
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 679 

- 13 Σεπτεμβρίου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΥ7/0ΙΚ. 2480 

Εναρμόνιση της Ελληνικής Νομοθεσίας προς την Οδηγία 93/ 

42/ΕΟΚ/14-6-93 του Συμβουλίου της Ευρωπαϊκής Ένω¬ 
σης που αφορό στα Ιατροτεχνολογικά Προϊόντα. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των άρθρων 2 και 4 του Νόμου 1338/83 
«περί εφαρμογής του Κοινοτικού δικαίου» (ΦΕΚ 34/Α/ 

1 7-3-83), όπως τροποποιήθηκε απο το άρθρο 6 του νόμου 
1440/84 (ΦΕΚ 70/ Α/21-5-84) «Συμμετοχή της Ελλάδος 
οτο κεφάλαιο, στα αποθεματικά και στις προβλέψεις της Ευ¬ 
ρωπαϊκής Τράπεζας Επενδύσεων, στο κεφάλαιο της Ευρω¬ 
παϊκής Κοινότητας « Ανθρακος και χάλυβος του Οργανισμού 
Εφοδιασμού της ΕΥΡΑΤΟΜ» και τροποποιήθηκε από το άρ¬ 
θρο 7 του Ν.1775/88 (ΦΕΚ 101 /Α/24-5-88) «Εταιρείες πα¬ 
ροχής επιχειρηματικού κεφαλαίου και άλλες διατάξεις». 

2. Τις διατάξεις του Νόμου 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/85). 

3. Την υπ’ αριθ. 124/1994 απόφαση του Πρωθυπουργού, 
για τον καθορισμό των αρμοδιοτήτων του αναπληρωτή 
Υπουργού Βιομηχανίας, Ενέργειας και Τεχνολογίας. 

4. Το Π.Δ. 138/92 για τον «Οργανισμό του Υ.Υ.Π.Κ.Α.» 
(ΦΕΚ 68/Α/ 22-4-92),όπως τροποποιήθηκε και συμπληρώ¬ 
θηκε με το Π.Δ.349/ 93 (ΦΕΚ 148Α/93). 

5. Την Οδηγία 93/42/ΕΟΚ της 14-6-93 για τα Ιατροτεχνο- 
λογικά Προϊόντα, αποφασίζουμε: 

Αρθρο 1 

1. Σκοπός της απόφασης αυτής είναι η προσαρμογή της Ελ¬ 
ληνικής Νομοθεσίας προς στην Οδηγία 93/42/ΕΟΚ της 14ης 
ΙΟΥΝΙΟΥ 1993 του Συμβουλίου της Ευρωπαϊκής Ενωσης για 
τα «Ιατροτεχνολογικά Προϊόντα». 

2. Ορισμοί, πεδίο εφαρμογής. 

2.1. Η παρούσα απόφαση αφορά στα ιατροτεχνολογικά 
προϊόντα και στα εξαρτήματά τους. Για τούς σκοπούς της πα¬ 
ρούσας απόφασης τα εξαρτήματα θεωρούνται ως καθεαυτό 
ιατροτεχνολογικά προϊόντα.Τα ιατροτεχνολογικά προϊόντα 
και τα εξαρτήματά τους εφεξής καλούνται «προϊόντα». 

2.2. Για τους σκοπούς της παρούσας απόφασης νοούνται ως: 

α) «ιατροτεχνολογικό προϊόν»: 

κάθε όργανο, συσκευή, εξοπλισμός, υλικό ή άλλο είδος, 


χρησιμοποιούμενο μόνο ή σε συνδυασμό, συμπεριλαμβανο¬ 
μένου και του λογισμικού που απαιτείται, για την ορθή του λει¬ 
τουργία, το οποίο προορίζεται απο τον κατασκευαστή να χρη¬ 
σιμοποιείται στον άνθρωπο για σκοπούς: 

-διάγνωσης, πρόληψης, παρακολούθησης, θεραπείας ή 
ανακούφισης ασθένειας, 

- διάγνωσης, παρακολούθησης, θεραπείας, ανακούφισης ή 

επανόρθωσης τραύματος ή αναπηρίας, / 

- διερεύνησης, αντικατάστασης ή τροποποίηση^τής ανατο¬ 
μίας ή μιάς φυσιολογικής λειτουργίας, 

- ελέγχου της σύλληψης, 

και του οποίου η κύρια επιδιωκόμενη δράση εντός ή επί του 
ανθρώπινου σώματος δεν επιτυγχάνεται με φαρμακολογικά ή 
ανοσολογικά μέσα ούτε μέσω του μεταβολισμού, αλλά του 
οποίου η λειτουργία μπορεί να υποβοηθείται απο τα μέσα 
αυτά. 

β) «εξάρτημα»: 

■ είδος το οποίο, ενώ δεν είναι ιατροτεχνολογικά προϊόν, 
προορίρίζεται,ειδικά απο τον κατασκευαστή του,για να χρησι¬ 
μοποιείται μαζί με ένα ιατροτεχνολογικό προϊόν, προκειμένου 
το τελευταίο να μπορεί να χρησιμοποιείται σύμφωνα με την 
προβλεπόμενη απο τον κατασκευαστή του χρήση για το 
προϊόν αυτό. 

γ) «προϊόν προοριζόμενο για διάγνωση ϊπ νίίΓΟ»: 

κάθε προϊόν που αποτελεί αντιδραστήριο, αντιδρών προϊόν, 
σύνολο, όργανο, συσκευή ή σύστημα και χρησιμοποιείται 
μόνο ή σε συνδυασμό, και το οποίο προορίζεται απο τον κατα¬ 
σκευαστή να χρησιμοποιείται ίπ νίίΓΟ κατά την εξέταση δειγ¬ 
μάτων που προέρχονται από το ανθρώπινο σώμα, με σκοπό 
την παροχή πληροφοριών όσον αφορά φυσιολογικές κατα¬ 
στάσεις, καταστάσεις υγείας ή ασθένειας, ή συγγενείς δια¬ 
μαρτίες. 

δ) «επί παραγγελία προϊόν»: 

κάθε προϊόν που κατασκευάζεται ειδικά σύμφωνα με γρα¬ 
πτή συνταγή δεόντως ειδικευμένου ιατρού στην οποία υπο¬ 
δεικνύονται, υπ’ ευθύνη του τελευταίου, τα ειδικά χαρακτηρι¬ 
στικά σχεδιασμού, και το οποίο πρόκειται να χρησιμοποιηθεί 
αποκλειστικά σε συγκεκριμένο ασθενή. 

Η προαναψερόμενη συνταγή μπορεί επίσης να συντάσσσε- 
ται από κάθε άλλο πρόσωπο το οποίο, λόγω της επαγγελματι¬ 
κής ιδιότητάς του είναι εξουσιοδοτημένο σχετικά. 

Τα προϊόντα που παράγονται με μεθόδους μαζικής κατα¬ 
σκευής και τα οποία απαιτούν προσαρμογές, προκειμένου να 
ανταποκρίνονται σε ειδικές ανάγκες του ιατρού ή ά\λρυ 
επαγγελματία χρήστη, δεν θεωρούνται ως επι παραγ^ιρ&&- 
προϊόντα. . 

ε) "«οριζόμενο νια κλινικές έρευνες»: 

πρόκειται να χρησιμοποιηθεί από δεόντως 
ειδικευμένη 'ιάτίό κατά τη διεξαγωγή των ερευνών που ανα- 
φέροντα: στηίϊΰράρτημυ X σημείο 2.1. και οι οποίες πραγμα¬ 
τοποιούνται αε κατάλληλο ανθρώπινο κλινικό περιβάλλον. 

Γιο τους σκοπούς της διεξαγωγής των κλινικών ερευνών, 
εξομειώνεται προς τον δεόντως ειδικευμένο ιατρό κάθε άλλο 
άτομο το οποίο, λόγω της επαγγελματικής ιδιότητάς του, εί¬ 
ναι εξουσιοδοτημένο να διεξάγει τις εν λόγω έρευνες. 

στ) «κατασκευαστής»: 

το φυσικό ή νομικό πρόσωπο που είναι υπεύθυνο για τον 
σχεδιασμό, την κατασκευή, τη συσκευασία και το ετικεττάρι- 
σμα ενός προϊόντος, προκειμένου να διατεθεί στο εμπόριο με 
το όνομά του, ανεξάρτητα απο το κατά πόσον οι ενέργειες αυ¬ 
τές αναλαμβάνονται απο το ίδιο πρόσωπο ή απο τρίτον για λο¬ 
γαριασμό του. 

Οι υποχρεώσεις των κατασκευαστών δυνάμει της παρού¬ 
σας απόφασης, ισχύουν επίσης για το φυσικό ή νομικό πρό¬ 
σωπο το οποίο συναρμολογεί, συσκευάζει, επεξεργάζεται,α¬ 
νακαινίζει ή/και ετικεττάρει ένα ή περισσότερα προκατα- 
σκευασμένα προϊόντα, ή/ και προορίζει αυτά για ιατροτεχνο- 
λογικά προϊόντα, προκειμένου να διατεθούν στο εμπόριο με 
το όνομά του.- 

Η διάταξη αυτή δεν εφαρμόζεται στο πρόσωπο το οποίο, 
χωρίς να είναι κατασκευαστής κατά την έννοια του πρώτου 
εδαφίου, συναρμολογεί ή προσαρμόζει για συγκεκριμένο 
ασθενή, προϊόντα που έχουν ήδη διατεθεί στην αγορά σύμ¬ 
φωνα με τον προβλεπόμενο προορισμό τους. 

ζ) «προορισμός»: 

η χρήση για την οποία προορίζεται το προϊόν σύμφωνα με 
τα στοιχεία που δίνει ο κατασκευαστής στις ετικέττες, στις 
οδηγίες χρήσεως ή/και στο διαφημιστικό υλικό. 

η) «διάθεση στο εμπόριο»: 

η πρώτη πώληση ή δωρεάν διάθεση προϊόντος εκτός των 
προϊόντων που προορίζονται για κλινικές έρευνες, ενόψει της 
διανομής ή/και της χρήσεώς του στην αγορά της Ευρωπαϊκής 
Ένωσης , είτε πρόκειται για νέο προϊόν, είτε για ανακαινι¬ 
σμένο. 

θ) «έναρξη χρήσης»: 

το στάδιο κατά το οποίο ένα προϊόν είναι έτοιμο για χρήση 
στην αγορά της Ευρωπαϊκής Ένωσης για πρώτη φορά σύμ¬ 
φωνα με τον προορισμό του. 

2.3. Για τους σκοπούς της παρούσας απόφασης ορίζονται 
ως: 

α) «Αρμόδια Αρχή»,για την εφαρμογή των όρων της παρού¬ 
σας Κοινής Απόφασης, το Υπουργείο Υγείας, Πρόνοιας και 
Κοινωνικών Ασφαλίσεων δια της Διευθύνσεως Βιοϊατρικής 
Τεχνολογίας. 

β) «Κοινοποιημένος Οργανισμός»: Ο Οργανισμός Πιστοποί¬ 
ησης που προβλέπεται στο άρθρο 16 της παρούσας Υπουργι¬ 
κής απόφασης. 

3. Όταν ένα προϊόν προορίζεται για τη χορήγηση φαρμα¬ 
κευτικού προϊόντος κατά την έννοια του άρθρου 2 της Από¬ 
φασης Α6α/9392/91/10-3-92 (ΦΕΚ 233/Β/7-4-92) των 
Υπουργών Εθνικής Οικονομίας και Υγείας Πρόνοιας και Κοι¬ 
νωνικών Ασφαλίσεων, ως αυτή τροποποιήθηκε μεταγενεστέ- 
ρως το εν λόγω προϊόν διέπεται απο την παρούσα απόφαση 
με την επιφύλαξη των διατάξεων της παραπάνω απόφασης 
όσον αφορά το φαρμακευτικό προϊόν. 

Εάν ωστόσο το προϊόν αυτό διατίθεται στην αγορά κατά 
τρόπον ώστε το ιοτροτεχνολογικό και το φαρμακευτικό 
προϊόν να αποτελούν ένα και μόνο ολοκληρωμένο προϊόν που 
προορίζεται για αποκλειστική χρήση με τον συγκεκριμένο 
συνδυασμό και είναι μιας χρήσεως, το εν λόγω προϊόν διέπε- 


ται απο την απόφαση Α6α/9392/91/92 ως αυτή τροποποιή¬ 
θηκε μεταγενεστέρως. Οι σχετικές βασικές απαιτήσεις του 
παραρτήματος I της παρούσας απόφασης εφαρμόζονται μόνο 
όσον αφορά στα χαρακτηριστικά ασφαλείας και επιδόσεων 
του προϊόντος. 

4. Όταν σε ένα προϊόν ενσωματώνεται ως αναπόσπαστο 
μέρος ουσία, η οποία, σε περίπτωση που χρησιμοποιηθεί ξε¬ 
χωριστά, είναι δυνατόν να θεωρηθεί ως φάρμακο κατά την έν¬ 
νοια του άρθρου 2 της προμνησθείσας απόφασης Α6α/9392/ 
91/10-3-92 και η οποία μπορεί να ασκήσει επί του ανθρωπί¬ 
νου σώματος δράση συμπληρωματική εκείνης του προϊόντος, 
η αξιολόγηση και χορήγηση αδείας κυκλοφορίας για το προϊόν 
αυτό πρέπει να γίνεται σύμφωνα με την παρούσα απόφαση. 

5. Η παρούσα απόφαση δεν εφαρμόζεται: 

α) στα προϊόντα που προορίζονται για διάγνωση ίπ νιίτο. 

β) στα ενεργά εμφυτεύσιμα προϊόντα, που καλύπτονται από 
την κοινή απόφαση II ΔΥ7/2351/5-8-94 των Υπουργών 
Εθνικής Οικονομίας, Υγείας Πρόνοιας και Κοινωνικών Ασφα¬ 
λίσεων και Βιομηχανίας Ενέργειας και Τεχνολογίας (Αντί¬ 
στοιχη Οδηγία 90/385/ΕΟΚ). 

γ) Στα φάρμακα, που καλύπτονται απο την Κοινή Απόφαση 
Α6α/9392/91/ΦΕΚ 233Β/7-4-92 ως αυτή τροποποιήθηκε 
μεταγενεστέρως και ισχύει σήμερα. 

δ) στα καλλυντικά προϊόντα, που καλύπτονται απο την 
Κοινή Απόφαση Υ6/5733/ΦΕΚ690 Β/1993, ως τροποποιή¬ 
θηκε μεταγενεστέρως και ισχύει σήμερα. 

ε) στο ανθρώπινο αίμα, στα προϊόντα ανθρωπίνου αίματος, 
στο πλάσμα ανθρωπίνου αίματος, στα ανθρώπινα κύτταρα ή 
στα προϊόντα, τα οποία ενσωματώνουν κατά τη στιγμή που 
διατίθενται στο εμπόριο αυτά τα προϊόντα αίματος, πλάσμα ή 
κύτταρα, 

στ) στα μοσχεύματα ή τους ιστούς ή τα κύτταρα ζωικής αν¬ 
θρώπινης προέλευσης είτε στα προϊόντα που ενσωματώνουν 
ή προέρχονται απο ιστούς ή κύτταρα ανθρώπινης προέλευ¬ 
σης. 

ζ) στα μοσχεύματα ή τους ιστούς ή τα κύτταρα ζωικής προέ¬ 
λευσης, εκτός εάν για την κατασκευή ενός προϊόντος χρησι¬ 
μοποιούνται ζωικός ιστός, που έχει καταστεί μη βιώσιμος ή 
άλλα μη βιώσιμα προϊόντα που προέρχονται απο ζωϊκό ιστό. 

6. Η παρούσα απόφαση δεν εφαρμόζεται στους εξοπλι¬ 
σμούς ατομικής προστασίας, που διέπονται απο την οδηγία 
89/686/ΕΟΚ.Η απόφαση για το κατά πόσο ένα προϊόν υπά¬ 
γεται στην προαναφερόμενη οδηγία ή στην παρούσα Υπουρ¬ 
γική Απόφαση λαμβάνεται εκτιμώντας ιδίως τον κύριο προο¬ 
ρισμό του προϊόντος. 

7. Η παρούσα απόφαση αποτελεί «ειδική απόφαση» για τα 
υπόψη προϊόντα, κατά αντιστοιχία προς την έννοια της «ειδι¬ 
κής οδηγίας»,όπως ορίζεται στο άρθρο 2 παράγραφος 2 της 
Οδηγίας 89/336/ΕΟΚ του Συμβουλίου της Ευρωπαϊκής 
Ένωσης. 

8. Η παρούσα απόφαση δεν θίγει την εφαρμογή των απο¬ 
φάσεων Α2στ/1539/85 (ΦΕΚ 280 Β/13-5-85) των Υπουρ¬ 
γών Εθνικής Οικονομίας, Υγείας Πρόνοιας και Κοινωνικών 
Ασφαλίσεων, Φυσικών Πόρων, Έρευνας και Τεχνολογίας και 
Εργασίας και 14632 (ΦΟΡ) 1416/1989 (ΦΕΚ 539Β/ 
19-7-91) των Υπουργών Εθνικής Οικονομίας, Υγείας Πρό¬ 
νοιας και Κοινωνικών Ασφαλίσεων, Βιομηχανίας Ενέργειας 
και Τεχνολογίας, ως αυτή έχει τροποποιηθεί και ισχύει σή¬ 
μερα. 

Αρθρο 2 

Διάθεση στο εμπόριο και έναρξη χρήσεως 

Η Αρμόδια Αρχή λαμβάνει όλα τα αναγκαία μέτρα, ώστε τα 
προϊόντα να διατίθενται στο εμπόριο και να αρχίσουν να χρη- 


σιμοποιούνται μόνο εφόσον δεν θέτουν οε κίνδυνο ασφά¬ 
λεια και την υγεία των ασθενών, των χρηστών και, κατά περί¬ 
πτωση, άλλων προσώπων και εφόσον η εγκατάσταση, η συ¬ 
ντήρηση και η χρήση τους είναι ορθή και σύμφωνη με τον προ¬ 
ορισμό τους. 

Αρθρο 3. 

Βασικές απαιτήσεις 

Τα προϊόντα πρέπει να πληρούν τις βασικές απαιτήσεις που 
περιλαμβάνονται στο Παράρτημα I και οι οποίες ισχυουν γι 
αυτά, δεδομένου του προορισμού των συγκεκριμένων πρ ι - 
ντων. 

Αρθρο 4 

Ελεύθερη κυκλοφορία, προϊόντα ειδικού προορισμού. 

1. Δεν εμποδίζεται η διάθεση στο εμπόριο και έναρξη χρή- 
σεως των προϊόντων που φέρουν την σήμανση ΟΕ που προ- 
βλέπεται στο άρθρο 15 και η οποία δηλώνει οτι τα προϊόντα 
έχουν αποτελέσει αντικείμενο αξιολόγησης της πιστότητας 
σύμφωνα με το άρθρο 9. 

2. Δεν εμποδίζεται: 

- η διάθεση των προϊόντων, που προορίζονται για κλινικές 
έρευνες στους ιατρούς ή στα εξουσιοδοτημένα προς τον 
σκοπό αυτόν άτομα, εφόσον αυτά πληρούν τις προϋποθέσεις 
που προβλέπονται στο άρθρο 13 και στο Παράρτημα VIII. 

- Η διάθεση στο εμπόριο και η έναρξη χρήσεως των επί πα¬ 
ραγγελία προϊόντων, εφόσον πληρούν τις προϋποθέσεις που 
προβλέπονται στο άρθρο 9 σε συνδυασμό με το Παραρτημα 
VIII Τα προϊόντα της Κατηγορίας ΙΙα, ΙΙβ και III πρέπει να συν - 
δεύονται απο τη δήλωση που αναφέρεται στο Παράρτημα VIII. 

Τα προϊόντα αυτά δεν φέρουν την σήμανση ΟΕ. 

3. Δεν εμποδίζεται, ιδίως κατά την διάρκεια εκθέσεων, επι¬ 
δείξεων κ.λ.π., η παρουσίαση προϊόντων που δεν είναι σύμ¬ 
φωνα με την παρούσα απόφαση, εφόσον υπάρχει ευκρινής 
ένδειξη, η οποία δηλώνει σαφώς ότι τα προϊόντα αυτά δεν 
μπορούν να διατεθούν στο εμπόριο ούτε να χρησιμοποιηθούν 
πριν από την συμμόρφωσή τους. 

4. Η αναγραφή των ενδείξεων, οι οποίες παρέχονται στον 
χρήστη και στον ασθενή, σύμφωνα με το παράρτημα σημείο 
13 πρέπει να γίνεται στην ελληνική γλώσσα, κατά την παρ - 
δόση στον τελικό χρήστη, είτε πρόκειται για επαγγελματική 
είτε για άλλη χρήση. 

5 Όταν τα προϊόντα καλύπτονται είτε απο άλλες διατάξεις 
της Ελληνικής νομοθεσίας, εναρμονισμένα προς τις ισχυου- 
σες Οδηγίες του Συμβουλίου της Ευρωπαϊκής Ενωσης, είτε 
απο άλλες Οδηγίες,οι οποίες (διατάξεις ή Οδηγίες) αφορούν 
σε άλλα θέματα και προβλέπουν επίσης την επίθεση της σή¬ 
μανσης ΟΕ, η σήμανση αυτή υποδηλώνει ότι τα εν λόγω 
προϊόντα ανταποκρίνονται επίσης και στους όρους αυτών των 
διατάξεων ή Οδηγιών,αντίστοιχα. 

Εάν ωστόσο μια ή περισσότερες απο τις διατάξεις ή Οδη¬ 
γίες αυτές επιτρέπουν στον κατασκευαστή, κατα την διάρ¬ 
κεια μεταβατικής περιόδου, να επιλέξει ποιες ρυθμίσεις θα 
εφαρμόσει, η σήμανση ΟΕ θα υποδηλώνει ότι ται προώντα 
πληρούν τους όρους μόνο των συγκεκριμένων διατάξεων ή 
Οδηγιών, αντίστοιχα, που εφαρμόζει ο κατασκευαστής. Στην 
περίπτωση αυτή, τα στοιχεία των παραπάνω, αντίστοιχαι δια- 
τάξεων ή Οδηγιών,όπως έχουν δημοσιευθει στην Επίσημη 
Εφημερίδα της Ευρωπαϊκής Ένωσης,πρέπει να αναφέρονται 
στα έγγραφα, ενδείξεις ή οδηγίες που απαιτούνται απο τις 
διατάξεις ή Οδηγίες αυτές, αντίστοιχα, και συνοδεύουν 
λόγω προϊόντα. 


Αρθρο 5 
Παραπομπή στα πρότυπα 

1 Τα προϊόντα που ανταποκρίνονται στα αντίστοιχα Ελλη¬ 
νικά εθνικά πρότυπα, που θεσπίζονται κατ'εφαρμογή των 
εναρμονισμένων προτύπων, των οποίων τα στοιχεία αναφ 
ράς έχουν δημοσιευθει στην Επίσημη Εφημερίδα της Ευρώ 
παϊκής Ένωσης, θεωρούνται ότι συμμορφουνται προς τις βα¬ 
σικές απαιτήσεις, που αναφέρονται στο άρθρο 3. 

Οι αρμόδιες ελληνικές υπηρεσίες δημοσιεύουν τα στοιχεία 
αναφοράς των Ελληνικών Εθνικών προτύπων. 

2 Για τους σκοπούς της παρούσας απόφασης η παραπο¬ 
μπή στα εναρμονισμένα πρότυπα περιλαμβάνει επίσης τις μο¬ 
νογραφίες τϊς Ευρωπαϊκής Φαρμακοποιίας .δίως τ,ς σχεττκές 
με τα χειρουργικά ράμματα καθώς και τα θέματα ^ αλληλε¬ 
πίδρασης μεταξύ φαρμάκων και υλικών,που αποτελούν συ¬ 
στατικά των περιεκτών εντός των οποίων περιέχονται αυτά τα 
φάρμακα, και των οποίων μονογραφιών τα στοιχεία αναφοράς 
έχουν δημοσιευθει στην Επίσημη Εφημερίδα της Ευρωπαι 

κής Ένωσης. ; Λ _ 

3 Σε περίπτωση, που από την Αρμόδια Αρχή, ή από την Επι¬ 
τροπή της Ευρωπαϊκής Ένωσης κριθεί ότι τα εναρμονισμένα 
πρότυπα δεν ανταποκρίνονται πλήρως προς τις βασικές απαι¬ 
τήσεις, που αναφέρονται στο άρθρο 3, τα μέτρα που πρέπει 
να ληφθούν απο την Αρμόδια Αρχή όσον αφορά στα πρότυπα 
αυτά καθώς και η δημοσίευση που αναφέρεται στην παρά¬ 
γραφο 1, αποφασίζονται απο την Επιτροπή της Ευρωπαϊκής 

Ενωσης σύμφωνα με τη διαδικασία του άρθρου 6 παράγρα¬ 
φος 2, της Οδηγίας 93/42/ΕΟΚ. 

4 Οι αντιπρόσωποι και οι αναπληρωτές των στις επιτροπές 
των άρθρων 6 και 7 της Οδηγίας 93/42/ ΕΟΚ ορίζονται με 
απόφαση του Υπουργού Υγείας Πρόνοιας και Κοινωνικών 

Ασφαλίσεων. 

Αρθρο 6 

Ρήτρα διασφάλισης 

1. Όταν η Αρμόδια Αρχή διαπιστώνει ότι προϊόντα που ανα- 
φέρονται στο άρθρο 4 παράγραφος 1 και παράγραφος 2 περί¬ 
πτωση δεύτερη, ενώ είναι εγκατεστημένα και συντηρούνται 
ορθά και χρησιμοποιούνται σύμφωνα με τον προορισμό τους, 
είναι ενδεχόμενο να θέσουν σε κίνδυνο την υγεία ή/και την 
ασφάλεια των ασθενών, των χρηστών ή, κατά περίπτωση, άλ¬ 
λων προσώπων, λαμβάνει όλα τα αναγκαία προσωρινά μέτρα 
προκειμένου να αποσύρει τα εν λόγω προϊόντα απο την 
αγορά, να απαγορεύσει ή να περιορίσει την διάθεσή τους στο 

εμπόριο ή την έναρξη της χρήσης τους. 

Η αρμόδια Αρχή κοινοποιεί αμέσως τα εν λόγω μέτρα στην 
Επιτροπή της Ευρωπαϊκής Ένωσης και αναφέρει τους λόγους 
που την οδήγησαν στη λήψη αυτής της απόφασης και, ειδικό¬ 
τερα, εάν η μη συμμόρφωση με την παρούσα οδηγία είναι 

αποτέλεσμα: 

α) της μη συμμόρφωσης προς τις βασικές απαιτήσεις που 
αναφέρονται στο άρθρο 3, 

β) της κακής εφαρμογής των προτύπων που αναφέρονται 
στο άρθρο 5, εφόσον προβάλλονται ισχυρισμοί περί εφαρμο¬ 
γής των εν λόγω προτύπων, 

γ) της ύπαρξης κενού στα παραπάνω αναφερόμενα πρό¬ 
τυπα. 

2. Με μέριμνα της Αρμόδιας Αρχής,σε συνέχεια των προ¬ 
σωρινών μέτρων της προηγούμενης παραγράφου,μετά τη 
γνωμοδότηση της Επιτροπής της Ευοωπαϊκής Ενωσης, η 
οποία επιλαμβάνεται σχετικώς με την διαδικασία που προβλέ- 
πεται στο άρθρο 8 της Οδηγίας 93/42 ΕΟΚ,λαμβάνονται Τα 
οριστικά μέτρα,σύμφωνα με την παραπάνω γνωμοδότηση. 

3 Ο ,.· > < προϊόν, που δεν ανταποκρίνεται στις απαιτή¬ 
σεις. της παρούσας απόφασης, φέρει τη σήμανση ΟΕ, η Αρ¬ 
μόδια Αρχή λαμβάνει τα κατάλληλα μέτρα έναντι του προσώ¬ 
που που επαθεσε τη σήμανση, και ενημερώνει σχετικά την 
Επιτροπή Γης Ευρωπαϊκής Ένωσης και τις αντίστοιχες Αρχές 
των άλλων κρατών μελών. 

4. Η Αρμόδια Αρχή τηρείται ενήμερη για την διεξαγωγή και 
τα αποτελέσματα της διαδικασίας αυτής,όπως προβλέπεται 
στο άρθρο 8 παράγραφος 4 της Οδηγίας 93/42/ΕΟΚ. 

Αρθρο 7 
Κατάταξη 

1. Τα προϊόντα κατατάσσονται στις κατηγορίες I, ΙΙα, ΙΙβ, και 
III. Η κατάταξη διενεργείται σύμφωνα με τους κανόνες κατά¬ 
ταξης που εμφαίνονται στο Παράρτημα IX. 

2. Σε περίπτωση διαφοράς μεταξύ του κατασκευαστή και 
του επιφορτισμένου κοινοποιημένου οργανισμού, η οποία 
προκύπτει από την εφαρμογή των κανόνων κατάταξης, το ζή¬ 
τημα φέρεται ενώπιον της Αρμόδιας Αρχής στην οποία υπά¬ 
γεται ο κοινοποιημένος οργανισμός, προκειμένου να λάβει 
σχετική απόφαση. 

3. Οι κανόνες κατάταξης, που εμφαίνονται στο παράρτημα 
IX μπορούν να τροποποιηθούν από την Επιτροπή της Ευρω¬ 
παϊκής Ένωσης, σύμφωνα με τη διαδικασία του άρθρου 7 πα¬ 
ράγραφος 2 της Οδηγίας 93/42 ΕΟΚ, σε συνάρτηση με την 
τεχνική πρόοδο και τις πληροφορίες που προκύπτουν βάσει 
του συστήματος πληροφόρησης που προβλέπεται στο άρθρο 
8,της παρούσας Απόφασης . 

Αρθρο 8 

Πληροφορίες για τα περιστατικά 
που συμβαίνουν μετά την διάθεση στο εμπόριο. 

1. Η Αρμόδια Αρχή λαμβάνει τα αναγκαία μέτρα, ώστε τα 
στοιχεία που περιέρχονται σε γνώση της, σύμφωνα με τις δια¬ 
τάξεις της παρούσας Απόφασης, σχετικά με τα ακόλουθα πε¬ 
ριστατικά, τα οποία έχουν σχέση με προϊόν της κατηγορίας I, 
ΙΙα, ΙΙβ ή III, να καταγράφονται και να αξιολογούνται με συγκε¬ 
ντρωτικό τρόπο: 

α) κάθε δυσλειτουργία ή επιδείνωση των χαρακτηριστικών 
ή/ και των επιδόσεων ενός προϊόντος, καθώς και κάθε ανε¬ 
πάρκεια στις ετικέττες ή στις οδηγίες χρήσης που ενδέχεται 
να επιφέρει ή να έχει επιφέρει τον θάνατο ή σοβαρή επιδεί¬ 
νωση στην υγεία του ασθενούς ή του χρήστη. 

β) κάθε τεχνικό ή ιατρικό λόγο, που έχει σχέση με τα χαρα¬ 
κτηριστικά ή τις επιδόσεις προϊόντος για τους λόγους που 
αναφέρονται στο σημείο (α), που έχουν προκαλέσει την εκ 
μέρους του κατασκευαστή συστηματική απόσυρση από την 
αγορά των προϊόντων του ίδιου τύπου. 

2. Οταν η Αρμόδια Αρχή επιβάλλει στο ιατρικό σώμα ή στα 
ιατρικά ιδρύματα υποχρεώσεις σχετικά με την ενημέρωση των 
αρμοδίων αρχών για τα περιστατικά που αναφέρονται στην 
παράγραφο 1, λαμβάνει τα αναγκαία μέτρα, ώστε ο κατα¬ 
σκευαστής του εν λόγω προϊόντος ή ο εγκατεστημένος στην 
Ευρωπαϊκή Ένωση εντολοδόχος του, να ενημερώνεται επί¬ 
σης για το περιστατικό. 

3. Αφού προβεί, εάν είναι δυνατόν απο κοινού με τον κατα¬ 
σκευαστή, σε αξιολόγηση, η Αρμόδια Αρχή ενημερώνει αμέ¬ 
σως, με την επιφύλαξη του άρθρου 6, την Επιτροπή της Ευ¬ 
ρωπαϊκής Ενωσης και τις Αρμόδιες Αρχές των άλλων κρατών 
μελών για τα περιστατικά που αναφέρονται στην παράγραφο 
1, ως προς τα οποία έχουν ληφθεί ή πρόκειται να ληφθούν μέ¬ 
τρα. 


Άρθρο 9 

Αξιολόγηση της πιστότητας 

1. Για τα προϊόντα της Κατηγορίας III, εκτός των επί παραγ¬ 
γελία προϊόντων και εκείνων που προορίζονται για κλινικές 
έρευνες, ο κατασκευαστής οφείλει, προκειμένου να θέσει τη 
σήμανση ΟΕ: 

α) είτε να ακολουθεί τη διαδικασία σχετικά με τη δήλωση 
πιστότητας ΕΚ (πλήρες σύστημα διασφάλισης της ποιότητας) 
που αναφέρεται στο Παράρτημα II, 
β) είτε να ακολουθεί τη διαδικασία σχετικά με την εξέταση 
τύπου ΕΚ που αναφέρεται στο Παράρτημα III,σε συνδυασμό: 

ί) με τη διαδικασία τη σχετική με την επαλήθευση ΕΚ που 
αναφέρεται στο παράρτημα IV, ή 
ϋ) με τη διαδικασία τη σχετική με τη δήλωση πιστότητας ΕΚ, 
(διασφάλιση ποιότητας της παραγωγής) που αναφέρεται στο 
Παράρτημα V. 

2. Για τα προϊόντα της Κατηγορίας ΙΙα, εκτός απο τα επι πα¬ 
ραγγελία προϊόντα και τα προϊόντα που προορίζονται για κλι¬ 
νικές έρευνες, ο κατασκευαστής οφείλει, προκειμένου να 
θέσει τη σήμανση ΟΕ, να ακολουθεί τη διαδικασία την σχετική 
με τη δήλωση πιστότητας ΕΚ που αναφέρεται στο Παράρτημα 
VII, σε συνδυασμό: 

α) με την διαδικασία τη σχετική με την επαλήθευση ΕΚ που 
αναφέρεται στο Παράρτημα IV, ή 
β) με τη διαδικασία τη σχετική με την δήλωση πιστότητας 
ΕΚ (διασφάλιση ποιότητας της παραγωγής) που αναφέρεται 
στο Παράρτημα V, ή 

γ) με τη διαδικασία τη σχετική με την δήλωση πιστότητας 
ΕΚ (διασφάλιση ποιότητας του προϊόντος) που αναφέρεται 
στο Παράρτημα VI. 

Ο κατασκευαστής μπορεί επίσης, αντί να εφαρμόζει τις εν 
λόγω διαδικασίες, να ακολουθεί τη διαδικασία που αναφέρε- 
ται στην παράγραφο 3 σημείο (α). 

3. Για τα προϊόντα της Κατηγορίας ΙΙβ, εκτός από τα επί πα¬ 
ραγγελία προϊόντα και τα προϊόντα που προορίζονται για κλι¬ 
νικές έρευνες, ο κατασκευαστής οφείλει, προκειμένου να 
θέσει τη σήμανση ΟΕ: 

α) είτε να ακολουθεί τη διαδικασία τη σχετική με την δή¬ 
λωση πιστότητας ΕΚ (πλήρες σύστημα διασφάλισης της ποιό- 
τητας) που αναφέρεται στο Παράρτημα II. Στην περίπτωση 
αυτή δεν εφαρμόζεται το σημείο 4 του Παραρτήματος II, 
β) είτε να ακολουθεί τη διαδικασία τη σχετική με την εξέ¬ 
ταση τύπου ΕΚ που αναφέρεται στο Παράρτημα III, σε συν¬ 
δυασμό: 

ί) με τη διαδικασία τη σχετική με την επαλήθευση ΕΚ που 
αναφέρεται στο Παράρτημα IV, ή 
ϋ) με την διαδικασία την σχετική με την δήλωση πιστότητας 
ΕΚ (διασφάλιση ποιότητας παραγωγής) που αναφέρεται στο 
Παράρτημα V, ή 

ίϋ) με την διαδικασία τη σχετική με τη δήλωση πιστότητας 
ΕΚ (διασφάλιση ποιότητας του προϊόντος) που αναφέρεται 
στο Παράρτημα VI. 

4. Για τα προϊόντα της Κατηγορίας I, εκτός των επι παραγ¬ 
γελία προϊόντων και των προϊόντων που προορίζονται για κλι¬ 
νικές έρευνες, ο κατασκευαστής ακολουθεί, προκειμένου να 
θέσει τη σήμανση ΟΕ, τη διαδικασία που αναφέρεται στο Πα¬ 
ράρτημα VII και συντάσσει πριν απο τη διάθεση του προϊόντος 
στο εμπόριο, την απαιτούμενη δήλωση πιστότητας ΕΚ. 

5. Για τα επι παραγγελία προϊόντα, ο κατασκευαστής οφεί¬ 
λει να ακολουθεί τη διαδικασία που αναφέρεται στο Παράρ¬ 
τημα VIII και να συντάσσει πριν από τη διάθεση στο εμπόριο 
κάθε προϊόντος, τη δήλωση που αναφέρεται στο εν λόγω Πα¬ 
ράρτημα. 

Η Αρμόδια Αρχή μπορεί να απαιτήσει απο τον κατασκευα¬ 
στή να υποβάλει σ’αυτήν κατάλογο των εν λόγω προϊόντων, τα 
οποία έχουν αρχίσει να χρησιμοποιούνται στην Ελληνική Επι¬ 
κράτεια. 

6. Κατά τη διαδικασία αξιολόγησης της πιστότητας, όσον 
αφορά προϊόν, ο κατασκευαστής ή/και ο κοινοποιημένος ορ¬ 
γανισμός λαμβάνουν υπόψη τα αποτελέσματα των εργασιών 
αξιολόγησης και επαλήθευσης, που έχουν κατά περίπτωση 
εκτελεστοί, σύμφωνα με τις διατάξεις της παρούσας Απόφα¬ 
σης, σε ενδιάμεσο στάδιο της κατασκευής. 

7. Ο κατασκευαστής μπορεί να αναθέσει στον εγκατεστη¬ 
μένο στην Ευρωπαϊκή Ένωση εντολοδόχο του να κινήσει τις 
διαδικασίες που προβλέπονται στα Παραρτήματα III, IV, VII και 
VIII. 

8. Όταν η διαδικασία αξιολόγησης της πιστότητας προϋπο¬ 
θέτει παρέμβαση κοινοποιημένου οργανισμού, ο κατασκευα¬ 
στής, ή ο εγκατεστημένος στην Ευρωπαϊκή Ένωση εντολο- 
δόχος του, μπορεί να απ’ευθυνθεί σε οργανισμό της επιλογής 
του, στο πλαίσιο των καθηκόντων για τα οποία ο συγκεκριμέ¬ 
νος οργανισμός έχει κοινοποιηθεί. 

9. Ο κοινοποιημένος οργανισμός μπορεί, εφόσον αυτό αι¬ 
τιολογείται δεόντως, να ζητήσει κάθε αναγκαία πληροφορία ή 
στοιχείο για την σύνταξη και τη διατήρηση σε ισχύ της δήλω¬ 
σης πιστότητας σε σχέση προς την επιλεγείσα διαδικασία. 

10. Οι αποφάσεις, που λαμβάνονται απο τους κοινοποιημέ¬ 
νους οργανισμούς, σύμφωνα με τα Παραρτήματα II και III 
έχουν κατ’ ανώτατο όριο πενταετή ισχύ και μπορούν να ανα¬ 
νεώνονται, κατόπιν σχετικής αιτήσεως, η οποία υποβάλλεται 
κατά τη στιγμή που έχει συμφωνηθεί στη σύμβαση που υπο¬ 
γράφεται μεταξύ των δυο μερών, για περαιτέρω πενταετείς 
περιόδους. 

11. Οι φάκελλοι και η αλληλογραφία που αφορούν στις δια¬ 
δικασίες που αναφέρονται στις παραγράφους 1 έως 5 συ- 
ντάσσονται στην Ελληνική γλώσσα ή/και σε μια άλλη κοινο¬ 
τική γλώσσα αποδεκτή απο τον κοινοποιημένο οργανισμό. 

12. Κατά παρέκκλιση των παραγράφων 1 έως 5 η Αρμόδια 
Αρχή μπορεί να χορηγεί άδεια, κατόπιν δεόντως αιτιολογημέ¬ 
νης αιτήσεως, για τη διάθεση στο εμπόριο και την έναρξη χρή- 
σεως, εντός της Ελληνικής Επικράτειας συγκεκριμένων ια- 
τροτεχνολογικών προϊόντων για τα οποία δεν έχουν τεθεί σε 
εφαρμογή οι διαδικασίες που αναφέρονται στις παραγρά¬ 
φους 1 έως 5 και η χρήση των οποίων γίνεται με σκοπό την 
προστασία της υγείας. 

Άρθρο 10 

Ειδικές διαδικασίες για συστήματα και 
σύνολα προϊόντων. 

1. Κατά παρέκκλιση του άρθρου 9, το παρόν άρθρο εφαρ¬ 
μόζεται στα συστήματα και στα σύνολα προϊόντων. 

2. Κάθε φυοικό ή νομικό πρόσωπο που συνδυάζει μεταξύ 
τους προϊόντα που φέρουν τη σήμανση ΟΕ, σύμφωνα με τον 
προορισμό τους και εντός των ορίων χρήσεως που προβλέπο- 
νται από τους κατασκευαστές τους, προκειμένου να τα δια¬ 
θέσει στο εμπόριο, ως σύστημα ή σύνολο προϊόντων, οφείλει 
να συντάσσει δήλωση με την οποία να βεβαιώνει, ότι: 

α) έχει επαληθεύσει την αμοιβαία συμβατότητα των προϊό¬ 
ντων σύμφωνα με τις οδηγίες των κατασκευαστών και έχει 
εκτελέσει τις εργασίες του με βάση τις οδηγίες αυτές, 

β) έχει συσκευάσει το σύστημα ή το σύνολο προϊόντων και 
έχει χορηγήσει τις σχετικές πληροφορίες στους χρήστες εν¬ 
σωματώνοντας τις σχετικές οδηγίες των κατασκευαστών, και 

γ) η όλη δραστηριότητα υπόκειται στις κατάλληλες μεθό¬ 
δους εσωτερικής εποπτείας και ελέγχου. 

Όταν δεν πληρούνται οι ανωτέρω προϋποθέσεις, όπως 


στις περιπτώσεις όπου το σύστημα ή το σύνολο προϊόντων εν¬ 
σωματώνει προϊόντα τα οποία δεν φέρουν τη σήμανση ΟΕ ή 
όταν ο επιλεγείς συνδυασμός προϊόντων δεν είναι συμβατός 
σε σχέση προς τον αρχικό προορισμό τους, το σύστημα ή το 
σύνολο προϊόντων θεωρείται ως καθεαυτό ιατροτεχνολογικό 
προϊόν και υπόκειται ως εκ τούτου στη σχετική διαδικασία του 
άρθρου 9. 

3. Κάθε φυσικό ή νομικό πρόσωπο το οποίο αποστειρώνει, 
με σκοπό να τα διαθέσει στο εμπόριο,τα συστήματα ή τα σύ¬ 
νολα προϊόντων που αναφέρονται στην παράγραφο 2, ή άλλα 
ιατροτεχνολογικό προϊόντα που φέρουν τη σήμανση ΟΕ και 
έχουν σχεδιαστεί από τον κατασκευαστή τους έτσι, ώστε να 
αποστειρώνονται πριν να χρησιμοποιηθούν, θα ακολουθεί 
κατ' επιλογή του, μια από τις διαδικασίες που αναφέρονται 
στα Παραρτήματα IV, V, ή VI. 

Η εφαρμογή των εν λόγω Παραρτημάτων και η παρέμβαση 
του κοινοποιημένου οργανισμού περιορίζονται στις πλευρές 
της διαδικασίας που αφορούν στην αποστείρωση. Το πρό¬ 
σωπο αυτό οφείλει να συντάσσει δήλωση, η οποία να αναφέ¬ 
ρει ότι η αποστείρωση έγινε σύμφωνα με τις οδηγίες του κα¬ 
τασκευαστή. 

4. Τα προϊόντα που αναφέρονται στις παραγράφους 2 και 3 
δεν πρέπει να φέρουν τα ίδια πρόσθετη σήμανση ΟΕ. Τα 
προϊόντα αυτά πρέπει να συνοδεύονται από τις πληροφορίες 
που αναφέρονται στο Παράρτημα I σημείο 13, οι οποίες περι¬ 
λαμβάνουν, εφόσον απαιτείται, τις πληροφορίες που παρέ¬ 
χουν οι κατασκευαστές των προϊόντων που έχουν συνδυαστεί 
μεταξύ τους. 

Η δήλωση που προβλέπεται στα ανωτέρω σημεία 2 και 3 θα 
τίθεται στη διάθεση των αρμοδίων αρχών για περίοδο πέντε 
ετών. 

Άρθρο 11 

Αποφάσεις για την κατάταξη, 
ρήτρα παρεκκλίσεως 

1. Σε περίπτωση που ηΑρμόδια Αρχή θεωρεί: 

α) ότι η εφαρμογή των κανόνων κατάταξης που εμφαίνονται 
στο Παράρτημα IX απαιτεί τη λήψη αποφάσεως σχετικά μετην 
κατάταξη συγκεκριμένου προϊόντος ή κατηγορίας προϊόντων, 
ή 

β) ότι ενα συγκεκριμένο προϊόν ή οικογένεια προϊόντων 
πρέπει να καταταχθεί κατα παρέκκλιση των διατάξεων του 
Παραρτήματος IX σε άλλη κατηγορία, ή 

γ) ότι η πιστότητα ενός προϊόντος ή οικογένειας προϊόντων 
πρέπει να εκτιμηθεί, κατά παρέκκλιση των διατάξεων του άρ¬ 
θρου 9 μεαποκλειστική εφαρμογή μιας απο τις καθορισμένες 
διαδικασίες, που επιλέγεται μεταξύ αυτών που αναφέρονται 
στο άρθρο 9. 

Υποβάλλει δεόντως αιτιολογημένη αίτηση στην Επιτροπή 
της Ευρωπαϊκής Ένωσης και την καλεί να λάβει τα αναγκαία 
μέτρα. 

Τα ενλόγω μέτρα θεσπίζονται σύμφωνα μετη διαδικασία 
του άρθρου 7 παράγραφος 2 της Οδηγίας 93/42 ΕΟΚ. 

2. Η Αρμόδια Αρχή τηρείται ενήμερη για τα ληφθέντα μέτρα 
και τα κατά περίπτωση δημοσιευόμενα επιμέρους στοιχεία 
των μέτρων αυτών στην Επίσημη Εφημερίόο της Ευρωπαϊκής 
Ενωσης, όπως προβλέπεται στο άρθρο 13 παράγραφο 2 της 
Οδηγίας 93/42/ ΕΟΚ. 

Αρθρο 1 2 

Εγγραφή σεμητρώο των υπευθύνων 
για τη διάθεση των προϊόντων 
στο εμπόριο. 

1 Κάθε κατασκευαστής που διαθέτει στο εμπόριο προϊό¬ 
ντα με το ονομά του, σύμφωνα μετις διαδικασίες που αναφέ- 
ρονται στο άρθρο 9 παράγραφοι 4 και 5, και κάθε άλλο φυσικό 
ή νομικό πρόσωπο, που ασκεί τις δραστηριότητες που αναφέ- 
ρονται στο άρθρο 10 και έχει (ο κατασκευαστής ή το φυσικό ή 
νομικό πρόσωπο) την έδρα του στην Ελληνική Επικράτεια, 
οφείλει να κοινοποιεί στην Αρμόδια Αρχή ,τη διεύθυνση της 
έδρας καθώς και την περιγραφή των συγκεκριμένων προϊό¬ 
ντων. 

2. Όταν ο κατασκευαστής, που διαθέτει στο εμπόριο εξο- 
νόματος του τα προϊόντα που αναφέρονται στην παράγραφο 

1, δεν έχει έδρα σε κράτος μέλος της Ευρωπαϊκής Ενωσης, 
οφείλει να υποδείξει το (τα) υπεύθυνο (-α) για την εμπό- 
ρευση των προϊόντων πρόσωπο (-α) που είναι εγκατεστημένο 
ϊ-α) στην Ευρωπαϊκή Ένωση. 

Όταν τα πρόσωπα αυτά έχουν έδρα στην Ελληνική Επικρά¬ 
τεια, οφείλουν να κοινοποιούν στην Αρμόδια Αρχή, τη διεύ¬ 
θυνση της έδρας καθώς και την κατηγορία των συγκεκριμέ¬ 
νων προϊόντων. 

3. Η Αρμόδια Αρχή ενημερώνει κατόπιν σχετικής αιτήσεως 
τα άλλα κράτη μέλη και την Επιτροπή της Ευρωπαϊκής Ένω¬ 
σης για τα στοιχεία που αναφέρονται στις παραγράφους 1 και 

2 . 

Αρθρο 13 
Κλινικές έρευνες 

1. Για τα προϊόντα που προορίζονται για κλινικές έρευνες, ο 
κατασκευαστής, ή ο εγκατεστημένος στην Ευρωπαϊκή 
Ένωση εντολοδόχος του, ακολουθεί τη διαδικασία που ανα- 
φέρεται στο Παράρτημα VIII και ενημερώνει σχετικά την Αρ¬ 
μόδια Αρχή, εφόσον οι έρευνες διεξαχθούν στην Ελληνική 
επικράτεια. 

2. Για τα προϊόντα της Κατηγορίας III καθώς και για τα εμ- 
φυτεύ σιμά προϊόντα και τα προϊόντα επεμβατικής τεχνολο¬ 
γίας, για μακροπρόθεσμη χρήση, της Κατηγορίας ΙΙα ή ΙΙβ, ο 
κατασκευαστής μπορεί να αρχίσει τις δέουσες κλινικές έρευ¬ 
νες μετά πάροδο προθεσμίας εξήντα (60) ημερών απο της ως 
άνω γνωστοποιήσεως, εκτός των περιπτώσεων κατα τις 
οποίες η Αρμόδια Αρχή έχει κοινοποιήσει εντός της προθε¬ 
σμίας αυτής αντίθετη απόφαση που βασίζεται σε λογους δη¬ 
μοσίας υγείας ή δημοσίας τάξεως. 

Η Αρμόδια Αρχή μπορεί ωστόσο να επιτρέπει στους κατα¬ 
σκευαστές να αρχίσουν τις δέουσες κλινικές έρευνες πριν 
απο τη λήξη της προθεσμίας των εξήντα (60) ημερών, εφοσον 
η σχετική επιτροπή δεοντολογίας, η οποία συστήνεται με 
απόφαση του Υπουργείου Υγείας, Πρόνοιας και Κοινωνικών 
Ασφαλίσεων έχει εκφέρει ευνοϊκή γνώμη για το εν λόγω πρό¬ 
γραμμα ερευνών. 

3. Για άλλα προϊόντα, εκτός εκείνων που αναφέρονται στην 
παράγραφο 2, η Αρμόδια Αρχή μπορεί να επιτρέπει στους κα¬ 
τασκευαστές να αρχίσουν τις κλινικές έρευνες αμέσως μετά 
την ημερομηνία της ως άνω γνωστοποιήσεως, με την προϋπό¬ 
θεση ότι η σχτ,.ική επιτροπή δεοντολογίας, η οποία συστήνε- 
ται με απόφαση ίου Υπουργείου Υγείας Πρόνοιας και Κοινω¬ 
νικών Ασφαλίσεων, έχει εκφέρει ευνοϊκή γνώμη όσον αφορά 
το ερευνητικό πρόγραμμα. 

4. Η έγκριση, που αναφέρεται ανωτέρω στην παράγραφο 2 
δεύτερο εδάφιο και στην παράγραφο 3,μπορεί να εξαρτηθεί 
απο έγκριση της Αρμόδιας Αρχής. 


5. Οι κλινικές έρευνες πρέπει να διεξάγονται σύμφωνα με 
τις διατάξεις του Παραρτήματος X. Οι διατάξεις του Παραρτή¬ 
ματος X μπορούν να αναπροσαρμόζονται, σύμφωνα με τη δια¬ 
δικασία του άρθρου 7 παράγραφος 2 της Οδηγίας 93/42 

ΕΟΚ. . 

6. Η Αρμόδια Αρχή λαμβάνει, εφόσον χρειαστεί,τα κατάλ¬ 
ληλα μέτρα για τη διασφάλιση της δημόσιας υγείας και της δη¬ 
μόσιας τάξης. 

7. Ο κατασκευαστής ή ο εγκατεστημένος στην Ευρωπαϊκή 
Ένωση εντολοδόχος του θέτει στη διάθεση της Αρμόδιας Αρ¬ 
χής την έκθεση που αναφέρεται στο Παράρτημα X σημείο 
2.3.7. 

8. Οι διατάξεις των παραγράφων 1 και 2 δεν εφαρμόζονται 
όταν οι κλινικές έρευνες διεξάγονται με προϊόντα, τα οποία, 
σύμφωνα με το άρθρο 9 επιτρέπεται να φέρουν τη σήμανση 
ΟΕ, εκτός εάν οι εν λόγω έρευνες αποσκοπούν στη χρησιμο¬ 
ποίηση των προϊόντων για προορισμό διαφορετικό απο εκεί¬ 
νον στον οποίο αναφέρεται η αντίστοιχη διαδικασία εκτίμη¬ 
σης της πιστότητας. Οι σχετικές διατάξεις του Παραρτήματος 
X εξακολουθούν να ισχύουν. 

Αρθρο 14 

Κοινοποιημένοι οργανισμοί 

1 Η Αρμόδια Αρχή κοινοποιεί στην Επιτροπή της Ευρωπαϊ¬ 
κής Ένωσης και στις Αρμόδιες Αρχές των λοιπών κρατών με¬ 
λών τους οργανισμούς που ορίζουν για τη διεκπεραίωση των 
διαδικασιών που αναφέρονται στο άρθρο 9 καθώς και τα ει¬ 
δικά καθήκοντα για τα οποία οι οργανισμοί αυτοί έχουν ορι¬ 
στεί. Η Επιτροπή της Ευρωπαϊκής Ένωσης χορηγεί αριθμούς 
αναγνώρισης στους οργανισμούς αυτούς οι οποίοι στο εξής 
καλούνται ..κοινοποιημένοι οργανισμοί». 

Η Επιτροπή της Ευρωπαϊκής Ενωσης δημοσιεύει στην Επί¬ 
σημη Εφημερίδα της Ευρωπαϊκής Ένωσης κατάλογο των κοι¬ 
νοποιημένων οργανισμών με τον αριθμό αναγνώρισης, που 
τους έχει χορηγήσει και τα καθήκοντα, για τα οποία έχουν κοι¬ 
νοποιηθεί και φροντίζει για την τακτική ενημέρωση του κατα¬ 
λόγου αυτού, όπως προβλέπεται στο άρθρο 16 ,παράγραφος 
1 της Οδηγίας 93/42/ΕΟΚ. 

2. Ο ορισμός των Κοινοποιημένων Οργανισμών γίνεται με 
βάση τα κριτήρια που περιλαμβάνονται στο Παράρτημα XI με 
απόφαση του Υπουργού Υγείας Πρόνοιας και Κοινωνικών 
Ασφαλίσεων, ύστερα από εισήγηση της Αρμοδίας Αρχής. 

Όσοι οργανισμοί πληρούν τα κριτήρια, που θέτουν τα ελλη¬ 
νικά πρότυπα, τα οποία θεσπίζονται κατ'εφαρμογή των εναρ¬ 
μονισμένων προτύπων, θεωρείται οτι πληρούν τα σχετικά κρι¬ 
τήρια. , . 

3. Η Αρμόδια Αρχή αποσύρει την κοινοποίηση ενός Οργανι¬ 
σμού, που η ίδια έχει κοινοποιήσει, αν διαπιστώσει ότι ο εν 
λόγω οργανισμός δεν πληροί πλέον τα κριτήρια που αναφέρο- 
νται στην παράγραφο 2 και ενημερώνει αμέσως τις Αρμόδιες 
Αρχές των άλλων κρατών μελών της Ευρωπαϊκής Ενωσης και 

την Επιτροπή της Ευρωπαϊκής Ένωσης. 

4. Ο κοινοποιημένος οργανισμός και ο κατασκευαστής, ή ο 
εγκατεστημένος στην Ευρωπαϊκή Ενωση εντολοδόχος του, 
τάσσουν από κοινού τις προθεσμίες για την ολοκλήρωση των 
εργασιών εκτίμησης και εξακρίβωσης που αναφέρονται στα 

Παραρτήματα II έως VI. 

Αρθρο 15 
Σήμανση ΟΕ 

1. Τα προϊόντα, εκτός των επι παραγγελία προϊόντων και 
αυτών που προορίζονται για κλινικές έρευνες, τα οποία θεω¬ 
ρείται ότι ανταποκρίνονται στις βασικές απαιτήσεις που ανα- 
φέρονται στο άρθρο 3, πρέπει,κατα τη διάθεσή τους στο 
εμπόριο,να φέρουν τη σήμανση πιστότητας ΟΕ. 

2. Η σήμανση πιστότητας ΟΕ, όπως απεικονίζεται στο Πα¬ 
ράρτημα XII, πρέπει να τοποθετείται κατα τρόπο εμφανή, 
ευανάγνωστο και ανεξίτηλο επάνω στο προϊόν ή την συσκευα- 
σία που εξασφαλίζει την αποστείρωσή του, εφόσον είναι δυ¬ 
νατόν και σκόπιμο, καθώς και στις οδηγίες χρήσεως. Όπου 
απαιτείται,η σήμανση πιστότητας ΟΕ τίθεται επίσης και στην 
εμπορική συσκευασία. 

Η σήμανση ΟΕ πρέπει να συνοδεύεται απο τον αριθμό ανα¬ 
γνώρισης του κοινοποιημένου οργανισμού, ο οποίος είναι 
υπεύθυνος για την εφαρμογή των διαδικασιών που αναφέρο- 
νται στα Παραρτήματα II, IV, V, Και VI. 

3. Απαγορεύεται η τοποθέτηση σημάτων ή επιγραφών που 
ενδέχεται να παραπλανήσουν τους τρίτους, ως προς την έν¬ 
νοια ή τη γραφική παράσταση της σήμανσης ΟΕ. Αλλά σήματα 
μπορούν να τίθενται επάνω στο προϊόν, τη συσκευασία ή τις 
οδηγίες χρήσης που συνοδεύουν το προϊόν,την προϋπόθεση, 
ότι η σήμανση ΟΕ δεν καθίσταται εξ αιτίας αυτού λιγότερο ευ¬ 
διάκριτη ή ευανάγνωστη. 

Αρθρο 16 

Αδικαιολόγητη τοποθέτηση της σήμανσης ΟΕ 
Με την επιφύλαξη του άρθρου 6: 

α) όταν η Αρμόδια Αρχή διαπιστώσει, ότι η σήμανση ΟΕ έχει 
τοποθετεί χωρίς να υπάρχει λόγος, ο κατασκευαστής ή ο 
εγκατεστημένος στην Ευρωπαϊκή Ένωση εντολοδόχος του, 
είναι υποχρεωμένος να θέσει τέρμα στην εν λόγω παράβαση 
υπό τους όρους που θα του επιβάλει η Αρμόδια Αρχή. 

β) Αν η παράβαση συνεχιστεί, η Αρμόδια Αρχή λαμβάνει 
κάθε κατάλληλο μέτρο για να απαγορεύσει ή να εμποδίσει τη 
διάθεση του εν λόγω προϊόντος στην αγορά ή για να εξασφα¬ 
λίσει οτι το προϊόν αυτό θα αποσυρθεί απο την αγορά, σύμ¬ 
φωνα με τη διαδικασία του άρθρου 6. 

Αρθρο 17 

Αρνητικές ή περιοριστικές αποφάσεις 

1. Κάθε απόφαση, η οποία λαμβάνεται κατ’ εφαρμογήν της 
παρούσας Απόφασης και η οποία: 

α) οδηγεί σε απαγόρευση ή σε περιορισμό της διάθεσης 
στο εμπόριο, της έναρξης χρήσης του προϊόντος ή της διε¬ 
νέργειας κλινικών ερευνών, ή 

β) επιβάλλει την απόσυρση των προϊόντων απο την αγορά, 
αιτιολογείται επακριβώς. Η απόφαση κοινοποιείται το συντο¬ 
μότερο δυνατόν στον ενδιαφερόμενο, ο οποίος ταυτόχρονα 
ενημερώνεται για τα ένδικα μέσα που έχει στη διάθεσή του, 
σύμφωνα με την ισχύουσα Ελληνική νομοθεσία καθώς και για 
τις προθεσμίες μέσα στις οποίες τα εν λόγω ένδικα μέσα μπο¬ 
ρούν να ασκηθούν. 

2. Σε περίπτωση αποφάσεως που αναφέρεται στην παρά¬ 
γραφο 1, ο κατασκευαστής, ή ο εγκατεστημένος στην Ευρω¬ 
παϊκή Ένωση εντολοδόχος του πρέπει να έχει τη δυνατότητα 
να γνωστοποιήσει προηγουμένως τις απόψεις του, εκτός εαν 
μια τέτοια διαβούλευση δεν είναι δυνατή λόγω του επείγοντος 
χαρακτήρα του μέτρου που πρέπει να ληφθεί. 

Αρθρο 18 

Απόρρητο 

Η Αρμόδια Αρχή, με την επιφύλαξη των υφισταμένων διατά¬ 
ξεων και πρακτικών σχετικά με το ιατρικό απόρρητο, μεριμνά, 
ώστε όλα τα μέρη, που συμμετέχουν στην εφαρμογή της πα¬ 
ρούσας απόφασης και της Οδηγίας 93/42/ΕΟΚ, να τηρούν το 
απόρρητο κάθε πληροφορίας που περιέρχεται σε γνώση τους 
κατά την εκτέλεση των καθηκόντων τους. Η διάταξη αυτή δεν 
θίγει την υποχρέωση της Αρμόδιας Αρχής και των κοινοποιη¬ 
μένων οργανισμών έναντι των αντιστοίχων Αρχών και Οργανι¬ 
σμών των Κρατών Μελών της Ευρωπαϊκής Ένωσης, για αμοι¬ 

βαία ενημέρωση και κοινοποίηση, όσον αφορά στις προοειδο- 
ποιήσεις, ούτε την υποχρέωση που υπέχουν τα ενδιαφερό¬ 
μενο πρόσωπα να παρέχουν πληροφορίες βάσει του ποινικού 
δικαίου. 

Άρθρο 19 

Εφαρμογή, μεταβατικές διατάξεις 

1. Η Αρμόδια Αρχή λαμβάνει τα αναγκαία μέτρα ώστε οι κοι¬ 
νοποιημένος οργανισμοί, οι οποίοι είναι υπεύθυνοι, δυνάμει 
του άρθρου 9 παράγραφοι 1 έως 4, για την εκτίμηση της πι¬ 
στότητας, να λαμβάνουν υπόψη κάθε σχετική πληροφορία 
αναφορικά με τα χαρακτηριστικά και τις επιδόσεις των προϊό¬ 
ντων, συμπεριλαμβανομένων, ιδίως, των αποτελεσμάτων 
όλων των σχετικών δοκιμών και ελέγχων που έχουν ήδη διεξα- 
χθεί δυνάμει των υφισταμένων νομοθετικών, κανονιστικών 
και διοικητικών διατάξεων που διέπουν τα προϊόντα αυτά. 

2. Είναι επιτρεπτή μέχρι την 12-7-98 η διάθεση στο εμπό¬ 
ριο και η έναρξη χρήσης των προϊόντων που συμμορφούνται 
προς τους κανονισμούς που ισχύουν στην Ελληνική Επικρά¬ 
τεια την 31 Δεκεμβρίου 1994. 

3. Εφ’όσον πρόκειται για προϊόντα που έχουν τύχει εγκρί- 
σεως προτύπου ΕΟΚ σύμφωνα με την οδηγία 76/764/ΕΟΚ, 
είναι επιτρεπτή η διάθεση στο εμπόριο και η έναρξη χρήσεως 
τους για την χρονική περίοδο μέχρι τις 30 Ιουνίου 2004. 

Άρθρο 20 

Με απόφαση του Υπουργού Υγείας Πρόνοιας και Κοινωνι¬ 
κών Ασφαλίσεων,επιβάλλεται πρόστιμο στους υπεύθυνους 
για την κυκλοφορία προϊόντων,που υπόκεινται στις διατάξεις 
της παρούσας Υπουργικής απόφασης,για τις περιπτώσεις 
που διαπιστώνεται παράβαση των διατάξεων αυτής, ανεξάρ¬ 
τητα και της τυχόν ποινικής ευθύνης που συνεπάγεται η 
υπόψη παράβαση. 

Τα οριζόμενα με την παραπάνω απόφαση πρόστιμα δύνα- 
νται να αναπροσαρμόζονται ετήσια. 

Άρθρο 21 

Με περαιτέρω αποφάσεις του Υπουργού Υγείας Πρόνοιας 
και Κοινωνικών Ασφαλίσεων,ρυθμίζονται θέματα εφαρμογής 
της παρούσης κοινής Υπουργικής Απόφασης. 

Άρθρο 22 

Το Υπουργείο Υγείας Πρόνοιας και Κοινωνικών Ασφαλί¬ 
σεων, ως Αρμόδια Αρχή, που έχει ορισθεί για τη εφαρμογή 
των όρων και τη διακίνηση διαδικασιών που προβλέπονται 
απο την παρούσα Απόφαση, ενημερώνει και κοινοποιεί στην 
Επιτροπή όλα τα αναγκαία στοιχεία, όπως αυτά απορρέουν 
απο την Οδηγία 93/42/ΕΟΚ. 

Άρθρο 23 

Η παρούσα κοινή Υπουργική απόφαση συνοδεύεται απο 
δώδεκα (12) παραρτήματα,τα οποία θεωρούνται αναπόσπα- ’ 
στο μέρος αυτής. 

Άρθρο 24 

Μέχρι τις 31 Δεκεμβρίου 1994, επιτρέπεται η διάθεση στην 
αγορά και η έναρξη χρήσης προϊόντων που ανταποκρίνονται 
στις ρυθμίσεις που ίσχυαν κατά την 31 Δεκεμβρίου 1992. 

Άρθρο 25 

Η ισχύς της.παρούσας κοινής Υπουργική/, απόφασης αρχί¬ 
ζει από την 1 η Ιανουάριου 1995. 






6296 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παμ .«-.".κι αι'όψαση να δημοσιευθεί στην Εφημερίδα της 
Κυβερνήσεις 

Αθήνα, 19 Αυγούστου 1994 

ΟΙ ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ 

ΕΘΝΙΚΗΣ ΟΙΚΟΝΟΜΙΑΣ & ΚΟΙΝ. ΑΣΦΑΛΙΣΕΩΝ 

Γ ϊΙΑΠΑΝΤΩΝΙΟΥ Δ. ΚΡΕΜΑΣΤΙΝΟΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΧΡ. ΡΟΚΟΦΥΛΛΟΣ 

ΠΑΡΑΡΤΗΜΑ I 
ΒΑΣΙΚΕΣ ΑΠΑΙΤΗΣΕΙΣ 
I. Γενικές απαιτήσεις 

1. Τα προϊόντα πρέπει να σχεδιάζονται και να κατασκευά¬ 
ζονται κατά τρόπον, ώστε η χρήση τους να μην θέτει σε κίν¬ 
δυνο την κλινική κατάσταση και την ασφάλεια των ασθενών, 
ούτε την ασφάλεια ή την υγεία των χρηστών ή ενδεχομένως 
άλλων προσώπων, όταν αυτά χρησιμοποιούνται υπό τις συν¬ 
θήκες και για τους σκοπούς που έχουν προβλεφθεί, με την 
προϋπόθεση ότι οι τυχόν παρουσιαζόμενοι κίνδυνοι συνι- 
στούν κινδύνους αποδεκτούς σε σχέση με την ωφέλεια που 
παρέχεται στον ασθενή και συμβιβάζονται με ένα υψηλό επί¬ 
πεδο προστασίας της υγείας και της ασφάλειας. 

2. Οι σχεδιαστικές και κατασκευαστικές λύσεις, που επιλέ¬ 
γει ο κατασκευαστής για τα προϊόντα, πρέπει να τηρούν τις 
αρχές ασφάλειας, λαμβανομένου υπόψη του γενικά αναγνω¬ 
ρισμένου εκάστοτε τεχνολογικού επιπέδου. 

Κατά την επιλογή των καταλληλοτέρων λύσεων, ο κατα¬ 
σκευαστής θα πρέπει να εφαρμόζει τις ακόλουθες αρχές, με 
τη σειρά που αναφέρονται: 

- να εξουδετερώνει ή να μειώνει τους κινδύνους,εξαντλώ¬ 
ντας κάθε δυνατότητα (ενσωμάτωση της ασφάλειας με το 
σχεδιασμό και την κατασκευή). 

- να λαμβάνει τα απαραίτητα μέτρα προστασίας,συμπεριλαμ¬ 
βανομένων συστημάτων συναγερμού, εφόσον απαιτείται, για 
τους κινδύνους που δεν μπορούν να εξουδετερωθούν. 

- να πληροφορεί τους χρήστες για τους κινδύνους που εξα¬ 
κολουθούν να υπάρχουν λόγω της ανεπαρκούς αποτελεσμα- 
τικότητας των μέτρων ασφαλείας που έχουν ληφθεί. 

3. Τα προϊόντα πρέπει να επιτυγχάνουν τις επιδόσεις που 
προβλέπει γι αυτά ο κατασκευαστής και να είναι σχεδιασμέ¬ 
να, κατασκευασμένα και συσκευασμένα κατα τρόπον ώστε να 
δύνανται να επιτελέσουν μια ή περισσότερες απο τις λειτουρ¬ 
γίες που αναφέρονται στο άρθρο 1 παράγραφος 2 σημείο (α) 
όπως αυτές καθορίζονται απο τον κατασκευαστή. 

4. Τα χαρακτηριστικά και οι επιδόσεις που αναφέρονται στα 
σημεία 1, 2 και 3 δεν πρέπει να αλλοιώνονται κατα τρόπον 
που να τίθεται σε κίνδυνο η κλινική κατάσταση και η ασφάλεια 
των ασθενών και ενδεχομένως άλλων προσώπων κατα τη 
διάρκεια ζωής των προϊόντων,όπως προβλέπει ο κατασκευα¬ 
στής,όταν τα εν λόγω προϊόντα αντιμετωπίζουν τις αντιξοότη¬ 
τες που ενδέχεται να παρουσιαστούν υπο κανονικές συνθή¬ 
κες χρήσεως. 

5.0 σχεδιασμός, η κατασκευή και η συσκευασία των προϊό¬ 
ντων πρέπει να είναι τέτοιες, ώστε τα χαρακτηριστικά και οι 
επιδόσεις τους, οτο πλαίσιο της προβλεπόμενης χρησεώς 
τους, να μην αλλοιώνονται κατα τη διάρκεια της αποθήκευσης 
και της μεταφοράς, ί.αμβανομένων υπόψη των οδηγιών και 
των πληροφοριών που έχει παράσχει ο κατασκευαστής. 

6. Οι τυχόν ανεπιθύμητες παρενέργειες δεν πρέπει να συ- 


νιστούν κινδύνους απαράδεκτους σε σχέση με τις προβλεπό- 
μενες επιδόσεις. 

II. Απαιτήσεις σχετικά με το σχεδιασμό και την κατασκευή. 

7. Χημικές, φυσικές και βιολογικές ιδιότητες 
7.1 Τα προϊόντα πρέπει να είναι σχεδιασμένα και κατα¬ 
σκευασμένα κατά τρόπον ώστε να διασφαλίζουν τα χαρακτη¬ 
ριστικά και τις επιδόσεις που αναφέρονται στο σημείο I, «Γενι¬ 
κές απαιτήσεις». Ιδιαίτερη πρέπει να είναι η προσοχή: 

- στην επιλογή των χρησιμοποιουμένων υλικών-προϊόντων,ι¬ 
δίως όσον αφορά τις πλευρές της τοξικότητας και, ενδεχομέ¬ 
νως,της αναφλεξιμότητας, 

- στην αμοιβαία συμβατότητα μεταξύ των χρησιμοποιουμέ- 
νων υλικών-προϊόντων και των βιολογικών ιστών, των κυττά¬ 
ρων καθώς και των σωματικών υγρών, λαμβανομένου υπόψη 
του προορισμού του προϊόντος. 

7.2. Τα προϊόντα πρέπει να είναι σχεδιασμένα, κατασκευα¬ 
σμένα και συσκευασμένα κατα τρόπον ώστε να μειώνουν στο 
ελάχιστο τον κίνδυνο που αντιπροσωπεύουν οι μολυσματικοί 
παράγοντες και τα κατάλοιπα, για το προσωπικό που συμμε¬ 
τέχει στην μεταφορά, στην αποθήκευση και στη χρησιμοποί¬ 
ηση καθώς και για τους ασθενείς, σύμφωνα με τον προορισμό 
του προϊόντος. 

Ιδιαίτερη προσοχή πρέπει να δοθεί στους εκτιθέμενους 
ιστούς καθώς και στη διάρκεια και την συχνότητα της έκθε¬ 
σης. 

7.3 Τα προϊόντα πρέπει να είναι σχεδιασμένα και κατα¬ 
σκευασμένα κατά τρόπον ώστε να δύνανται να χρησιμοποιού¬ 
νται με κάθε ασφάλεια με το υλικά-προϊόντα τις ουσίες και τα 
αέρια με τα οποία έρχονται σε επαφή κατα τη διάρκεια της 
κανονικής χρήσεως τους ή των συνηθισμένων διαδικασιών. 
Αν τα προϊόντα προορίζονται για τη χορήγηση φαρμάκων, 
πρέπει να είναι σχεδιασμένα και κατασκευασμένα κατα τρό¬ 
πον ώστε να είναι συμβατά με τα εν λόγω φάρμακα, σύμφωνα 
με τις διατάξεις και τους περιορισμούς που τα διέπουν, και 
κατα τρόπο ώστε οι επιδόσεις τους να ανταποκρίνονται στη 
σκοπούμενη χρήση τους. 

7.4 Σε περίπτωση που προϊόν ενσωματώνει ως αναπόσπα¬ 
στο μέρος, ουσία η οποία, εφόσον χρησιμοποιείται ξεχωρι¬ 
στά, μπορεί να θεωρηθεί ως φάρμακο, σύμφωνα με τον ορι¬ 
σμό του άρθρου 2 της Κοινής Υπουργικής Απόφασης Α6α/ 
9392/91 (ΦΕΚ 223Β/7.4.92) και η οποία ενδέχεται να δρά¬ 
σει επι του ανθρωπίνου σώματος βοηθητικά προς το προϊόν, η 
ασφάλεια, η ποιότητα και η χρησιμότητα της ουσίας αυτής, 
λαμβανομένου υπόψη του προορισμού του προϊόντος, πρέπει 
να ελέγχονται κατ’αναλογίαν με τις κατάλληλες μεθόδους 
που ορίζονται στην ανωτέρω Α6α/9392/91/1992 Κοινή 
Υπουργική Απόφαση. 

7.5 Τα προϊόντα πρέπει να είναι σχεδιασμένα και κατα¬ 
σκευασμένα κατα τρόπον ώστε να μειώνουν στο ελάχιστο 
τους κινδύνους που απορρέουν απο τις ουσίες που ελευθε¬ 
ρώνονται απο το προϊόν. 

7.6 Τα προϊόντα πρέπει να σχεδιάζονται και να κατασκευά¬ 
ζονται κατά τρόπον ώστε να μειώνουν όσο το δυνατόν τους 
κινδύνους που απορρέουν απο την ακούσια διείσδυση ουσιών 
στο προϊόν, λαμβανομένου υπόψη του προϊόντος και του χα¬ 
ρακτήρα του περιβάλλοντος μέσα στο οποίο προορίζεται να 
χρησιμοποιηθεί. 

8. Μόλυνση και μετάδοση μικροβίων 
8.1 Ο σχεδιασμός των προϊόντων και των μεθόδων κατα¬ 
σκευής τους πρέπει να εξουδετερώνει ή να μειώνει στο ελάχι¬ 
στο τον κίνδυνο μολύνσεως για τον ασθενή, το χρήστη και 
τους τρίτους. Ο σχεδιασμός πρέπει να επιτρέπει τον εύκολο 
χειρισμό και, εφόσον κάτι τέτοιο ενδείκνυται, να μειώνει στο 
ελάχιστο τη μετάδοση μικροβίων απο τον ασθενή στο προϊόν 

ή αντιστρόφως κατά την διάρκεια της χρήσεως. 

8.2 Οι ιστοί ζωικής προέλευσης πρέπει να προέρχονται απο 
ζώα τα οποία έχουν υποβληθεί σε κτηνιατρικούς ελέγχους και 
σχετική εποπτεία ανάλογα προς την προβλεπδμενη χρήση 
των ιστών. 

Οι κοινοποιημένοι οργανισμοί τηρούν στοιχεία σχετικά με 
τη γεωγραφική καταγωγή των ζώων. 

Η επεξεργασία, η διατήρηση, η δοκιμασία και οι μετακινή¬ 
σεις ιστών, κυττάρων και ουσιών ζωικής προέλευσης πρέπει 
να διεξάγονται κατα τρόπο που να εξασφαλίζει τη μεγαλύτερη 
δυνατή ασφάλεια. Ειδικότερα, η ασφάλεια έναντι ιών και άλ¬ 
λων μεταδόσιμων οργανισμών πρέπει να διασφαλίζεται με 
εφαρμογή αναγνωρισμένων μεθόδων εξουδετέρωσης ή 
αδρανοποίησης του ιού κατά τη διαδικασία της κατασκευής. 

8.3 Τα προϊόντα που παραδίδονται αποστειρωμένα πρέπει 
να σχεδιάζονται, κατασκευάζονται και συσκευάζονται σε συ- 
σκευασία μιας χρήσεως ή/ και σύμφωνα με κατάλληλες διαδι¬ 
κασίες, ούτως ώστε να είναι αποστειρωμένα κατα την διά¬ 
θεσή τους στην αγορά και να διατηρούν, υπο τις προβλεπόμε- 
νες απο τον κατασκευαστή συνθήκες αποθήκευσης και μετα¬ 
φοράς, την ιδιότητα αυτή, έως δτου καταστραφεί ή ανοίξει η 
προστατευτική συσκευασία. 

8.4 Τα προϊόντα που παραδίδονται αποστειρωμένα πρέπει 
να έχουν κατασκευαστεί και αποστειρωθεί με κατάλληλη και 
έγκυρη μέθοδο. 

8.5 Τα προϊόντα που πρόκειται να αποστειρωθούν πρέπει 
να κατασκευάζονται υπό τις κατάλληλα ελεγχόμενες (π.χ.πε- 
ριβαλλοντικές) συνθήκες. 

8.6 Τα συστήματα συσκευασίας που προορίζονται για τα μη 
αποστειρωμένα προϊόντα πρέπει να είναι σε θέση να διατη¬ 
ρούν το προϊόν άθικτο, απο άποψη προβλεπόμενης καθαρό¬ 
τητας και, εφόσον πρόκειται να αποστειρωθούν πριν απο την 
χρήση τους, να μειώνουν στο ελάχιστο τον κίνδυνο μικροβια- 
κής μόλυνσης. 

Το σύστημα συσκευασίας πρέπει να είναι κατάλληλο, λαμ- 
βάνοντας υπόψη τη μέθοδο αποστείρωσης που υποδεικνύει 
ο κατασκευαστής. 

8.7 Η συσκευασία ή/και η επισήμανση του προϊόντος πρέ¬ 
πει να επιτρέπουν τη διάκριση των ιδίων ή παρεμφερών 
προϊόντων που πωλούνται είτε σε αποστειρωμένη είτε σε μη 
αποστειρωμένη μορφή. 

9. Ιδιότητες σχετικές με την κατασκευή και το περιβάλ¬ 
λον. 

9.1 Σε περίπτωση που ένα προϊόν πρόκειται να χρησιμοποι¬ 
ηθεί σε συνδυασμό με άλλα προϊόντα ή εξοπλισμούς, ο συν¬ 
δυασμός αυτός,συμπεριλαμβανομένου και του συστήματος 
συνδέσεως, πρέπει να είναι ασφαλής και να μην επηρεάζει τις 
προβλεπόμενες επιδόσεις των προϊόντων. 

Κάθε περιορισμός χρήσεως πρέπει να αναγράφεται στην 
ετικέττα ή στις οδηγίες χρήσεως. 

9.2 Τα ιατροτεχνολογικά προϊόντα πρέπει να σχεδιάζονται 
και να κατασκευάζονται κατα τρόπον, ώστε να εξουδετερώ¬ 
νονται ή να μειώνονται στο ελάχιστο, όσο αυτό είναι δυνατόν: 

- οι κίνδυνοι σωματικών βλαβών που συνδέονται με τα φυσικά 
χαρακτηριστικά τους, συμπεριλαμβανομένων του λόγου 
όγκος/πίεση, των διαστάσεων και, ενδεχομένως των εργονο- 
μικών χαρακτηριστικών. 

- οι κίνδυνοι που απορρέουν απο τις περιβαλλοντικές συνθή¬ 
κες, που εύλογα μπορούν να προβλεφθούν όπως τα μαγνη- 
τικά πεδία, οι εξωτερικές ηλεκτρικές επιδράσεις, οι ηλεκτρο¬ 
στατικές εκκενώσεις, η πίεση, η θερμοκρασία ή οι διακυμάν¬ 
σεις της πιέσεως και της επιταχύνσεως. 

- οι κίνδυνοι αμοιβαίας αλληλεπίδρασης που απορρέουν από 
την παρουσία άλλων προϊόντων, που χρησιμοποιούνται συνή¬ 


θως σε έρευνες ή θεραπευτικές αγωγές. 

- οι κίνδυνοι που προκύπτουν στις περιπτώσεις αδυναμίας 
συντήρησης ή ρύθμισης (π.χ.για τα εμφυτεύσιμα προϊόντα), 
από την γήρανση των χρησιμοποιούμενων υλικών ή από την 
ελάττωση της ακρίβειας ενός μηχανισμού μετρήσεως ή ελέγ¬ 
χου. 

9.3 Τα προϊόντα πρέπει να είναι σχεδιασμένα και κατα¬ 
σκευασμένα κατά τρόπον ώστε να μειώνονται στο ελάχιστο οι 
κίνδυνοι πυρκαγιάς ή εκρήξεως στην περίπτωση της κανονι¬ 
κής προβλεπόμενης χρήσεως και όταν παρουσιαστεί η πρώτη 
βλάβη. 

Ιδιαίτερη προσοχή πρέπει να δίδεται στα προϊόντα ο προο¬ 
ρισμός των οποίων περιλαμβάνει και την έκθεση σε εύφλε¬ 
κτες ουσίες, ή σε ουσίες που θα μπορούσαν να προκαλέσουν 
ανάφλεξη. 

10. Προϊόντα που προορίζονται για μέτρηση. 

10.1. Τα Προϊόντα, που προορίζονται για μέτρηση πρέπει 
να είναι σχεδιασμένα και κατασκευασμένα κατα τρόπον, 
ώστε να παρέχουν επαρκή ακρίβεια και σταθερότητα μετρή¬ 
σεων, εντός καταλλήλων ορίων ακρίβειας, λαμβάνοντας 
υπόψη τον προορισμό τους. Τα όρια ακρίβειας ορίζονται απο 
τον κατασκευαστή. 

10.2. Οι κλίμακες μετρήσεως ελέγχου και απεικόνισης πρέ¬ 
πει να είναι σχεδιασμένες σύμφωνα με εργονομικές αρχές, 
λαμβάνοντας υπόψη τον προορισμό του προϊόντος. 

10.3. Οι μετρήσεις που εκτελούνται με προϊόντα που πρσ- 
ρίζονται για μετρήσεις πρέπει να εκφράζονται σε νόμιμες μο¬ 
νάδες σύμφωνα με τις διατάξεις της οδηγίας 80/181 /ΕΟΚ. 

11. Προστασία απο τις ακτινοβολίες 

11.1 Γενικά 

11.1.1 Τα προϊόντα πρέπει να σχεδιάζονται και να κατα¬ 
σκευάζονται με τρόπο ώστε να μειώνεται στο ελάχιστο δυνα¬ 
τόν,σε επίπεδα που να συμβαδίζουν με την σκοπούμενη χρή¬ 
ση,η έκθεση σε ακτινοβολίες ασθενών, των χρηστώνκαι άλ¬ 
λων ατόμων χωρίς να περιορίζεται η εφαρμογή των κατάλλη¬ 
λων προσδιοριζομένων επιπέδων για θεραπευτικούς ή και 
διαγνωστικούς σκοπούς. 

11.2 Εκούσια ακτινοβολία 

11.2.1 Όταν τα προϊόντα είναι σχεδιασμένα για να εκπέ¬ 
μπουν επικίνδυνα επίπεδα ακτινοβολίας για ένα συγκεκρι¬ 
μένο ιατρικό σκοπό, ο οποίος παρέχει όφελος που υπερέχει 
των εγγενών κινδύνων της εκπομπής, ο χρήστης πρέπει να 
μπορεί να ελέγχει τις εκπομπές. 

Τα προϊόντα αυτα πρέπει να σχεδιάζονται και να κατα¬ 
σκευάζονται κατα τρόπον ώστε να εξασφαλίζεται η επαναλη- 
πτικότητα και η ανοχή των σχετικών μεταβλητών παραμέ¬ 
τρων. 

11.2.2 Όταν τα προϊόντα είναι σχεδιασμένα για να εκπέ¬ 
μπουν ενδεχομένως επικίνδυνη ορατή ή και αόρατη ακτινο¬ 
βολία, πρέπει να είναι εφοδιασμένα, εφόσον αυτό είναι εφι¬ 
κτό, με οπτικούς ή και ακουστικούς δείκτες που επισημαί¬ 
νουν τις εκπομπές αυτές. 

11.3 Ακούσια ακτινοβολία 

11.3.1 Τα προϊόντα πρέπει να σχεδιάζονται και να κατα¬ 
σκευάζονται κατά τρόπον ώστε να μειώνεται στο ελάχιστο η 
έκθεση των ασθενών, των χρηστών και άλλων ατόμων στην 
εκπομπή ακούσιας, παρασιτικής ή διάχυτης ακτινοβολίας. 

11.4 Οδηγίες χρήσης 

11.4.1 Οι οδηγίες χρήσης των προϊόντων που εκπέμπουν 
ακτινοβολίες πρέπει να περιλαμβάνουν λεπτομερείς πληρο¬ 
φορίες για τη φύση των εκπεμπομένων ακτινοβολιών, τα 
μέσα προστασίας του ασθενή και του χρήστη και για τα μέσα 
αποφυγής των κακών χειρισμών και των κινδύνων που συνδέ¬ 
ονται με την εγκατάσταση. 

.'ί..<ν ! χουο?ς ακτινοβολίες 

I > ·1.<ί *'<■' >ίόντα που εκπέμπουν ιοντίζουσες ακτινοβο¬ 

λεί .πρέπει να σχεδιάζονται και να κατασκευάζονται κατα 
τρόπον (ΐχττε, αο μέτρο του δυνατού, η ποσότητα, η κατεύ¬ 
θυνση και η ποιότητα της εκπεμπόμενης ακτινοβολίας να 
μπορεί να ρυθμίζεται και να ελέγχεται, ανάλογα με τη σκο- 
πούμενη χρήση. 

II .δ.2 Τα προϊόντα που εκπέμπουν ιοντίζουσες ακτινοβο¬ 
λίες νια διαγνωστική ακτινοβολία, σχεδιάζονται και κατα¬ 
σκευάζονται κατά τρόπον ώστε να επιτυγχάνεται κατάλληλη 
ποιότητα απεικόνισης ή/ και εξερχομένου σήματος για την 
σκοπούμενη ιατρική χρήση, με τη χαμηλότερη δυνατή έκθεση 
του ασθενούς και του χρήστη στις ακτινοβολίες. 

11.5.3 Τα προϊόντα που εκπέμπουν ιοντίζουσες ακτινοβο¬ 
λίες για θεραπευτική ακτινολογία, σχεδιάζονται και κατα¬ 
σκευάζονται κατά τρόπον ώστε να εξασφαλίζεται η αξιόπιστη 
παρακολούθηση και ο έλεγχος της χορηγούμενης δόσης, κα¬ 
θώς και του τύπου και της ενέργειας της δέσμης και, ανάλογα 
με την περίπτωση, της ποιότητας της ακτινοβολίας. 

12. Απαιτήσεις για τα προϊόντα που είναι συνδεδεμένα ή 
εφοδιασμένα με πηγή ενεργείας. 

12.1 Τα προϊόντα, στα οποία είναι ενσωματωμένα ηλεκτρο¬ 
νικά προγραμματιζόμενα συστήματα, πρέπει να είναι σχεδια¬ 
σμένα, κατα τρόπον ώστε να εξασφαλίζεται η επαναληπτικό- 
τητα, η αξιοπιστία και η αποδοτικότητα των συστημάτων αυ¬ 
τών, ανάλογα με την σκοπούμενη χρήση. Σε περίπτωση που 
παρουσιαστεί έστω και μια βλάβη (στο σύστημα), θα πρέπει 
να λαμβάνονται τα κατάλληλα μέτρα για την εξάλειψη ή τον 
περιορισμό, στο ελάχιστο των επακόλουθων κινδύνων. 

12.2 Τα προϊόντα, στα οποία ενσωματώνεται εσωτερική 
πηγή ενεργείας, από την οποία εξαρτάται η ασφάλεια των 
ασθενών, πρέπει να είναι εφοδιασμένα με μέσο δια του 
οποίου να ελέγχεται η κατάσταση της πηγής αυτής. 

12.3 Τα προϊόντα, τα οποία συνδέονται με εξωτερική πηγή 
ενεργείας, απο την οποία εξαρτάται η ασφάλεια των ασθε¬ 
νών, πρέπει να περιλαμβάνουν σύστημα συναγερμού με το 
οποίο να επισημαίνεται κάθε εξασθένηση της πηγής αυτής. 

12.4 Τα προϊόντα που προορίζονται για την παρακολού¬ 
θηση μιας ή περισσοτέρων κλινικών παραμέτρων ενός ασθε¬ 
νούς, πρέπει να είναι εφοδιασμένα με κατάλληλα συστήματα 
συναγερμού που να επιτρέπουν την προειδοποίηση του χρή¬ 
στη, όταν πρόκειται για καταστάσεις που μπορούν να επιφέ¬ 
ρουν τον θάνατο ή τη σοβαρή επιδείνωση της υγείας του 
ασθενούς. 

12.5 Τα προϊόντα πρέπει να είναι σχεδιασμένα και κατα¬ 
σκευασμένα κατά τρόπον, ώστε να μειώνονται στο ελάχιστο 
οι κίνδυνοι δημιουργίας ηλεκτρομαγνητικών πεδίων που εν¬ 
δέχεται να επηρεάσουν τη λειτουργία άλλων προϊόντων ή εξο¬ 
πλισμών εγκατεστημένων στο σύνηθες περιβάλλον. 

12.6 Προστασία απο τους κινδύνους που απορρέουν απο 
την χρήση ηλεκτρικού ρεύματος. 

Τα προϊόντα πρέπει να είναι σχεδιασμένα και κατασκευα¬ 
σμένα κατά τρόπον, ώστε να αποφεύγονται όσο το δυνατόν οι 
κίνδυνοι ακουσίων ηλεκτροπληξιών υπο συνθήκες κανονικής 
λειτουργίας και όταν παρουσιαστεί η πρώτη βλάβη, εφόσον 
τα ιατροτεχνολογικά προϊόντα είναι ορθώς εγκατεστημένα. 

12.7 Προστασία απο μηχανικούς και θερμικούς κινδύνους 

12.7.1 Τα προϊόντα πρέπει να είναι σχεδιασμένα και κατα¬ 
σκευασμένα κατά τρόπον, ώστε να προστατεύουν τον 
ασθενή και τον χρήστη απο τους μηχανικούς κινδύνους που 
έχουν σχέση λόγο:.· χάριν, με την αντοχή, τη σταθερότητα και 
τα κινητά μέρη. 

12.7.2 Τα προϊόντα πρεπει να είναι σχεδιασμένα και κατα¬ 
σκευασμένα έτσι, ώο=;ε να περιορίζονται στο ελάχιστο οι κίν¬ 


δυνοι από τις δονήσεις που προκαλούν τα προϊόντα, λαμβανο- 
μένης υπόψη της τεχνολογικής προόδου και των διαθεσίμων 
μέσων περιορισμού των δονήσεων, ιδίως στην πηγή, εκτός 
εάν οι δονήσεις αποτελούν μέρος των προβλεπομένων επιδό¬ 
σεων. 

12.7.3 Τα προϊόντα πρέπει να είναι σχεδιασμένα και κατα¬ 
σκευασμένα έτσι, ώστε οι κίνδυνοι από τον θόρυβο να περιο¬ 
ρίζονται όσο το δυνατόν στο ελάχιστο, λαμβανομένης υπόψη 
της τεχνολογικής προόδου και των διαθέσιμων μέσων περιο¬ 
ρισμού του θορύβου, ιδίως στην πηγή, εκτός εάν οι ηχητικές 
εκπομπές αποτελούν μέρος των προβλεπομένων επιδό¬ 
σεων. 

12.7.4 Τα τερματικά και οι διατάξεις συνδέσεως με πηγές 
ηλεκτρικής, υδραυλικής ενέργειας καθώς και ενέργειας πε¬ 
πιεσμένου αέρα ή αερίων, που θα χειρίζεται ο χρήστης πρέπει 
να είναι σχεδιασμένα και κατασκευασμένα κατα τρόπον 
ώστε, να μειώνεται στο ελάχιστο κάθε ενδεχόμενος κίνδυνος. 

12.7.5 Τα προσιτά μέρη των προϊόντων (εκτός των μερών ή 
περιοχών που προορισμό έχουν την έκλυση θερμότητας ή την 
επίτευξη δεδομένης θερμοκρασίας), καθώς και το περιβάλ¬ 
λον τους, δεν πρέπει να αποκτούν θερμοκρασίες που ενδέχε¬ 
ται να αποτελέσουν κίνδυνο υπο συνθήκες κανονικής λει¬ 
τουργίας. 

12.8 Προστασία από τους κινδύνους που μπορεί να αντι¬ 
προσωπεύει για τον ασθενή η παροχή ενέργειας ή ουσίας. 

12.8.1 Ο σχεδιασμός και η κατασκευή προϊόντων, που προ¬ 
ορισμό έχουν την παροχή ενέργειας ή ουσιών στον ασθενή, 
πρέπει να είναι τέτοια, ώστε να είναι δυνατή η ρύθμιση και η 
διατήρηση της παςοχής, με επαρκή ακρίβεια, ώστε να εξα¬ 
σφαλίζεται η ασφάλεια του ασθενούς και του χρήστη. 

12.8.2 Το ιατροτεχνολογικό προϊόν πρέπει να είναι εφοδια¬ 
σμένο με μέσα δια των οποίων θα αποτρέπεται ή/ και θα επι- 
σημαίνεται κάθε ανωμαλία, όσον αφορά στην παροχή, η οποία 
ενδέχεται να αποτελέσει κίνδυνο. 

Τα προϊόντα πρέπει να είναι εφοδιασμένα με κατάλληλα 
συστήματα που θα επιτρέπουν την, κατά το δυνατόν, απο¬ 
φυγή της απροόπτου παροχής, σε επικίνδυνες ποσότητες, 
ενεργείας παρεχομένης απο πηγή ενεργείας ή/ και ουσιών. ’ 

12.9 Η λειτουργία των οργάνων χειρισμού και των δεικτών 
πρέπει να αναγράφεται ευκρινώς στα προϊόντα. 

Οταν ενα προϊόν φέρει τις οδηγίες που απαιτούνται για τη 
λειτουργία του ή αναγράφει, μέσω οπτικού συστήματος, πα¬ 
ραμέτρους για την λειτουργία του ή τη ρύθμιση του, οι εν λόγω 
πληροφορίες πρέπει να είναι κατανοητές απο τον χρήστη και 
ενδεχομένως απο τον ασθενή. 

13. Πληροφορίες που παρέχονται απο τον κατασκευαστή. 
13.1 Κάθε προϊόν πρέπει να συνοδεύεται απο τις πληροφο¬ 
ρίες που είναι αναγκαίες για την εν πάση ασφάλεια χρησιμο¬ 
ποίησή του και για την αναγνώριση του κατασκευαστή,λαμβα¬ 
νομένης υπόψη της κατάρτισης και των γνώσεων των προ¬ 
βλεπομένων χρηστών. 

Οι πληροφορίες αυτές συνίστανται στις ενδείξεις που φέ¬ 
ρει η ετικέττα και σε αυτές που περιλαμβάνονται στις οδηγίες 
χρήσεως. 

Οι πληροφορίες που είναι αναγκαίες για την εν πάση ασφά¬ 
λεια χρήση του ιατροτεχνολογικού προϊόντος πρέπει να ανα¬ 
γράφονται, εφόσον είναι εφικτό και σκόπιμο, επί του ίδιου του 
προϊόντος ή/και στην ανα μονάδα συσκευασία ή, ενδεχομέ¬ 
νως, στην εμπορική συσκευασία. Σε περίπτωση που η συ¬ 
σκευασία, ανά μονάδα, δεν είναι εφικτή, οι πληροφορίες αυ¬ 
τές πρέπει να αναγράφονται στις οδηγίες χρήσεως που συνο¬ 
δεύουν ένα ή περισσότερα προϊόντα. 

Η συσκευασία κάθε προϊόντος πρέπει να περιέχει οδηγίες 
χρήσεως. Κατ εξαίρεση, οι εν λόγω οδηγίες χρήσεως δεν εί- 

ναι απαραίτητες για τα προϊόντα της Κατηγορίας I και ΙΙα, σε 
περίπτωση που η εν πόση ασφόλεια χρήση τους μπορεί να 
εξασφαλιστεί χωρίς τη βοήθεια τέτοιων οδηγιών. 

13.2 Οι πληροφορίες μπορούν να παρέχονται, ενδεχομέ¬ 
νως, υπό μορφή συμβόλων. Τα σύμβολα και τα χρώματα ανα- 
γνωρίσεως που χρησιμοποιούνται, πρέπει να ανταποκρίνονται 
στα εναρμονισμένα πρότυπα. Σε περίπτωση που δεν υπάρ¬ 
χουν εν προκειμένω πρότυπα, τα σύμβολα και χρώματα περι- 
γρόφονται στις οδηγίες που συνοδεύουν το προϊόν. 

13.3 Η ετικέττα πρέπει να περιλαμβάνει τις ακόλουθες 
πληροφορίες: 

α) την επωνυμία, ή την εμπορική επωνυμία και και τη διεύ¬ 
θυνση του κατασκευαστή. Για τα προϊόντα που εισάγονται 
στην Ευρωπαϊκή Ένωση, με σκοπό τη διανομή τους στην Ευ¬ 
ρωπαϊκή Ένωση, η ετικέττα, ή η εξωτερική συσκευασία, ή οι 
οδηγίες χρήσεως πρέπει να περιλαμβάνουν επιπλέον το ονο¬ 
ματεπώνυμο και τη διεύθυνση, είτε του προσώπου που είναι 
υπεύθυνο, σύμφωνα με το άρθρο 12 παράγραφος 2, ή του 
εξουσιοδοτημένου αντιπροσώπου του κατασκευαστή που εί¬ 
ναι εγκατεστημένος στην Ευρωπαϊκή Ένωση, ή του εισαγω¬ 
γέα που είναι εγκατεστημένος στην Ευρωπαϊκή Ένωση ανά¬ 
λογα με την περίπτωση. 

β) τις απολύτως απαραίτητες ενδείξεις που επιτρέπουν στο 
χρήστη να αναγνωρίσει το προϊόν και το περιεχόμενο της συ- 
σκευασίας, 

γ) ενδεχομένως,την ένδειξη «ΑΠΟΣΤΕΙΡΩΜΕΝΟ», 
δ) ενδεχομένως, τον κωδικό της παρτίδας, του οποίου να 
προηγείται η ένδειξη «ΠΑΡΤΙΔΑ» ή ο αριθμός σειράς, 

ε) ενδεχομένως, την ένδειξη της οριακής ημερομηνίας 
ασφαλούς χρήσεως, εκφραζόμενης σε έτος και μήνα, 

στ)την ένδειξη, ενδεχομένως, ότι το προϊόν προορίζεται για 
μία και μόνη χρήση, 

ζ) εάν πρόκειται για προϊόν κατασκευασθέν επί παραγγε¬ 
λία, την ένδειξη «ΠΡΟΪΟΝ ΕΠΙ ΠΑΡΑΓΓΕΛΙΑ», 

η) εάν πρόκειται για προϊόν που προορίζεται για κλινικές 
έρευνες, την ένδειξη «ΑΠΟΚΛΕΙΣΤΙΚΑ ΓΙΑ ΚΛΙΝΙΚΕΣ ΕΡΕΥ¬ 
ΝΕΣ», 

θ) τις ειδικές συνθήκες αποθήκευσης ή/και χειρισμού 
ι) κάθε ειδική οδηγία χρήσεως, 
ια) κάθε προειδοποίηση ή/και ληπτέα προφύλαξη, 
ιβ) το έτος κατασκευής για τα ενεργά προϊόντα, εκτός εκεί¬ 
νων που καλύπτονται από το σημείο ε). Η ένδειξη αυτή μπορεί 
να περιληφθεί στον αριθμό παρτίδας ή σειράς, 
ιγ) ενδεχομένως, τη μέθοδο αποστειρώσεως. 

13.4 Σε περίπτωση που ο προβλεπόμενος προορισμός 
προϊόντος δεν είναι προφανής για τον χρήστη, ο κατασκευα¬ 
στής οφείλει να τον αναφέρει σαφώς στην ετικέττα και στις 
οδηγίες χρήσεως. 

13.5 Τα προϊόντα και τα αποσπάσιμα μέρη πρέπει, ενδεχο¬ 
μένως σε επίπεδο παρτίδας,να φέρουν εφόσον είναι λογικά 
εφικτό, αναγνωριστικά στοιχεία έτσι, ώστε να επιτρέπεται 
κάθε κατάλληλη ενέργεια που έχει για τη διαπίστωση ενδεχο¬ 
μένου κινδύνου προερχομένου από τα προϊόντα και τα απο- 
σπάσιμα μέρη. 

13.6 Οι οδηγίες χρήσεως πρέπει να περιλαμβάνουν ανά¬ 
λογα με την περίπτωση, τις ακόλουθες πληροφορίες: 

α) τις ενδείξεις που αναφέρονται στο σημείο 13.3, εκτός 
αυτών που περιλαμβάνονται στα σημεία δ) και ε), 

β) τις επιδόσεις που αναφέρονται στο σημείο 3 καθώς και 
τις ενδεχόμενες ανεπιθύμητες παρενέργειες, 
γ) όταν ένα προϊόν πρέπει να εγκατασταθεί ή να συνδεθεί 
με άλλα προϊόντα ή εξοπλισμούς, προκειμένου να λειτουργή¬ 
σει σύμφωνα με τον προορισμό του, επαρκείς ενδείξεις σχε¬ 
τικά με τα χαρακτηριστικά του,προκειμένου να καθορισθούν 

τα ορθά προϊόντα Γ| εξοπλισμοί που πρέπει να χρη^μοποιη- 
θούν, ώστε να επιτευχθεί ασφαλής συνδυασμός, 
δ) όλες τις πληροφορίες που επιτρέπουν να ελεγχθεί κατά 
πόσο το προϊόν είναι ορθώς εγκατεστημένο και μπορεί να λει¬ 
τουργήσει σωστά και εν πάση ασφάλεια, καθώς και τις ενδεί¬ 
ξεις σχετικά με τη φύση και τη συχνότητα των αναγκαίων ερ¬ 
γασιών συντήρησης και ρύθμισης, ώστε νσ εξασφαλίζεται πά¬ 
ντοτε η καλή λειτουργία και η ασφάλεια των προϊόντων, 

ε) ενδεχομένως,τις κατάλληλες πληροφορίες,ώστε να 
αποφεύγονται ορισμένοι κίνδυνοι που οφείλονται στην εμφύ¬ 
τευση του προϊόντος, 

στ) τις πληροφορίες σχετικά με τους κινδύνους αμοιβαίας 
παρεμβολής οι οποίοι οφείλονται στην παρουσία του προϊό¬ 
ντος κατά την διάρκεια ερευνών ή ειδικών θεραπευτικών 
αγωγών, 

ζ) τις αναγκαίες οδηγίες για το ενδεχόμενο καταστροφής 
της συσκευασίας που εξασφαλίζει την αποστείρωση και, εν¬ 
δεχομένως, την ένδειξη των κατάλληλων μεθόδων νέας απο¬ 
στείρωσης. 

η) τις πληροφορίες,σε περίπτωση που ένα προϊόν πρόκει¬ 
ται να επαναχρησιμοποιηθεί,όσον αφορά τις κατάλληλες με¬ 
θόδους επαναχρησιμοποίησης,συμπεριλαμβανομένου του 
καθαρισμού, της απολύμανσης, της συσκευασίας,και ενδεχο¬ 
μένως,της μεθόδου αποστείρωσης, εαν το προϊόν πρέπει να 
αποστειρωθεί εκ νέου, καθώς και κάθε περιορισμό σχετικά 
με τον επιτρεπόμενο αριθμό επαναχρησιμοποιήσεων. 

Εάν τα προϊόντα πρέπει να αποστειρώνονται πριν από τη 
χρήση, οι οδηγίες για τον καθαρισμό και την αποστείρωση, 
εφόσον τηρούνται σωστά, πρέπει να εξασφαλίζουν ότι το 
προϊόν εξακολουθεί να πληροί τις απαιτήσεις του μέρους 1, 
θ) τις πληροφορίες σχετικά με κάθε πρόσθετη επεξεργα¬ 
σία ή χειρισμό που απαιτείται προτού χρησιμοποιηθεί το 
προϊόν (λόγου χάριν αποστείρωση, τελική συναρμολόγηση, 
κλπ.) 

ι) τις πληροφορίες, όταν ένα προϊόν εκπέμπει ακτινοβολίες 
για ιατρικούς σκοπούς, όσον αφορά στη φύση, στον τύπο, 
στην ένταση και στην κατανομή της εν λόγω ακτινοβολίας. 

Οι οδηγίες χρήσεως πρέπει, εξάλλου, να περιλαμβάνουν, 
ανάλογα με την περίπτωση, πληροφορίες που να επιτρέπουν 
στο ιατρικό προσωπικό να ενημερώνει τον ασθενή σχετικά με 
τις αντεδείξεις και τις ληπτέες προφυλάξεις. Οι πληροφορίες 
αυτές αφορούν ιδίως: 

ια) τις ληπτέες προφυλάξεις σε περίπτωση μεταβολών 
στην απόδοση του προϊόντος, 
ιβ) τις ληπτέες προφυλάξεις όσον αφορά στην έκθεση, 
μέσα σε λογικά προβλέψιμες περιβαλλοντικές συνθήκες, σε 
μαγνητικά πεδία, σε εξωτερικές ηλεκτρικές επιδράσεις, σε 
ηλεκτροστατικές εκκενώσεις, σε πίεση ή σε διακυμάνσεις 
πιέσεως, σε επιτάχυνση,σε θερμικές πηγές αναφλέξεως, 
κλπ., 

ιγ) τις επαρκείς πληροφορίες σχετικά με το φαρμακευτικό 
προϊόν ή προϊόντα, που το εν λόγω προϊόν πρόκειται να χορη¬ 
γεί, συμπεριλαμβανομένων τυχόν περιορισμών στην επιλογή 
των ουσιών που πρέπει να δοθούν, 
ιδ) τις ληπτέες προφυλάξεις σε περίπτωση ειδικού ή ασυ¬ 
νήθους κινδύνου οφειλομένου στην εξάλειψη του προϊό¬ 
ντος. 

ιε) τις φαρμακευτικές ουσίες που έχουν ενσωματωθεί ως 
αναπόσπαστα μέρη του προϊόντος σύμφωνα με το σημείο 
7.4, 

ιστ) τον ενδεδειγμένο βαθμό ακρίβειας των διατάξεων μέ¬ 
τρησης, 

14. Στις περιπτώσεις που η συμμόρφωση προς τις βασικές 
απαιτήσεις πρέπει να βασίζεται σε κλινικά στοιχεία, όπως ορί- 

ζεται^'6 ϊ¥ϊ:ί>ος} σημείο 6, τα στοιχεία αυτά πρέπει να καθο- 
ρίξοντο· ακυνα με το Παράρτημα X 

ΠΑΡΑΡΤΗΜΑ II 

ΔΗΛΩΣΗ ΠΙΣΤΟΤΗΤΑΣ ΕΚ 

(Πλήρες ούστημα διασφάλισης της ποιότητας) 

1. Ο κατασκευαστής βεβαιώνεται ότι εφαρμόζεται το εγκε¬ 
κριμένο ούστημα ποιότητας-για τον σχεδίασμά, την κατα¬ 
σκευή και τον τελικό έλεγχο των συγκεκριμένων προϊόντων, 
όπως ορίζεται στο σημείο 3, και υπόκειται στον έλεγχο που 
προβλέπεται στα σημεία 3.3 και 4 και στην επιτήρηση ΕΚ που 
προβλέπεται στο σημείο 5. 

2. Η δήλωση πιστότητας είναι η διαδικασία με την οποία ο 
κατασκευαστής, ο οποίος εκπληρώνει τις υποχρεώσεις του 
σημείου 1, βεβαιώνει και δηλώνει ότι τα συγκεκριμένα προϊό¬ 
ντα ανταποκρίνονται στις διατάξεις της παρούσας Απόφασης, 
που ισχύουν γι’αυτό. 

Ο κατασκευαστής επιθέτει τη σήμανση ΟΕ σύμφωνα με το 
άρθρο 17 και συντάσσει γραπτή δήλωση πιστότητας. Η δή¬ 
λωση αυτή καλύπτει δεδομένο αριθμό μονάδων τελικών 
προϊόντων και φυλάσσεται από τον κατασκευαστή. 

3. Σύστημα ποιότητας 

3.1. Ο κατασκευαστής υποβάλλει σε κοινοποιημένο οργα¬ 
νισμό αίτηση αξιολόγησης του συστήματος ποιότητας που 
έχει ακολουθήσει. 

Η αίτηση περιλαμβάνει: 

- το όνομα και τη διεύθυνση του κατασκευαστή καθώς και 
κάθε άλλου τόπου παραγωγής που καλύπτεται από το σύ¬ 
στημα ποιότητας, 

- όλες τις κατάλληλες πληροφορίες, που αφορούν στα 
προϊόντα ή στην κατηγορία προϊόντων που αποτελεί αντικεί¬ 
μενο της διαδικασίας, 

- γραπτή δήλωση, όπου δηλώνεται ότι δεν έχει παράλληλα 
υποβληθεί σε άλλον κοινοποιημένο οργανισμό αίτηση σχετική 
με το ίδιο σύστημα ποιότητας όσον αφορά στο προϊόν, 

- τον φάκελλο τεκμηρίωσης σχετικά με το σύστημα ποιότη¬ 
τας, 

- δέσμευση του κατασκευαστή ότι εκπληροί τις υποχρεώσεις 
που απορρέουν από το εγκεκριμένο σύστημα ποιότητας, 

- δέσμευση του κατασκευαστή ότι θα μεριμνήσει, ώστε το 
εγκεκριμένο σύστημα ποιότητας, να παραμείνει κατάλληλο 
και αποτελεσματικό, 

- δέσμευση του κατασκευαστή ότι θα καθιερώσει και θα ανα¬ 
προσαρμόζει συστηματική διαδικασία για την ανακεφαλαίωση 
της πείρας που θα αποκτηθεί από τα προϊόντα στην μετά την 
παραγωγή φάση και ότι θα ενεργεί καταλλήλως, ώστε να λαμ¬ 
βάνει τα απαραίτητα διορθωτικά μέτρα. Η δέσμευση αυτή πε¬ 
ριλαμβάνει την υποχρέωση για τον κατασκευαστή να ενημε¬ 
ρώνει τις αρμόδιες αρχές αμέσως μόλις λάβει γνώση για τα 
ακόλουθα περιστατικά: 

ί) κάθε επιδείνωση των χαρακτηριστικών ή/και των επιδό¬ 
σεων ενός προϊόντος, καθώς και κάθε ανεπάρκεια στις ετι- 
κέττες ή τις οδηγίες χρήσης που ενδέχεται να επιφέρει ή να 
έχει επιφέρει το θάνατο ή σοβαρή επιδείνωση της υγείας του 
ασθενούς ή του χρήστη, 

ϋ) κάθε τεχνικό ή ιατρικό λόγο που έχει σχέση με τα χαρα¬ 
κτηριστικά ή τις επιδόσεις ενός προϊόντος και ο οποίος οδή¬ 
γησε τον κατασκευαστή, για τους λόγους που αναφέρονται 
στο σημείο ί), στη συστηματική απόσυρση από την αγορά των 
προϊόντων του ίδιου τύπου. 

3.2 Η εφαρμογή του συστήματος ποιότητας πρέπει να δια¬ 
σφαλίζει τη συμμόρφωση των προϊόντων προς τις διατάξεις 
της παρούσας Απόφασης που ισχύουν γι'αυτά σε όλες τις φά¬ 
σεις, από τον σχεδίασμά μέχρι τον τελικό έλεγχο. Όλα τα 


στοιχεία, απαιτήσεις και διατάξεις που υιοθετεί ο κατασκευα- 
στής για το σύστημα ποιότητας που ακολουθεί, πρέπει να πε- 
ριέχονται σε φάκελλο τεκμηρίωσης ο οποίος τηρείται συστη¬ 
ματικούς και ευτάκτως υπό μορφή γραπτών πολιτικών και δια¬ 
δικασιών όπως, λόγου χάριν, προγράμματα, σχέδια, εγχειρίδια 
και αρχεία που αφορούν στην ποιότητα. 

Ειδικότερα, ο φάκελλος τεκμηρίωσης περιλαμβάνει 
Επαρκή περιγραφή: 

α) των ποιοτικών στόχων του κατασκευαστή, 
β) της οργάνωσης της επιχείρησης και ιδίως: 

- της οργανωτικής δομής και των ευθυνών των στελεχών, κα¬ 
θώς και των οργανωτικών αρμοδιοτήτων τους όσον αφορά 
στην ποιότητα του σχεδιασμού και της κατασκευής των 
προϊόντων, 

-των μεθόδων ελέγχου της αποτελεσματικής λειτουργίας 
του συστήματος ποιότητας και ιδίως της ικανότητάς του να 
επιτυγχάνει την επιδιωκόμενη ποιότητα σχεδιασμού και 
προϊόντων, συμπεριλαμβανομένου και του ελέγχου των μη 
συμμορφούμενων προϊόντων, 
γ) των διαδικασιών ελέγχου και επαλήθευσης του σχεδια- 
σμού των προϊόντων, και ιδίως: 

-γενική περιγραφή του προϊόντος, συμπεριλαμβανομένων 
και των προβλεπομένων παραλλαγών, 

- τις προδιαγραφές σχεδιασμού, συμπεριλαμβανομένων των 
προτύπων που θα εφαρμοστούν και των αποτελεσμάτων της 
αναλύσεως κινδύνων, καθώς και την περιγραφή των λύσεων 
που επελέγησαν προκειμένου να πληρούνται οι βασικές απαι¬ 
τήσεις που ισχύουν για τα προϊόντα όταν δεν έχουν εφαρμο¬ 
στεί πλήρως τα πρότυπα που αναφέρονται στο άρθρο 5, 

- τις τεχνικές ελέγχου και επαλήθευσης του σχεδιασμού, των 
διαδικασιών και συστηματικών ενεργειών που θα αναληφθούν 
κατά τον σχεδιασμό των προϊόντων, 

- την απόδειξη οτι, σε περίπτωση κατά την οποία ένα προϊόν 
πρέπει να συνδεθεί με άλλο (α) προϊόν (τα) προκειμένου να 
λειτουργήσει σύμφωνα με τον προβλεπόμενο προορισμό του, 
πληροί τις σχετικές μ’αυτό βασικές απαιτήσεις όταν είναι 
συνδεδεμένο με οιοδήποτε προϊόν, το οποίο διαθέτει τα χα¬ 
ρακτηριστικά που προβλέπει ο κατασκευαστής, 

- δήλωση στην οποία αναφέρεται εάν το προϊόν περιλαμβά¬ 
νει, ως αναπόσπαστο μέρος του, ουσία που αναφέρεται στο 
σημείο 7.4 του Παραρτήματος I καθώς και στοιχεία για τις 
σχετικές δοκιμές. 

- τα κλινικά στοιχεία που αναφέρονται στο Παράρτημα X, 

- το σχέδιο ετικετταρίσματος, και, ενδεχομένως, τις οδηγίες 
χρήσεως, 

δ) των τεχνικών ελέγχου και διασφάλισης της ποιότητας σε 
επίπεδο παραγωγής και ιδίως: 

- τις μεθόδους και διαδικασίες που θα χρησιμοποιηθούν 
ιδίως στα θέματα αποστείρωσης, αγορών καθώς και τα σχε¬ 
τικά έγγραφα, 

- τις διαδικασίες αναγνώρισης του προϊόντος, οι οποίες κα¬ 
θορίζονται και αναπροσαρμόζονται βάσει σχεδίων,προδια¬ 
γραφών ή άλλων σχετικών εγγράφων, σε όλα τα στάδια της 
παραγωγής. 

ε) των εξετάσεων και των κατάλληλων δοκιμών που πραγ¬ 
ματοποιούνται πριν, κατά και μετά την παραγωγή, της συχνό¬ 
τητας με την οποία πραγματοποιούνται και τον χρησιμοποιού¬ 
μενο εξοπλισμό δοκιμών. Πρέπει να είναι δυνατόν να διαπι¬ 
στωθεί με τον κατάλληλο τρόπο ότι έχει γίνει η βαθμονόμηση 
των εξοπλισμών με την βοήθεια των οποίων πραγματοποιού¬ 
νται οι δοκιμές. 

3.3 Ο κοινοποιημένος οργανισμός πραγματοποιεί έλεγχο 
του συστήματος ποιότητας προκειμένου να εξακριβώσει κατά 
πόσο ανταποκρίνεται στις απαιτήσεις που αναφέρονται στο 

σημείο 3.2. 

Τεκμαίρει τη συμμόρφωση στις απαιτήσεις αυτές για τα συ¬ 
στήματα ποιότητας που εφαρμόζουν τα αντίστοιχα εναρμονι¬ 
σμένα πρότυπα. 

Η επιφορτισμένη με τον έλεγχο ομάδα περιλαμβάνει του¬ 
λάχιστον ένα μέλος το οποίο έχει ήδη εμπειρία στους ελέγ¬ 
χους της εν λόγω τεχνολογίας. Η διαδικασία ελέγχου περι¬ 
λαμβάνει επίσκεψη στους χώρους του κατασκευαστή και, 
εφόσον συντρέχει λόγος, στους χώρους των προμηθευτών ή/ 
και των υπεργολάβων του κατασκευαστή, προκειμένου να 
ελεγχθούν οι μέθοδοι κατασκευής. 

Η απόφαση κοινοποιείται στον κατασκευαστή και περιλαμ¬ 
βάνει τα συμπεράσματα του ελέγχου, καθώς και αιτιολογη¬ 
μένη αξιολόγηση. 

3.4 Ο κατασκευαστής ενημερώνει τον κοινοποιημένο ορ¬ 
γανισμό που ενέκρινε το σύστημα ποιότητας για κάθε σχέδιο 
σημαντικής τροποποίησης του συστήματος ποιότητας ή της 
σειράς των προϊόντων που καλύπτει. Ο κοινοποιημένος οργα¬ 
νισμός αξιολογεί τις προτεινόμενες τροποποιήσεις και ελέγ¬ 
χει εάν το σύστημα ποιότητας, που τροποποιήθηκε κατ’αυτόν 
τον τρόπο, ανταποκρίνεται στις απαιτήσεις που αναφέρονται 
στο σημείο 3.2. Κοινοποιεί την σχετική απόφασή του στον κα¬ 
τασκευαστή. Η απόφαση αυτή περιλαμβάνει τα συμπερά¬ 
σματα του ελέγχου και αιτιολογημένη αξιολόγηση. 

4. Εξέταση του σχεδιασμού του προϊόντος 

4.1 Πέραν των υποχρεώσεων που υπέχει δυνάμει του ση¬ 
μείου 3, ο κατασκευαστής οφείλει να υποβάλει στον κοινο¬ 
ποιημένο οργανισμό αίτηση εξέτασης του φακέλλου σχεδια- 
σμού που αφορά στο προϊόν το οποίο προτίθεται να παραγά- 
γει και το οποίο υπάγε ται στην κατηγορία που αναφέρεται 
στο σημείο 3.1. 

4.2. Η αίτηση περιγράφει τον σχεδίασμά, την κατασκευή 
και τις επιδόσεις του εν λόγω προϊόντος. Περιλαμβάνει τα 
αναγκαία στοιχεία που αναφέρονται στο σημείο 3.2.γ) και τα 
οποία επιτρέπουν την εκτίμηση της συμμόρφωσης του προϊό¬ 
ντος προς τις απαιτήσεις της παρούσας Οδηγίας. 

4.3 Ο κοινοποιημένος οργανισμός εξετάζει την αίτηση και, 
σε περίπτωση κατά την οποία το προϊόν είναι σύμφωνο προς 
τις σχετικές διατάξεις της παρούσας Υπουργικής Απόφασης, 
χορηγεί στον αιτούντα πιστοποιητικό εξέτασης ΕΚ του σχε- 
διασμού. Ο κοινοποιημένος οργανισμός μπορεί να απαιτήσει 
να συνοδεύεται η αίτηση από συμπληρωματικές δοκιμές ή 
αποδείξεις, προκειμένου να εκτιμηθεί η συμμόρφωση προς 
τις απαιτήσεις της παρούσας Απόφασης. Το πιστοποιητικό 
περιλαμβάνει τα συμπεράματα της εξέτασης, τους όρους της 
εγκυρότητάς της, τα στοιχεία που είναι αναγκαία για την ανα¬ 
γνώριση του εγκεκριμένου σχεδιασμού και, ανάλογα με την 
περίπτωση, περιγραφή του προορισμού του προϊόντος. 

Στην περίπτωση των προϊόντων που αναφέρονται στο Πα¬ 
ράρτημα I σημείο 7.4, ο κοινοποιημένος οργανισμός συμβου¬ 
λεύεται, όσον αφορά τα θέματα που αναφέρονται στην εν 
λόγω παράγραφο, ένα από τους αρμόδιους φορείς, που έχουν 
συσταθεί απο τα κράτη μέλη βάσει της οδηγίας 65/65/ 
ΕΟΚ,προτού λάβει την απόφασή του. 

Ο κοινοποιημένος οργανισμός θα λάβει δεόντως υπόψη τις 
απόψεις που θα εκφραστούν σε αυτές τις διαβουλεύσεις 
όταν θα λάβει την απόφασή του. Αποστέλλει την τελική του 
απόφαση στον οικείο αρμόδιο φορέα. 

4.4 Οι τροποποιήσεις του εγκεκριμένου σχεδιασμού πρέ¬ 
πει να τύχουν συμπληρωματικής εγκρίσεως από τον κοινοποι¬ 
ημένο οργανισμό που χορήγησε το πιστοποιητικό εξέτασης 
ΕΚ του σχεδιασμού, όταν οι τροποποιήσεις αυτές ενδέχεται 
να θίγουν τη συμμόρφωση προς τις βασικές απαιτήσεις της 
παρούσας Απόφασης ή προς τους προβλεπόμενους όρους 
χρήσεως του προϊόντος. Ο αϊτών πληροφορεί τον κοινοποιη¬ 


μένο οργανισμό που χορήγησε το πιστοποιητικό εξέτασης ΕΚ 
του σχεδιασμού για κάθε τροποποίηση που επιφέρει στον 
εγκεκριμένο σχεδίασμά. Η συμπληρωματική αυτή έγκριση 
παρέχεται υπό μορφή προσθήκης στο πιστοποιητικό εξέτα¬ 
σης ΕΚ του σχεδιασμού. 

5. Επιτήρηση 

5.1 Στόχος της επιτήρησης είναι να εξασφαλισθεί ότι ο κα¬ 
τασκευαστής εκπληροί ορθώς τις υποχρεώσεις που απορρέ¬ 
ουν από το εγκεκριμένο σύστημα ποιότητας. 

5.2 Ο κατασκευαστής επιτρέπει στον κοινοποιημένο οργα¬ 
νισμό να διενεργεί όλες τις αναγκαίες επιθεωρήσεις και του 
παρέχει κάθε κατάλληλη πληροφορία, ειδικότερα δε: 

- τον φάκελλο τεκμηρίωσης σχετικά με το σύστημα ποιότη¬ 
τας, 

- τα στοιχεία που προβλέπει το μέρος του συστήματος ποιό¬ 
τητας που αφορά στον σχεδίασμά, όπως τα αποτελέσματα 
των αναλύσεων, των υπολογισμών, των δοκιμών,κλπ., 

- τα στοιχεία που προβλέπει το μέρος του συστήματος ποιό¬ 
τητας που αφορά στην κατασκευή, όπως εκθέσεις επιθεωρή¬ 
σεων και στοιχεία δοκιμών, στοιχεία βαθμονομήσεων, εκθέ¬ 
σεις προσόντων του αρμόδιου προσωπικού, κλπ., 

5.3. Ο κοινοποιημένος οργανισμός προβαίνει τακτικά στις 
κατάλληλες επιθεωρήσεις και αξιολογήσεις ώστε να εξακρι¬ 
βώσει ότι ο κατασκευαστής εφαρμόζει το εγκεκριμένο σύ¬ 
στημα ποιότητας και επιδίδει στον κατασκευαστή έκθεση 
αξιολόγησης. 

5.4 Εξάλλου, ο κοινοποιημένος οργανισμός μπορεί να 
πραγματοποιεί αιφνιδιαστικές επισκέψεις στον κατασκευα¬ 
στή. Κατά τις επισκέψεις αυτές, ο κοινοποιημένος οργανι¬ 
σμός μπορεί να πραγματοποιεί δοκιμές ή να αναθέτει τη διε¬ 
ξαγωγή τους σε τρίτους, προκειμένου να ελέγξει τη καλή λει¬ 
τουργία του συστήματος ποιότητας, εφόσον το κρίνει ανα¬ 
γκαίο. Επιδίδει στον κατασκευαστή έκθεση επιθεώρησης και, 
εφόσον πραγματοποιήθηκε κάποια δοκιμή, την έκθεση δοκι¬ 
μής. 

6. Διοικητικές διατάξεις 

6.1 Ο κατασκευαστής θέτει στη διάθεση της Αρμόδιας Αρ¬ 
χής για περίοδο τουλάχιστον πέντε ετών από την τελευταία 
ημερομηνία κατασκευής του προϊόντος: 

- τη δήλωση πιστότητας, 

- τον φάκελλο τεκμηρίωσης που αναφέρεται στο σημείο 3.1, 
τέταρτη περίπτωση, 

- τις τροποποιήσεις που αναφέρονται στο σημείο 3.4, 

- τον φάκελλο τεκμηρίωσης που αναφέρεται στο σημείο 4.2, 
και 

-τις αποφάσεις και εκθέσεις του κοινοποιημένου οργανι¬ 
σμού που αναφέρονται στα σημεία 3.3, 4.3, 4.4, 5.3 και 5.4. 

6.2 Ο κοινοποιημένος·οργανισμός θέτει στη διάθεση των 
άλλων κοινοποιημένων οργανισμών και της Αρμόδιας Αρχής, 
ύστερα από αίτησή τους, όλες τις δέουσες πληροφορίες σχε¬ 
τικά με τις εγκρίσεις συστημάτων ποιότητας που έχουν χορη¬ 
γηθεί, και ανακληθεί. 

6.3 Σε ότι αφορά στα προϊόντα που υπόκεινται στη διαδικα¬ 
σία του σημείου 4, όταν ούτε ο κατασκευαστής ούτε ο εξου¬ 
σιοδοτημένος αντιπρόσωπός του είναι εγκαταστημένος στην 
Ευρωπαϊκή Ένωση, την υποχρέωση να τηρεί διαθέσιμη την 
τεχνική τεκμηρίωση υπέχει το πρόσωπο που είναι υπεύθυνο 
για τη διάθεση του προϊόντος στην αγορά της Ευρωπαϊκής 
Ένωσης ή ο εισαγωγέας που αναφέρεται ο;ο Παοάρτημα I, 
σημείο 13.3.α). 

7. Εφαρμογή στα προϊόντα της Κατηγορίας ΙΙα και ΙΙβ 

Το παρόν παράρτημα δύναται να εφαρμοσθεί, σύμφωνα με 
το άρθρο 9 παράγραφοι 2 και 3 στα προϊόντα της Κατηγορίας 
ΙΙα και ΙΙβ. Ωστόσο, το σημείο 4 δεν εφαρμόζεται για τα προϊό- 

ντο της Κατηγορίας ίΐα και !1β. 


ΠΑΡΑΡΤΗΜΑ III 
ΕΞΕΤΑΣΗ ΤΥΠΟΥ ΕΚ 

1 . Η εξέταση τύπου ΕΚ είναι π διαδικασία με την οποία ένας 
κσνοποιημένος οργανισμός διαπιστώνει και πιστοποιεί ότι 
ένα αντιπροσωπευτικό δείγμα της συγκεκριμένης παραγω¬ 
γή·:, ανταποκρίνεται στις σχετικές διατάξεις της παρούσας 
Απόφασης. 

2. Η αίτηση περιλαμβάνει: 

- το όνομα και τη διεύθυνση του κατασκευαστή, καθώς και 
το όνομα και τη διεύθυνση του εντολοδόχου του, σε περί¬ 
πτωση που η αίτηση υποβάλλεται από τον τελευταίο, - τον 
φάκελλο τεκμηρίωσης που περιγράφεται στο σημείο 3, ο 
οποίος είναι αναγκαίος για να εκτιμηθεί η συμμόρφωση προς 
τις απαιτήσεις της παρούσας απόφασης του αντιπροσωπευτι¬ 
κού δείγματος της σχεδιαζόμενης παραγωγής, το οποίο στο 
εξής ονομάζεται «τύπος». Ο αϊτών θέτει έναν «τύπο» στη διά¬ 
θεση του κοινοποιημένου οργανισμού ο οποίος μπορεί να ζη¬ 
τήσει και άλλα δείγματα, εφόσον τα χρειάζεται, 

- γραπτή δήλωση, στην οποία διευκρινίζεται ότι δεν έχει υπο¬ 
βληθεί σε άλλον κοινοποιημένο οργανισμό αίτηση που αφορά 
στον ίδιο τύπο. 

3. Ο φάκελλος τεκμηρίωσης πρέπει να επιτρέπει την κατα¬ 
νόηση του σχεδιασμού, της κατασκευής και των επιδόσεων 
του προϊόντος. Ο φάκελλος περιλαμβάνει ιδίως τα ακόλουθα 
στοιχεία: 

- γενική περιγραφή του τύπου, συμπεριλαμβανομένων και 
των προβλεπόμενων παραλλαγών, 

- τα σχέδια, τις προβλεπόμενες μεθόδους κατασκευής ιδίως 
όσων αφορά στην αποστείρωση, και τα διαγράμματα των συ¬ 
στατικών στοιχείων, υποσυνόλων, κυκλωμάτων, κ.λ.π., 

- τις αναγκαίες περιγραφές και επεξηγήσεις για την κατα¬ 
νόηση των παραπάνω σχεδίων και διαγραμμάτων καθώς και 
της λειτουργίας του προϊόντος. 

- κατάλογο των προτύπων που αναφέρονται στο άρθρο 5, 
που εφαρμόζονται εν όλω ή εν μέρει, και περιγραφή των λύ¬ 
σεων που επιλέχθηκαν για να καλυφθούν οι βασικές απαιτή¬ 
σεις, στις περιπτώσεις που δεν έχουν εφαρμοστεί πλήρως τα 
πρότυπα που αναφέρονται στο άρθρο 5, 

- τα αποτελέσματα των υπολογισμών σχεδιασμού, των ανα¬ 
λύσεων κινδύνου, των μελετών, των τεχνικών δοκιμών κ.λ.π. 
που έχουν πραγματοποιηθεί, 

- δήλωση στην οποία αναφέρεται εάν το προϊόν περιλαμβάνει 
ως αναπόσπαστο μέρος του ουσία που αναφέρεται στο ση¬ 
μείο 

7.4 του Παρατήματος I καθώς και στοιχεία για τις σχετικές 
δοκιμές, 

- τα κλινικά στοιχεία που αναφέρονται στο Παράρτημα X, - 
ενδεχομένως,το σχέδιο ετικετταρίσματος και, ενδεχομένως, 
των οδηγιών χρήσεως. 

4. Ο κοινοποιημένος οργανισμός: 

4.1. Εξετάζει και αξιολογεί τον φάκελλο τεκμηρίωσης και 
ελέγχει κατά πόσον ο τύπος κατασκευάστηκε σύμφωνα με 
τον φάκελλο αυτόν. Καταγράφει επίσης τα στοιχεία που 
έχουν σχεδιαστεί σύμφωνα με τις εφαρμοστέες διατάξεις των 
προτύπων που αναφέρονται οτο άρθρο 5, καθώς και τα στοι¬ 
χεία των οποίων ο σχεδιασμός δεν βασίστηκε στις σχετικές 
διατάξεις των εν λό γω προτύπων, 

4.2. Πραγματοποιεί ο ίδιος, ή μέσω τρίτου, τις κατάλληλες 
επιθεωρήσεις και τις αναγκαίες δοκιμές για να εξακριβωθεί 
κατά πόσον οι λύσεις που επέλεξε ο κατασκευαστής ανταπο- 
κρίνονται στις βασικές απαιτήσεις της παρούσας Απόφασης, 
στις περιπτώσεις που δεν έχουν εφαρμοστεί τα πρότυπα που 


αναφέρονται στο άρθρο 5. Οταν ένα προϊόν πρέπει να συνδε¬ 
θεί με άλλο (α) προϊόν (τα),προκειμένου να λειτουργήσει σύμ¬ 
φωνα με τον προορισμό του, πρέπει να παρέχεται η απόδειξη 
ότι πληροί τις σχετικές μ’αυτό βασικές απαιτήσεις όταν είναι 
συνδεδεμένο με προϊόντα που έχουν τα χαρακτηριστικά που 
προβλέπει ο κατασκευαστής, 

4.3. Πραγματοποιεί ο ίδιος, ή μέσω τρίτου, τις κατάλληλες 
επιθεωρήσεις και τις αναγκαίες δοκιμές για να εξακριβωθεί, 
κατα πόσον τα σχετικά πρότυπα εφαρμόστηκαν όντως στις 
περιπτώσεις που ο κατασκευαστής έκρινε σκόπιμο να τα 
εφαρμόσει. 

4.4. Συμφωνεί με τον αιτοϋντα για τον τόπο διεξαγωγής των 
ανακγαίων επιθεωρήσεων και δοκιμών. 

5. Στις περιπτώσεις κατά τις οποίες ο τύπος ανταποκρίνε- 
ται στις διατάξεις της παρούσας απόφασης ο κοινοποιημένος 
οργανισμός χορηγεί στον αιτούντα πιστοποιητικό εξέτασης 
τύπου ΕΚ. Στο πιστοποιητικό εμφαίνεται το όνομα και η διεύ¬ 
θυνση του κατασκευαστή, τα συμπεράσματα του ελέγχου,οι 
προϋποθέσεις ισχύος του πιστοποιητικού και τα απαραίτητα 
στοιχεία για την αναγνώριση του εγκριθέντος τύπου. Στο πι¬ 
στοποιητικό προσαρτώνται τα σχετικά μέρη του φάκελλου τε¬ 
κμηρίωσης και ο κοινοποιημένος οργανισμός φυλάσσει αντί¬ 
γραφο. 

Στη περίπτωση των προϊόντων, που αναφέρονται στο Πα¬ 
ράρτημα I σημείο 7.4, ο κοινοποιημένος οργανισμός, πριν λά¬ 
βει απόφαση, συμβουλεύεται, σε σχέση με τα ζητήματα που 
τίθενται στο εν λόγω σημείο,ένα από τους αρμόδιους φορεί¬ 
ς,που έχουν συσταθεί απο τα κράτη μέλη σύμφωνα με την 
οδηγία 65/65/ΕΟΚ. 

Ο κοινοποιημένος οργανισμός, λαμβάνει δεόντως υπόψη 
τις απόψεις που θα εκφρασθούν σε αυτές τις διαβουλεύσεις 
όταν θα λάβει την απόφασή του. Αποστέλλει την τελική του 
απόφαση στον οικείο αρμόδιο φορέα. 

6. Ο αϊτών ενημερώνει τον κοινοποιημένο οργανισμό που 
χορήγησε το πιστοποιητικό εξέτασης τύπου ΕΚ για κάθε ση¬ 
μαντική τροποποίηση του εγκριθέντος προϊόντος. 

Οι τροποποιήσεις του εγκριθέντος προϊόντος πρέπει να 
εγκριθούν εκ νέου από τον κοινοποιημένο οργανισμό που 
εξέδωσε το πιστοποιητικό εξέτασης τύπου ΕΚ, εφόσον οι εν 
λόγω τροποποιήσεις ενδέχεται να θίγουν την πιστότητα του 
προϊόντος προς τις βασικές απαιτήσεις ή τους προβλεπόμε- 
, νους όρους χρήσεως. Η νέα αυτή έγκριση χορηγείται, ανά¬ 
λογα με την περίπτωση, υπό μορφή προσθήκης στο αρχικό πι¬ 
στοποιητικό εξέτασης τύπου ΕΚ. 

7. Διοικητικές διατάξεις. 

7.1. Κάθε κοινοποιημένος οργανισμός θέτει στη διάθεση 
των άλλων κοινοποιημένων οργανισμών και της Αρμόδιας Αρ¬ 
χής ύστερα από αίτησή τους, όλες τις δέουσες πληροφορίες 
σχετικά με τα πιστοποιητικά εξέτασης τύπου ΕΚ και τις χορη- 
γηθείσες, απορριφθείσες ή ανακληθείσες προσθήκες. 

7.2. Οι άλλοι κοινοποιημένοι οργανισμοί μπορούν να προ¬ 
μηθεύονται αντίγραφο των πιστοποιητικών εξέτασης τύπου 
ΕΚ ή και των προσθηκών τους. Τα παραρτήματα των πιστο¬ 
ποιητικών τίθενται στη διάθεση των άλλων κοινοποιημένων 
οργανισμών μετά από αιτιολογημένη αίτηση και αφού ενημε¬ 
ρωθεί προηγουμένως ο κατασκευαστής. 

7.3.0 κατασκευαστής ή ο εντολοδόχος του μαζί με τον τε¬ 
χνικό φάκελλο τηρεί αντίγραφο των πιστοποιητικών εξέτασης 
τύπου ΕΚ και των προσθηκών τους επί πέντε τουλάχιστον έτη 
μετά την τελευταία ημερομηνία κατασκευής του προϊόντος. 

7.4. Οταν ούτε ο κατασκευαστής ούτε ο εντολοδόχος του 
είναι εγκατεστημένοι στην Ευρωπαϊκή Ένωση,την υποχρέ¬ 
ωση να τηρεί διαθέσιμη την τεχνική τεκμηρίωση υπέχει το 
πρόσωπο που είναι υπεύθυνο για τη διάθεση του προϊόντος 
στην αγορά της Ευρωπαϊκής Ένωσης, ή ο εισαγωγέας που 

αναφέρεται στο Παράρτημα I, σημείο 13.3 α). 

ΠΑΡΑΡΤΗΜΑ IV 
ΕΠΑΛΗΘΕΥΣΗ ΕΚ 

1. Η επαλήθευση ΕΚ είναι η διαδικασία με την οποία ο κα¬ 
τασκευαστής ή ο εγκατεστημένος στην Ευρωπαϊκή Ένωση 
εντολοδόχος του βεβαιώνει και δηλώνει ότι τα προϊόντα που 
υπάγονται στις διατάξεις του σημείου 4 είναι σύμφωνα με τον 
τύπο, που περιγράφεται στο πιστοποιητικό εξέτασης τύπου 
ΕΚ και πληρούν τις απαιτήσεις της παρούσας Απόφασης που 
ισχύουν για τα προϊόντα αυτά. 

2. Ο κατασκευαστής λαμβάνει όλα τα αναγκαία μέτρα, 
ώστε η μέθοδος κατασκευής να εξασφαλίζει την πιστότητα 
των προϊόντων προς τον τύπο που περιγράφεται στο πιστο¬ 
ποιητικό εξέτασης τύπου ΕΚ καθώς και προς τις απαιτήσεις 
της Απόφασης, που ισχύουν γι’ αυτά. Συντάσσει, πριν από την 
έναρξη της κατασκευής, φάκελλο τεκμηρίωσης, στον οποίο 
ορίζονται οι μέθοδοι κατασκευής, ιδίως όσων αφορά ενδεχο¬ 
μένως την αποστείρωση, καθώς και το σύνολο των προκαθο¬ 
ρισμένων και συστηματικών διατάξεων που θα εφαρμόζονται, 
ώστε να εξασφαλίζεται η ομοιογένεια της παραγωγής και η πι¬ 
στότητα των προϊόντων, ανάλογα με την περίπτωση, προς τον 
τύπο που περιγράφεται στο πιστοποιητικό εξέτασης τύπου 
ΕΚ καθώς και προς τις απαιτήσεις της παρούσας Απόφασης, 
που ισχύουν γι’ αυτά. Επιθέτει την σήμανση ΟΕ σύμφωνα με 
το άρθρο 15 και συντάσσει δήλωση πιστότητας. 

Εξάλλου, στην περίπτωση προϊόντων που διατίθενται στην 
αγορά στείρα, και μόνον για θέματα κατασκευής που αποσκο¬ 
πούν στην επίτευξη και τη διατήρηση της στειρότητας ο κατα¬ 
σκευαστής εφαρμόζει τις διατάξεις του Παραρτήματος V ση¬ 
μεία 3 και 4. 

3. Ο κατασκευαστής αναλαμβάνει την δέσμευση να καθιε¬ 
ρώσει και να αναπροσαρμόζει συστηματική διαδικασία για την 
ανακεφαλαίωση της πείρας, που θα αποκτηθεί από τα προϊό¬ 
ντα στη μετά την παραγωγή φάση και ότι θα ενεργεί καταλλή¬ 
λως, ώστε να λαμβάνει τα απαραίτητα διορθωτικά μέτρα. Η 
δέσμευση αυτή περιλαμβάνει την υποχρέωση του κατα¬ 
σκευαστή να ενημερώνει τις αρμόδιες αρχές αμέσεω μόλις 
λάβει γνώση για τα ακόλουθα περιστατικά: 

ί) κάθε δυσλειτουργία ή επιδείνωση των χαρακτηριστικών 
ή/ και των επιδόσεων προϊόντος καθώς και κάθε ανεπάρκεια 
στις ετικέττες ή τις οδηγίες χρήσης που ενδέχεται να επιφέ¬ 
ρει ή να έχει επιφέρει το θάνατο, ή σοβαρή επιδείνωση της 
υγείας του ασθενούς ή του χρήστη, 

ϋ) κάθε τεχνικό ή ιατρικό λόγο που έχει σχέση με τα χαρα¬ 
κτηριστικά γνωρίσματα ή την απόδοση ενός προϊόντος, για 
τους λόγους που αναφέρονται στο σημείο ί) και ο οποίος οδή¬ 
γησε τον κατασκευαστή στη συστηματική απόσυρση από την 
αγορά των προϊόντων που ανήκοην στον ίδιο τύπο. 

4. Ο κοινοποιημένος οργανισμός πραγματοποιοεί τις κα¬ 
τάλληλες εξετάσεις και δοκιμές, προκειμένου να εξακριβώσει 
την πιστότητα του προϊόντος προς τις απαιτήσεις της Απόφα¬ 
σης, είτε με έλεγχο και δοκιμή κάθε προϊόντος, όπως ορίζεται 
στο σημείο 5, είτε με έλεγχο και δοκιμή των προϊόντων σε 
στατιστική βάση, όπως ορίζεται στο σημείο 6, κατ’ επιλογήν 
του κατασκευαστή. 

Οι προαναφερόμενες επαληθεύσεις δεν πραγματοποιού¬ 
νται για θέματα κατασκευής που αφορούν στην αποστεί¬ 
ρωση. 

5. Επαλήθευση μέσω ελέγχου και δοκιμής κάθε προϊό¬ 
ντος. 

5.1. Όλα τα προϊόντα εξετάζονται το καθένα χωριστά και 
πραγματοποιούνται οι κατάλληλες δοκιμές, οι οποίες ορίζο¬ 
νται ατό ή στα εφαρμοστέα πρότυπα που αναφέρονται στο 


άρθρο 5, ή ισοδύναμες δοκιμές, προκειμένου να εξακριβωθεί 
η πιστότητά τους, ανάλογα με την περίπτωση, προς τον τύπο 
που περιγράφεται στο πιστοποιητικό εξέτασης τύπου ΕΚ και 
προς τις απαιτήσεις της Απόφασης, που ισχύουν γι' αυτά. 

5.2. Ο κοινοποιημένος οργανισμός επιθέτει ο ίδιος ή μέσω 
τρίτων τον αριθμό αναγνώρισης του σε κάθε συγκεκριμένο 
προϊόν και συντάσσει γραπτή βεβαίωση συμμόρφωσης, όσον 
αφορά στις πραγματοποιηθείσες δοκιμές. 

6. Στατιστική επαλήθευση. 

6.1. Ο κατασκευαστής παρουσιάζει τα κατασκευασθέντα 
προϊόντα με τη μορφή ομοιογενών παρτίδων. 

6.2. Από κάθε παρτίδα λαμβάνεται τυχαίο δείγμα. Τα προ¬ 
ϊόντα που αποτελούν ένα δείγμα εξετάζονται ένα προς ένα 
και διεξάγονται οι ενδεδειγμένες δοκιμές, οι οποίες περιγρά- 
φονται στο ή στα εφαρμοστέα πρότυπα που αναφέρονται στο 
άρθρο 5, ή ισοδύναμες δοκιμές, για να εξακριβωθεί η πιστό- 
τητά τους, ανάλογα με την περίπτωση, προς τον τύπο που πε- 
ριγράφεται στο πιστοποιητικό εξέτασης τύπου ΕΚ και προς 
τις απαιτήσεις της Απόφασης, που ισχύουν γι’ αυτά προκειμέ¬ 
νου να αποφασιστεί η αποδοχή ή η απόρριψη της παρτίδας. 

6.3. Ο στατιστικός έλεγχος των προϊόντων θα διενεργείται 
κατά ιδιότητες, με βάση σχέδιο δειγματοληψίας που εξασφα¬ 
λίζει ένα όριο ποιότητας που αντιστοιχεί σε πιθανότητα απο¬ 
δοχής 5%, με ποσοστό μη συμμόρφωσης μεταξύ 3 και 7%. Η 
μέθοδος δειγματοληψίας θα καθορίζεται με βάση τα εναρμο¬ 
νισμένα πρότυπα που αναφέρονται στο άρθρο 5, λαμβανομέ- 
νης υπόψη της ιδιαιτερότητας των κατηγοριών των συγκεκρι¬ 
μένων προϊόντων. 

6.4. Για τις παρτίδες που γίνονται αποδεκτές, ο κοινοποιη¬ 
μένος οργανισμός επιθέτει, ο ίδιος ή μέσω τρίτων, τον αριθμό 
αναγνώρισής του σε κάθε προϊόν και συντάσσει γραπτή βε¬ 
βαίωση πιστότητας όσον αφορά στις πραγματοποιηθείες δο¬ 
κιμές. Όλα τα προϊόντα της παρτίδας μπορούν να κυκλοφο¬ 
ρήσουν στην αγορά, εξαιρείσει των προϊόντων του δείγματος, 
τα οποία διαπιστώθηκε ότι δεν ήταν σύμφωνα. 

Σε περίπτωη που μία παρτίδα απορρίπτεται ο αρμόδιος κοι¬ 
νοποιημένος οργανισμός λαμβάνει τα κατάλληλα μέτρα, ώστε 
να μην διατεθεί στην αγορά η συγκεκριμένη παρτίδα. Σε περί¬ 
πτωση συχνής απόρριψης παρτίδων, ο κοινοποιημένος οργα¬ 
νισμός μπορεί να αναστείλει τη στατιστική επαλήθευση. 

Ο κατασκευαστής δύναται να επιθέσει, υπό την ευθύνη του 
κοινοποιημένου οργανισμού, τον αριθμό αναγνώρισης του τε¬ 
λευταίου κατά τη διάρκεια της διαδικασίας κατασκευής. 

7. Διοικητικές διατάξεις. 

Ο κατασκευαστής, ή ο εντολοδόχος του οφείλει, για πε¬ 
ρίοδο τουλάχιστον πέντε ετών μετά την τελευταία ημερομη¬ 
νία κατασκευής του προϊόντος, να θέτει στη διάθεση των 
εθνικών αρχών: 

- τη δήλωση πιστότητας, 

- τον φάκελλο τεκμηρίωσης που αναφέρεται στο σημείο 2, 

- τις βεβαιώσεις που αναφέρονται στα σημεία 5.2 και 6.4, 

- ενδεχομένως, το πιστοποιητικό εξέτασης τύπου ΕΚ που 
αναφέρεται στο Παράρτημα III. 

8. Εφαρμογή στα προϊόντα της κατηγορίας ΙΙα 

Το παρόν παράρτημα μπορεί να εφαρμοστεί, σύμφωνα με 
το άρθρο 9 παράγραφος 2, στα προϊόντα της Κατηγοριάς ΙΙα, 
με τις ακόλουθες παρεκκλίσεις: 

8.1. Κατά παρέκκλιση των σημείων 1 και 2, ο κατασκευα¬ 
στής βεβαιώνει και δηλώνει δυνάμει της δήλωσης πιστότητας 
ότι τα προϊόντα της κατηγορίας Ιία είνο, κατασκευασμένα 
σύμφωνα με τον τεχνικό φάκελλο που αναφέρεται στο σημείο 
3 του παραρτήματος VII και ανταποκρίνον τ αι στις απαιτήσεις 
της παρούσας Απόφασης, που ισχύουν γ;’ αυτά. 

8.2. Κατά παρέκκλιση των σημείων 1,2,5 και 6, οι επαλη- 

θεύοτίΓ ' -Λ» ίιίενιεργεί ο κοινοποιημένος οργανισμός αφο¬ 
ρούν ο τη ·τ«μμ^»φωση των προϊόντων της κατηγορίας ΙΙα 
προς τον τε'-. 'ΐκό φάκελλο που αναφέρεται στο σημείο 3 του 
Παραρτήματος VII 

ΠΑΡΑΡΤΗΜΑ V 

ΔΗΛΩΣΗ ΠΙΣΤΟΤΗΤΑΣ ΕΚ 
(ΔΙΑΣΦΑΛΙΣΗ ΤΗΣ ΠΟΙΟΤΗΤΑΣ ΤΗΣ ΠΑΡΑΓΩΓΗΣ) 

ί. Ο κατασκευαστής εξασφαλίζει οτι εφαρμόζεται το σύ¬ 
στημα ποιότητας που έχει εγκριθεί για την κατασκευή και διε¬ 
νεργεί την τελική επιθεώρηση των σχετικών προϊόντων,όπως 
ορίζεται στο σημείο 3, και υπόκειται στην επιτήρηση που ανα- 
φέρεται στο σημείο 4. 

2. Η εν λόγω δήλωση πιστότητας ΕΚ αποτελεί το στοιχείο 
της διαδικασίας με το οποίο ο κατασκευαστής που ανταπο- 
κρίνεται στις υποχρεώσεις που αναφέρονται στο σημείο 1 βε¬ 
βαιώνει και δηλώνει ότι τα συγκεκριμένα προϊόντα ανταποκρί- 
νονται στον τύπο που περιγράφεται στο πιστοποιητικό εξέτα¬ 
σης τύπου ΕΚ και στις διατάξεις της παρούσας Απόφασης 
που ισχύουν γι'αυτά. 

Ο κατασκευαστής επιθέτει την σήμανση ΟΕ σύμφωνα με το 
άρθρο 15 και συντάσσει γραπτή δήλωση πιστότητας. Η δή¬ 
λωση αυτή καλύπτει δεδομένο αριθμό συγκεκριμένων δειγ¬ 
μάτων προϊόντων που έχουν κατασκευαστεί και φυλάσσεται 
από τον κατασκευαστή. 

3. Σύστημα ποιότητας 

3.1 Ο κατασκευαστής υποβάλλει σε κοινοποιημένο οργανι¬ 
σμό αίτηση αξιολόγησης του συστήματος ποιότητας που έχει 
ακολουθήσει. 

Η αίτηση περιλαμβάνει: 

- το όνομα και τη διεύθυνση του κατασκευαστή, 

- όλες τις αναγκαίες πληροφορίες για τα προϊόντα ή την κα¬ 
τηγορία προϊόντων που αποτελούν το αντικείμενο της διαδι¬ 
κασίας, 

- γραπτή δήλωση, στην οποία αναφέρεται οτι δεν έχει υπο¬ 
βληθεί σε άλλον κοινοποιημένο οργανισμό αίτηση για τα ίδια 
προϊόντα, 

- τον φάκελλο τεκμηρίωσης για το σύστημα ποιότητας, 

- δέσμευση για την εκπλήρωση των υποχρεώσεων που απορ¬ 
ρέουν από το σύστημα ποιότητας όπως αυτό έχει εγκριθεί, 

- δέσμευση επιμέλειας του εγκεκριμένου συστήματος ποιό¬ 
τητας κατα τρόπον, ώστε να εξακολουθεί κατάλληλο και απο¬ 
τελεσματικό, 

- ανάλογα με την περίπτωση, τον τεχνικό φάκελο σχετικά με 
τους εγκεκριμένους τύπους, καθώς και αντίγραφο των πιστο¬ 
ποιητικών εξέτασης τύπου ΕΚ, 

- δέσμευση του κατασκευαστή ότι θα εφαρμόζει και θα ανα¬ 
προσαρμόζει μία συστηματική διαδικασία εξέτασης της πεί¬ 
ρας που αποκτάται, κατά το στάδιο μετά την παραγωγή του 
προϊόντος και ότι θα λαμβάνει τα κατάλληλα μέτρα διορθωτι¬ 
κού χαρακτήρα. Η δέσμευση αυτή περιλαμβάνει την υποχρέ¬ 
ωση του κατασκευαστή να ενημερώνει τις αρμόδιες αρχές 
αμέσως μόλις λάβει γνώση για τα ακόλουθα περιστατικά: 

ί) κάθε δυσλειτουργία ή επιδείνωση των χαρακτηριστικών ή/ 
και των επιδόσεων προϊόντος, καθώς και κάθε ανεπάρκεια 
στις ετικκέτες ή τις οδηγίες χρήσης που ενδέχεται να επιφέ¬ 
ρει ή να εχει επιφέρει το θάνατο ή σοβαρή επιδείνωση της 
υγείας του ασθενούς ή χρήστη, 

ϋ) κάθε τεχνικό ή ιατρικό λόγο που έχει σχέση με τα χαρα¬ 
κτηριστικά ή τις επιδόσεις ενός προϊόντος,για τους λόγους 
που ανρφέρονται οτο σημείο ί, και ο οποίος οδήγησε τον κα¬ 
τασκευαστή στη συστηματική απόσυρση από την αγορά των 
προϊόντων του ίδιου τύπου. 

3.2 Η εφαρμογή του συστήματος ποιότητας πρέπει να δια¬ 


σφαλίζει την πιστότητα των προϊόντων προς τον τύπο ο 
οποίος περιγράφεται στο πιστοποιητικό εξέτασης τύπου ΕΚ. 

Ολα τα στοιχεία, απαιτήσεις και διατάξεις που υιοθετεί ο 
κατασκευαστής για το σύστημα ποιότητας που ακολουθεί, 
πρέπει να περιέχονται σε φάκελο τεκμηρίωσης, ο οποίος τη¬ 
ρείται συστηματικώς και ευτάκτως υπό μορφή γραπτών διαδι¬ 
κασιών και κατευθυντηρίων γραμμών. Ο εν λόγω φάκελος τε¬ 
κμηρίωσης του συστήματος ποιότητας πρέπει να επιτρέπει 
την ομοιόμορφη ερμηνεία των σχετικών με την ποιότητα κα¬ 
τευθυντηρίων γραμμών και διαδικασιών, όπως των προγραμ¬ 
μάτων, σχεδίων, εγχειριδίων και εγγράφων ποιότητας. 

Ειδικότερα, ο φάκελος περιλαμβάνει επαρκή περιγραφή: 

α) των ποιοτικών στόχων του κατασκευαστή, 

β) της οργάνωσης της επιχείρησης και ιδίως: 

- των οργανωτικών δομών, των ευθυνών των στελεχών και 
της οργανωτικής τους αρμοδιότητας τους σε θέματα κατα¬ 
σκευής των προϊόντων, 

- των μέσων ελέγχου της αποτελεσματικής λειτουργίας του 
συστήματος ποιότητας και ιδίως της ικανότητάς του να επι¬ 
τυγχάνει την επιδιωκόμενη ποιότητα των προϊόντων, συμπε¬ 
ριλαμβανομένου και του ελέγχου τών μη σύμφωνων προϊό¬ 
ντων, 

γ) τών τεχνικών ελέγχων και διασφάλισης της ποιότητας σε 
επίπεδο κατασκευής και ιδίως: 

-των μεθόδων και διαδικασιών που θα χρησιμοποιηθούν, 
ιδίως σε θέματα αποστείρωσης, αγορών και όσον αφορά στα 
σχετικά έγγραφα, 

- των διαδικασιών αναγνώρισης του προϊόντος οι οποίες κα¬ 
θορίζονται και αναπροσαρμόζονται βάσει σχεδίων, εφαρμο¬ 
στέων προδιαγραφών ή άλλων σχετικών εγγράφων,σε όλα τα 
στάδια της κατασκευής, 

δ) των εξετάσεων και των κατάλληλων δοκιμών που πραγ¬ 
ματοποιούνται πριν, κατά και μετά την παραγωγή, της συχνό¬ 
τητας με την οποία πραγματοποιούνται, και του χρησιμο¬ 
ποιούμενου εξοπλισμού που δοκιμών. Η βαθμονόμηση των 
εξοπλισμών με τους οποίους πραγματοποιούνται οι δοκιμές 
πρέπει να γίνεται κατά τρόπον ώστε να παρέχεται η δυνατό¬ 
τητα κατάλληλης αναδρομής. 

3.3 Ο κοινοποιημένος οργανισμός πραγματοποιεί έλεγχο 
(ευάίΐ) του συστήματος ποιότητας προκειμένου να διαπιστώ¬ 
σει κατά πόσον ανταποκρίνεται στις απαιτήσεις που αναφέ- 
ρονται στο σημείο 3.2. 

Ο κοινοποιημένος οργανισμός τεκμαίρει τη συμμόρφωση 
προς τις απαιτήσεις αυτές για τα συστήματα ποιότητας που 
εφαρμόζουν τα αντίστοιχα εναρμονισμένα πρότυπα . 

Η ομάδα, στην οποία ανατίθεται η αξιολόγηση, περιλαμβά¬ 
νει τουλάχιστον ένα μέλος, το οποίο έχει εμπειρία στις αξιο¬ 
λογήσεις που αφορούν στην εν λόγω τεχνολογία. Η διαδικα¬ 
σία αξιολόγησης περιλαμβάνει επίσκεψη στους χώρους του 
κατασκευαστή και, εφόσον συντρέχει λόγος, στους χώρους 
των προμηθευτών του κατασκευαστή, προκειμένου να ελεγ¬ 
χθούν οι μέθοδοι κατασκευής. 

Η απόφαση κοινοποιείται στον κατασκευαστή μετά απο την 
τελική επίσκεψη. Περιλαμβάνει τα συμπεράσματα του ελέγ¬ 
χου και αιτιολογημένη αξιολόγηση. 

3.4 Ο κατασκευαστής ενημερώνει τον κοινοποιημένο ορ¬ 
γανισμό, που ενέκρινε με το σύστημα ποιότητας, για κάθε 
σχέδιο σημαντικής αναπροσαρμογής του συστήματος ποιότη- 
τος. 

Ο κοινοποιημένος οργανισμός αξιολογεί τις προτεινόμενες 
τροποποιήσεις και επαληθεύει εάν το κατ’ αυτόν τρόπο τρο- 
ποποιηθέν σύστημα ποιότητας ανταποκρίνεται στις απαιτή¬ 
σεις της παραγράφου 3.2. 

Η απόφαση κοινοποιείται στον κατασκευαστή αφού γίνει η 

ανωτέρω ενημέρωση. Περιλαμβάνει τα συμπεράσματα του 
ελέγχου, καθώς και αιτιολογημένη αξιολόγηση. 

4. Επιτήρηση 

4.1 Στόχος της επιτήρησης είναι να εξασφαλίζεται ότι ο κα¬ 
τασκευαστής εκπληροί ορθώς τις υποχρεώσεις που απορρέ¬ 
ουν από το εγκεκριμένο σύστημα ποιότητας. 

4.2 Ο κατασκευαστής επιτρέπει στον κοινοποιημένο οργα¬ 
νισμό να διενεργεί όλες τις αναγκαίες επιθεωρήσεις και του 
παρέχει όλες τις αναγκαίες πληροφορίες, ειδικότερα δε: 

- το φάκελο τεκμηρίωσης σχετικά με το σύστημα ποιότητος, 

- τα στοιχεία που προβλέπονται στο τμήμα του συστήματος 
ποιότητας που αφορά την κατασκευή, όπως εκθέσεις επιθε¬ 
ωρήσεων και στοιχεία δοκιμών και βαθμονομήσεων, εκθέσεις 
προσόντων του αρμοδίου προσωπικού, κ.τ.λ. 

4.3 Ο κοινοποιημένος οργανισμός προβαίνει τακτικά στις 
κατάλληλες επιθεωρήσεις και αξιολογήσεις, ώστε να εξα¬ 
σφαλίζεται οτι ο κατασκευαστής εφαρμόζει το εγκεκριμένο 
σύστημα ποιότητας και επιδίδει στον κατασκευαστή έκθεση 
αξιολόγησης. 

4.4 Εξάλλου, ο κοινοποιημένος οργανισμός μπορεί να 
πραγματοποιεί αιφνιδιαστικές επισκέψεις στον κατασκευα¬ 
στή. Κατά τις επισκέψεις αυτές ο κοινοποιημένος οργανισμός 
δύναται, εφόσον το κρίνει αναγκαίο, να πραγματοποιεί ο ίδιος 
ή μέσω τρίτων δοκιμές για να επαληθεύει την καλή λειτουργία 
του συστήματος ποιότητας. Επιδίδει στον κατασκευαστή έκ¬ 
θεση επισκέψεως, και εφόσον διενεργήθηκε δοκιμή, έκθεση 
δοκιμής. 

5. Διοικητικές διατάξεις 

5.1 Ο κατασκευαστής οφείλει να θέτει στη διάθεση των 
εθνικών αρχών, για περίοδο τουλάχιστον πέντε ετών μετά την 
τελευταία ημερομηνία κατασκευής του προϊόντος: 

- τη δήλωση πιστότητας, 

- τον φάκελο τεκμηρίωσης, που αναφέρεται στο σημείο 3.1 
τέταρτη περίπτωση, 

- τις τροποποιήσεις που αναφέρονται στο σημείο 3.4, 

- τον φάκελο τεκμηρίωσης που αναφέρεται στο σημείο 3.1, 
έβδομη περίπτωση, 

- τις αποφάσεις και εκθέσεις του κοινοποιημένου οργανι¬ 
σμού, που αναφέρονται στα σημεία 4.3 και 4.4, 

- ενδεχομένως το πιστοποιητικό εξέτασης τύπου που αναφέ- 
ρεται στο Παράρτημα III. 

5.2 Ο κοινοποιημένος οργανισμός θέτει στη διάθεση των 
άλλων κοινοποιημένων οργανισμών και της Αρμόδιας Αρχής 
κατ’ αίτησή τους,όλες τις δέουσες πληροφορίες σχετικά με 
τις εγκρίσεις συστημάτων ποιότητας που έχουν χορηγηθεί, 
απορριφθεί και ανακληθεί. 

6. Εφαρμογή στα προϊόντα της κατηγορίας ΙΙα 

Το παρόν παράρτημα μπορεί να εφαρμόζεται, σύμφωνα με 
το άρθρο 9 παράγραφος 2, στα προϊόντα της κατηγορίας ΙΙα 
με την ακόλουθη παρέκκλιση: 

6.1 Κατά παρέκκλιση των σημείων 2, 3.1 και 3.2 ο κατα¬ 
σκευαστής βεβαιώνει και δηλώνει, με τη δήλωση πιστότητας, 
ότι τα προϊόντα της κατηγορίας ΙΙα είναι κατασκευασμένα 
σύμφωνα με τον τεχνικό φάκελο που αναφέρεται στο σημείο 
3 του Παραρτήματος VII και ανταποκρίνονται στις απαιτήσεις 
της παρούσας Απόφασης, που ισχύουν γι' αυτά. 

ΠΑΡΑΡΤΗΜΑ VI 

ΔΗΛΩΣΗ ΠΙΣΤΟΤΗΤΑΣ ΕΚ 
(ΔΙΑΣΦΑΛΙΣΗ ΤΗΣ ΠΟΙΟΤΗΤΑΣ ΤΩΝ ΠΡΟΪΟΝΤΩΝ ) 

1. Ο κατασκευαστής εφαρμόζει το σύστημα ποιότητας που 
έχει εγκριθεί για την τελική επιθεώρηση του προϊόντος και για 
τις δοκιμές,όπως ορίζεται στο σημείο 3, και υπόκειται στην 
επιτήρηση που αναφέρεται στην παράγραφο 4. 


Εξάλλου,στην περίπτωση προϊόντων που διατίθενται στην 
αγορά στείρα και μόνο για θέματα κατασκευής που αποσκο¬ 
πούν στην επίτευξη και τη διατήρηση της στειρότητας, ο κα¬ 
τασκευαστής εφαρμόζει τις διατάξεις του Παραρτήματος V 
παράγραφοι 3 και 4. 

2. Η εν λόγω δήλωση πιστότητας είναι το στοιχείο της διαδι¬ 
κασίας με το οποίο ο κατασκεαστής, που ανταποκρίνεται στις 
υποχρεώσεις του σημείου 1 βεβαιώνει και δηλώνει ότι τα συ¬ 
γκεκριμένα προϊόντα ανταποκρίνονται στον τύπο που περι- 
γράφεται στο πιστοποιητικό εξέτασης τύπου ΕΚ και ότι αντα=. 
ποκρίνονται στις διατάξεις της Απόφασης που ισχύουν 
γι'αυτά. 

Ο κατασκευαστής επιθέτει την σήμανση ΟΕ σύμφωνα με το 
άρθρο 15 και συντάσσει γραπτή δήλωση πιστότητας. Η δή¬ 
λωση αυτή καλύπτει δεδομένο αριθμό συγκεκριμένων δειγ¬ 
μάτων του προϊόντος, που έχουν κατασκευαστεί και φυλάσ¬ 
σεται από τον κατασκευαστή. Η σήμανση ΟΕ συνοδεύεται 
από τον αριθμό αναγνώρισης του κοινοποιημένου οργανι¬ 
σμού, ο οποίος εκτελεί τα καθήκοντα, που περιγράφονται στο 
παρόν παράρτημα. 

3. Σύστημα ποιότητας 

3.1 Ο κατασκευαστής υποβάλλει σε κοινοποιημένο οργανι¬ 
σμό αίτηση αξιολόγησης του συστήματος ποιότητας που έχει 
ακολουθήσει. 

Η αίτηση περιλαμβάνει: 

- το όνομα και την διεύθυνση του κατασκευαστή, 

- όλες τις κατάλληλες πληροφορίες όσον αφορά στα προϊό¬ 
ντα ή στην κατηγορία προϊόντων που αποτελούν το αντικεί¬ 
μενο της διαδικασίας, 

- γραπτή δήλωση στην οποία αναφέρεται ότι δεν έχει υπο¬ 
βληθεί σε άλλον κοινοποιημένο οργανισμό αίτηση για τα ίδια 
προϊόντα, 

- το φάκελο τεκμηρίωσης για το σύστημα ποιότητας, 

- δέσμευση του κατασκευαστή για την εκπλήρωση των υπο¬ 
χρεώσεων που απορρέουν από το εγκεκριμένο σύστημα 
ποιότητας, 

- δέσμευση του κατασκευαστή ότι θα επιμελείται του εγκε¬ 
κριμένου συστήματος ποιότητος κατά τρόπον, ώστε να παρα¬ 
μένει κατάλληλο και αποτελεσματικό, 

- ανάλογα με την περίπτωση,τον τεχνικό φάκελο σχετικά με 
τους εγκεκριμένους τύπους και αντίγραφο των πιστοποιητι¬ 
κών εξέτασης τύπου ΕΚ, 

- δέσμευση του κατασκευαστή ότι θα εφαρμόζει και θα ανα¬ 
προσαρμόζει μία συστηματική διαδικασία εξέτασης της πεί¬ 
ρας που αποκτάται κατα το στάδιο μετά την παραγωγή του 
προϊόντος και οτι θα λαμβάνει τα κατάλληλα μέτρα διορθωτι¬ 
κού χαρακτήρα. Η δέσμευση αυτή περιλαμβάνει την υποχρέ¬ 
ωση του κατασκευαστή να ενημερώνει τις Αρμόδιες Αρχές 
μόλις λάβει γνώση για τα ακόλουθα περιστατικά: 

ί) κάθε δυσλειτουργία ή επιδείνωση των χαρακτηριστικών ή 
και των επιδόσεων καθώς και κάθε ανεπάρκεια στις ετικέτες 
ή τις οδηγίες χρήσεως κάθε προϊόντος, που ενδέχεται να επι¬ 
φέρει ή να έχει επιφέρει το θάνατο ή σοβαρή επειδείνωση της 
υγείας του ασθενούς ή του χρήστη, 

Ν)κάθε τεχνικό ή ιατρικό λόγο που έχει σχέση με τα χαρα¬ 
κτηριστικά ή τις επιδόσεις ενός προϊόντος για λόγους που 
αναφέρονται στο σημείο ί και ο οποίος οδήγησε τον κατα¬ 
σκευαστή στη συστηματική απόσυρση απο την αγορά των 
προϊόντων του ίδιου τύπου. 

3.2.Στο πλαίσιο του συστήματος ποιότητας, κάθε προϊόν,ή 
αντιπροσωπευτικό δείγμα κάθε παρτίδας εξετάζεται και διε- 
νεργούνται κατάλληλες δοκιμές,οι οποίες περιγράφονται στο 
ή στα εφαρμοστέα πρότυπα που αναφέρονται στο άρθρο 5, ή 
ισοδύναμες δοκιμές, προκειμένου να εξακριβωθεί η πιστό- 

τητα τον τύπο ,που περιγράφεται στο πιστοποιητικό 

εξέταοί^, ίήπςυ ΕΚ και προς τις απαιτήσεις της Απόφασης. 
Ολο-απαιτήσεις και διατάξεις που υιοθετεί ο κα- 
ταυκευάό'ίάς Πρέπει να περιέχονται σε φάκελο τεκμηρίωσης 
ο οποίος τηρείται συστηματικώς και ευτάκτως υπό μορφή 
γραπτών μέτρων., διαδικασιών και οδηγιών. Ο εν λόγω φάκε¬ 
λος τεκμηρίωσης του συστήματος ποιότητας πρέπει να επι¬ 
τρέπει την ομοιόμορφη ερμηνεία των προγραμμάτων, σχεδί- 
_ ων,εγχειριδίων και φακέλων ποιότητας. 

_Ο φάκελος τεκμηρίωσης περιλαμβάνει ειδικότερα επαρκή 

περιγραφή: 

- των ποιοτικών στόχων,του οργανογράμματος,των ευθυνών 
των στελεχών και των αρμοδιοτήτων τους σε θέματα ποιότη¬ 
τας των προϊόντων, 

- των ελέγχων και των δοκιμών που θα πραγματοποιηθούν 
μετά την κατασκευή. Η βαθμονόμιση .των εξοπλισμών με τους 
οποίους διενεργούνται οι δοκιμές πρέπει να παρέχει τη δυνα¬ 
τότητα κατάλληλης αναδρομής, 

-■ των μέσων επαλήθευσης της αποτελεσματικής λειτουργίας 
του συστήματος ποιότητας, 

- των φακέλλων ποιότητας, όπως εκθέσεις επιθεωρήσεων 
και στοιχεία δοκιμών και βαθμονομήσεων, εκθέσεις προσό¬ 
ντων αρμοδίου προσωπικού, κτλ, 

Οι προαναφερόμενες επαληθεύσεις δεν εφαρμόζονται 
όσον αφορά θέματα κατασκευής που αφορούν στην αποστεί¬ 
ρωση. 

3.3 Ο κοινοποιημένος οργανισμός πραγματοποιεί έλεγχο 
(αυάίΐ) του συστήματος ποιότητας προκειμένου να εξακριβώ¬ 
σει κατα πόσον ανταποκρίνεται στις απαιτήσεις που αναφέ- 
ρονται στο σημείο 3.2. 

Ο κοινοποιημένος οργανισμός τεκμαίρει τη συμμόρφωση 
προς τις απαιτήσεις αυτές για τα συστήματα ποιότητας που 
εφαρμόζουν τα αντίστοιχα εναρμονισμένα πρότυπα. 

Η ομάδα, στην οποία ανατίθεται η αξιολόγηση, περιλαμβά¬ 
νει τουλάχιστον ενα μέλος το οποίο έχει εμπειρία των αξιολο¬ 
γήσεων για τη σχετική τεχνολογία. Η διαδικασία αξιολόγησης 
περιλαμβάνει επίσκεψη στους χώρους του κατασκευαστή 
και, εφόσον συντρέχει λόγος,στους χώρους των προμηθευ¬ 
τών του κατασκευαστή, προκειμένου να ελεχθούν οι μέθοδοι 
κατασκευής. 

Η απόφαση κοινοποιείται στον κατασκευαστή. Περιλαμβά¬ 
νει δε τα συμπεράσματα του ελέγχου και αιτιολογημένη αξιο¬ 
λόγηση. 

3.4 Ο κατασκευαστής ενημερώνει τον κοινοποιημένο ορ¬ 
γανισμό ο οποίος ενέκρινε το σύστημα ποιότητας, για κάθε 
σχέδιο σημαντικής αναπροσαρμογής του συστήματος ποιότη¬ 
τας. 

Ο κοινοποιημένος οργανισμός αξιολογεί τις προτεινόμενες 
τροποποιήσεις και επαληθεύει εαν το τροποποιημένο σύ¬ 
στημα ποιότητας ανταποκρίνεται στις απαιτήσεις που αναφέ- 
ρονται στο σημείο 3.2. 

Η απόφαση κοινοποιείται στον κατασκευαστή αφού γίνει η 
ανωτέρω ενημέρωση. Περιλαμβάνει δε τα συμπεράσματα του 
ελέγχου, καθώς και αιτιολογημένη αξιολόγηση. 

4. Επιτήρηση 

4.1 Στόχος της επιτήρησης είναι να εξασφαλίζεται ότι ο κα¬ 
τασκευαστής εκπληροί ορθώς τις υποχρεώσεις, που απορρέ¬ 
ουν από το εγκεκριμένο σύστημα ποιότητας. 

4.2 Ο κατασκευαστής επιτρέπει στον κοινοποιημένο οργα¬ 
νισμό την πρόσβαση, πρός επιθεώρηση, στους χώρους επιθε¬ 
ώρησης, δοκιμής ,<αι αποθήκευσης και του παρέχει κάθε κα¬ 
τάλληλη πληροφορία, ειδικότερα: 

- τον φάκελο τεκμηρίωσης του συστήματος ποιότητος, 

- τον τεχνικό φάκελο, 


- τους φακέλλους ποιότητας όπως,τις εκθέσεις επιθεωρή- 
σεως,και τα στοιχεία των δοκιμών και βαθμονομήσεων,τις εκ¬ 
θέσεις για τα προσόντα του αρμόδιου προσωπικού, κτλ. 

4.3.0 κοινοποιημένος οργανισμός προβαίνει τακτικά στις 
κατάλληλες επιθεώρήσεις και αξιολογήσεις για να εξακριβώ¬ 
σει εάν ο κατασκευαστής εφαρμόζει το σύστημα ποιότητας 
και επιδίδει στον κατασκευαστή έκθεση αξιολόγησης. 

4.4 Εξάλλου, ο κοινοποιημένος οργανισμός μπορεί να 
πραγματοποιεί αιφνιδιαστικές επισκέψεις στον κατασκευα¬ 
στή.Κατά τις επισκέψεις αυτές, ο κοινοποιημένος οργανι¬ 
σμός δύναται, εφόσον το κρίνει αναγκαίο, να πραγματοποιεί, 
ο ίδιος ή μέσω τρίτων, δοκιμές για τον έλεγχο της καλής λει¬ 
τουργίας του συστήματος ποιότητας και της πιστότητας της 
παραγωγής προς τις απαιτήσεις της Απόφασης. 

Προς το σκοπό αυτόν, ελέγχεται κατάλληλο δείγμα τελικών 
προϊόντων, το οποίο λαμβάνεται επί τόπου απο τον κοινοποι¬ 
ημένο οργανισμό και διενεργούνται κατάλληλες δοκιμές που 
ορίζονται στο ή στα πρότυπα που αναφέρονται στο άρθρο 5, ή 
ισοδύναμες δοκιμές. Σε περίπτωση που ένα ή περισσότερα 
δείγματα των ελεγχομένων προϊόντων δεν ανταποκρίνονται 
στις απαιτήσεις, ο κοινοποιημένος οργανισμός λαμβάνει τα 
δέοντα μέτρα. 

Ο κοινοποιημένος οργανισμός επιδίδει στον κατασκευαστή 
έκθεση επισκέψεως και, ανάλογα με την περίπτωση, έκθεση 
δοκιμής. 

5. Διοικητικές διατάξεις 

5.1 Ο κατασκευαστής οφείλει να θέτει στη διάθεση της Αρ¬ 
μόδιας Αρχής για διάστημα τουλάχιστον πέντε ετών μετά την 
τελευταία ημερομηνία κατασκευής του προϊόντος: 

- τη δήλωση πιστότητας, 

- τον φάκελο τεκμηρίωσης που αναφέρεται στό σημείο 3.1 
έβδομη περίπτωση 

- τις τροποποιήσεις που αναφέρονται στο σημείο 3.4., 

- τις αποφάσεις και εκθέσεις του κοινοποιημένου οργανι¬ 
σμού που αναφέρονται στα σημεία 3.4 τελευταίο εδάφιο, 4.3 
και 4.4., 

- ενδεχομένως, το πιστοποιητικό εξέτασης που αναφέρεται 
στο Παράρτημα III. 

5.2 Ο κοινοποιημένος οργανισμός θέτει στην διάθεση των 
άλλων κοινοποιημένων οργανισμών και της Αρμόδιας Αρχής, 
κατόπιν αιτησεώς τους, τις δέουσες πληροφορίες σχετικά με 
τις χορηγηθείσες, απορριφθείσες και ανακληθείσες εγκρί¬ 
σεις συστημάτων ποιότητας. 

6. Εφαρμογή στα προϊόντα της Κατηγορίας ΙΙα. 

Το παρόν παράρτημα δύναται να εφαρμόζεται, σύμφωνα με 
το άρθρο 9 παράγραφος 2, στα προϊόντα της Κατηγορίας ΙΙα 
με την ακόλουθη παρέκκλιση: 

6.1 .Κατά παρέκκλιση των σημείων 2, 3.1, και 3.2, ο κατα¬ 
σκευαστής βεβαιώνει και δηλώνει με τη δήλωση πιστότητας 
ότι τα προϊόντα της Κατηγορίας ΙΙα κατασκευάζονται σύμ¬ 
φωνα με τον τεχνικό φάκελο που αναφέρεται στο σημείο 3 
του Παραρτήματος VII και ανταποκρίνονται στις απαιτήσεις 
της παρούσας Απόφασης που ισχύουν γι'αυτά. 

ΠΑΡΑΡΤΗΜΑ VII 
ΔΗΛΩΣΗ ΠΙΣΤΟΤΗΤΑΣ ΕΚ 

1. Η δήλωση πιστότητας ΕΚ είναι η διαδικασία με την οποία 
ο κατασκευαστής ή ο εγκατεστημένος στην Ευρώπαϊκή 
Ένωση εντολοδόχος του, που ανταποκρίνεται στις υποχρεώ¬ 
σεις του σημείου 2, καθώς και, για τα προϊόντα που διατίθε¬ 
νται στην αγορά αποστειρωμένα και τα προϊόντα που χρησι¬ 
μεύουν για τη μέτρηση,στις υποχρεώσεις του σημείου 5, βε¬ 
βαιώνει και δηλώνει ότι τα συγκεκριμένα προϊόντα ανταποκρί- 
νονται στις διατάξεις της παρούσας Απόφασης Π ου ισχύουν 

2 0 κατασκευαστής καταρτίζει τον τεχνικό φάκελο που θο 
περιγράφεται στο σημείο 3. Ο κατασκευαστής ή ο βγκατε- μέ 
στημένος στην Ευρωπαϊκή Ένωση εντολοδόχος του, οφείλει π( 
να θέτει το φάκελο αυτό, συμπεριλαμβανομένης και της δή- σι 
λωσης πιστότητας, στη διάθεση της Αρμόδιας Αρχής προς μ( 
επιθεώρηση για διάστημα τουλάχιστον πεντε ετών με η ττ 

τελευταία ημερομηνία κατασκευής του προιοντος. 

Σε περίπτωση που ούτε ο κατασκευαστής ούτε ο εντολο- α' 
δόχος του είναι εγκατεστημένοι στην Ευρωπαϊκή Ενωση,η εν σ 
λόγω υποχρέωση του, να τίθεται στη διάθεση της ρμ ια 
Αρχής ο τεχνικός φάκελος ανήκει στο πρόσωπο που είναι Χ| 
υπέυθυνο για την κυκλοφορία του προϊόντος στην αγορά της σ 
Ευρωπαϊκής Ένωσης. 

3. Ο τεχνικός φάκελος πρέπει να καθιστά δυνατή την εκτί¬ 
μηση της πιστότητας του προϊόντος στις απαιτήσεις της Απο- Γ 

φάσης. ^ 

Περιλαμβάνει ειδικότερα: * 

-γενική περιγραφή του προϊόντος, συμπεριλαμβανομένων 
και των προβλεπομένων παραλλαγών. £ 

- τα κατασκευαστικά σχέδια, τις προβλεπόμενες μεθόδους < 
κατασκευής, καθώς και τα διαγράμματα των συστατικών στοι- < 
χείων υποσυνόλων, κυκλωμάτων, κ.λ.π. 

- τις αναγκαίες περιγραφές και επεξηγήσεις για την κατα- ι 

νόηση των παραπάνω σχεδίων και διαγραμμάτων, καθώς και 
της λειτουργίας του προϊόντος. 

- τα αποτελέσματα της ανάλυσης των κινδύνων καθώς και 
τον κατάλογο των προτύπων, που αναφέρονται στο άρθρο 5, 
τα οποία εφαρμόζονται εν όλω ή εν μέρει, και περιγραφή των 
λύσεων που επελέγησαν, προκειμένου να πληρουνται βασι¬ 
κές απαιτήσεις της Απόφασης, στις περιπτώσεις που δεν 
έχουν εφαρμοστεί πλήρως τα πρότυπα που αναφέρονται στο 
άρθρο 5, 

- για τα προϊόντα που διατίθενται στην αγορά αποστειρω¬ 
μένα, περιγραφή των μεθόδων που χρησιμοποιήθηκαν. 

- τα αποτελέσματα των υπολογισμών σχεδιασμου, των ελέγ¬ 
χων που διενεργήθηκαν, κ.λ.π. Οταν το προϊόν πρέπει να συν¬ 
δεθεί με ένα ή περισσότερα προϊόντα για να λειτουργήσει 
σύμφωνα με τον προορισμό του, πρέπει να παρέχεται η απ - 
δειξη ότι το εν λόγω προϊόν πληροί τις σχετικές βασικές απαι¬ 
τήσεις, όταν είναι συνδεδεμένο με τουλάχιστον ένα απο τα 
προς σύνδεση προϊόντα που έχει τα χαρακτηριστικό που προ¬ 
βλέπει ο κατασκευαστής. 

- τις εκθέσεις δοκιμών και, ανάλογα με την περίπτωση, τα 
κλινικά στοιχεία σύμφωνα με το παράρτημα X. 

- τις ετικέττες και τις οδηγίες χρήσεως. 

4 Ο κατασκευαστής θα εφαρμόζει και θα αναπροσαρμόζει 
μια συστηματική διαδικασία εξέτασης της πείρας που απο¬ 
κτάται κατά το στάδιο μετά την παραγωγή του προϊόντος και 
θα λαμβάνει τα κατάλληλα μέτρα διορθωτικού χαρακτήρα, 
λαμβάνοντας υπόψη τη φύση του προϊόντος και τους κίνδυ¬ 
νους που συνδέονται με αυτό. 

Ενημερώνει τις αρμόδιες αρχές αμέσως μόλις λάβει γνώση 
για τα ακόλουθα περιστατικά . 

I) κάθε δυσλειτουργία ή επιδείνωση των χαρακτηριστικών η/ 
και των επιδόσεων προϊόντος, καθώς και κάθε ανεπάρκεια 
στις ετικέττες ή το φυλλάδιο με τις οδηγίες χρησεως, που εν¬ 
δέχεται να επιφέρει ή να έχει επιφέρει το θανατο η σοβαρή 
επιδείνωση της υγείας ασθενούς ή χρήστη, 

ϋ) κάθε τεχνικό ή ιατρικό λόγο που έχει σχέση με τα χαρα¬ 
κτηριστικά ή τις επιδόσεις ενός προιοντος για τους; λόγους 
που αναφέρονται στο σημείο (ϊ) και ο οποίος οδηγησε τον κα 
τασκευαστή στη συστηματική απόσυρση από την αγορα των 
προϊόντων του ίδιου τύπου. 


5 Για τα προϊόντα που διατίθενται στην αγορά στείρα κα¬ 
θώς και για τα προϊόντα της κατηγορίας που χρησιμεύουν για 
μέτρηση! σ κατασκευαστής οφείλει, εκτός των διατάξεων του 
παρόντος Παραρτήματος, να ακολουθεί μια από τκ; διαδικα¬ 
σίες που αναφέρονται στα Παραρτήματα IV,V ή VI ΗI εφαρ 
μογή των ανωτέρω παραρτημάτων καθώς και η παρέμβαση 
του κοινοποιημένου οργανισμού περιορίζονται: 

-στην περίπτωση των προϊόντων που κυκλοφορουν στην 
αγορά στείρα, μόνο σε θέματα κατασκευής που αφορούν 
στην επίτευξη και στη διατήρηση της στειρότητας, 

-στην περίπτωση των προϊόντων που χρησιμεύουν για μέ¬ 
τρηση μόνο σε θέματα κατασκευής που αφορούν στην πι¬ 
στότητα των προϊόντων προς τις μετρολογικές απαιτήσεις. 

- Το σημείο 6.1 του Παρόντος Παραρτήματος εφαρμόζεται. 

6 Εφαρμογή στα προϊόντα της Κατηγορίας ΙΙα Το παρόν 
Παράρτημα μπορεί να εφαρμόζεται, σύμφωνα με το άρθρο 9 
παράγραφος 2 , στα προϊόντα της Κατηγορίας ΙΙα με την ακό¬ 
λουθη παρέκκλιση: 

6 1 Στις περιπτώσεις κατά τις οποίες το παρόν παράρτημα 
εφαρμόζεται σε συνδυασμό με τη διαδικασία που αναφέρεται 
στα Παραρτήματα IV, V ή VI,η δήλωση πιστότητας , που ανα- 
φέρεται στα ανωτέρω Παραρτήματα, συνιστουν ενιαία δή¬ 
λωση Οσον αφορά τη δήλωση που βασίζεται στο παρόν Πα¬ 
ράρτημα, ο κατασκευαστής βεβαιώνει και δηλώνει ότι ο σχε- 
διαμός των προϊόντων ανταποκρίνεται στις διατάξεις της πα¬ 
ρούσας Απόφασης, που ισχύουν γι’αυτά. 


ΠΑΡΑΡΤΗΜΑ VIII 

ΔΗΛΩΣΗ ΣΧΕΤΙΚΑ ΜΕΤΑ ΠΡΟΪΟΝΤΑ 
ΕΙΔΙΚΟΥ ΠΡΟΟΡΙΣΜΟΥ 

1 Για τα επί παραγγελία προϊόντα ή για τα προϊόντα που 
προορίζονται για κλινικές έρευνες ο κατασκευαστής ή ο 
εγκατεστημένος στην Ευρωπαϊκή Ένωση εντολοδόχος του 
συντάσσει δήλωση που περιλαμβάνει τα στοιχεία που οριζ - 
νται στο σημείο 2. 

2. Η δήλωση περιλαμβάνει τα ακόλουθα στοιχεία. 

2.1 Για τα επι παραγγελία προϊόντα: 

- τα στοιχεία που επιτρέπουν την αναγνώριση του συγκεκρι¬ 
μένου προϊόντος, 

- βεβαίωση ότι το προϊόν προορίζεται για την αποκλειστική 
χρήση από ένα συγκεκριμένο ασθενή, καθώς και το όνομα 
του ασθενούς, 

- το όνομα του ιατρού ή του εξουσιοδοτημένου εκπροσώπου, 
που συνέταξε την εν λόγω συνταγή και, ανάλογα με την περί¬ 
πτωση, το όνομα του σχετικού ιατρικού ιδρύματος, 

- τα ιδιαίτερα χαρακτηριστικά του προϊόντος, που αναφέρο- 
νται στη συγκεκριμένη ιατρική συνταγή, 

- δήλωση οτι το συγκεκριμένο προϊόν είναι σύμφωνο προς τις 
βασικές απαιτήσεις που αναφέρονται στο Παράρτημα I και, 
ενδεχομένως, αναφορά των βασικών απαιτήσεων στις οποίες 
δεν ανταποκρίνεται, με μνεία των σχετικών λόγων. 

2.2 Για τα προϊόντα που προορίζονται για τις κλινικές έρευνες 
που αναφέρονται στο Παράρτημα X: 

- τα στοιχεία που επιτρέπουν την αναγνώριση του συγκεκρι¬ 
μένου προϊόντος, 

- το σχέδιο των ερευνών, συμπεριλαμβανομένου ιδίως του 
στόχου της επιστημονικής, τεχνικής ή ιατρικής,αιτιολογία¬ 
ς,της έκτασής τους και του αριθμού των προϊόντων,που προ- 

βλέπεται να χρησιμοποιηθούν, 

- τη γνώμη που διατύπωσε η ενεχόμενη Επιτροπή δεοντολο¬ 
γίας καθώς και αναφορά στις πλευρές παυ καλύπτει η εν λόγω 

γνώμη 

- το όνομα του ιατρού ή του προς τον σκοπό αυτόν εξου¬ 
σιοδοτημένου προσώπου καθώς και του επιφορτισμένου με 

τ*ς ί ; ρ Γ ΐί>ί , ί ί φρύματος, 

-- τον τσιφ «που διενεργούνται οι έρευνες, την ημερομηνία 
ενάρξ&β*ς·τους και την προβλεπόμενη διάρκεια τους. 

- δήλωσή ότι το συγκεκριμένο προϊόν είναι σύμφωνο προς τις 
βασικές απαιτήσεις, εξαιρέσει των πλευρών που αποτελούν 
το αντικείμενο των ερευνών και ότι, όσον αφορά στις τελευ¬ 
ταίες, ί.χουν ληφθεί όλα τα προληπτικά μέτρα για την προστα¬ 
σία της υγείας και της ασφάλειας του ασθενούς. 

ο. Ο κατασκευαστής αναλαμβάνει εξάλλου την υποχρέωση 
να θέτει στη διάθεση της Αρμόδιας Αρχής: 

3.1 Οσον αφορά τα επί παραγγελία προϊόντα,τον φάκελο 
που επιτρέπει την κατανόηση του σχεδιασμού, της κατα¬ 
σκευής και των επιδόσεων του προϊόντος, συμπεριλαμβανο¬ 
μένων και των προβλεπομένων επιδόσεων, κατά τρόπον ώστε 
να είναι δυνατή η εκτίμηση της πιστότητάς του προς τις απαι¬ 
τήσεις της παρούσας Απόφασης. 

Ο κατασκευαστής λαμβάνει όλα τα αναγκαία μέτρα προκει- 
μένου η μέθοδος κατασκευής να εξασφαλίζει την πιστότητα 
των τελικών προϊόντων προς τον φάκελο που προβλέπεται 
στο πρώτο εδάφιο. 

3.2 Οσον αφορά στα προϊόντα που προορίζονται για κλινι¬ 
κές έρευνες ο φάκελος περιέχει: 

- γενική περιγραφή του προϊόντος, 

- τα κατασκευαστικά σχέδια, τις προβλεπόμενες μεθόδους 
κατασκευής, ιδίως στον τομέα της αποστείρωσης, καθώς και 
σχήματα συστατικών στοιχείων, υποσυνόλων, κυκλωμάτων 
κ.λ.π. 

- τις περιγραφές και επεξηγήσεις που είναι αναγκαίες για την 
κατανόηση των ανωτέρω σχεδίων και σχημάτων καθώς και 
της λειτουργίας του προϊόντος, 

- τα αποτελέσματα της ανάλυσης κινδύνων καθώς και τον 
κατάλογο των προτύπων που αναφέρονται στο άρθρο 5 , τα 

οποία εφαρμόστηκαν εν όλω ή εν μέρει, και περιγραφή των 
λύσεων που επελέγησαν προκειμένου να πληρούνται οι βασι¬ 
κές απαιτήσεις της παρούσας Απόφασης, στις περιπτώσεις 

που δεν εφαρμόστηκαν τα πρότυπα που αναφέρονται στο άρ¬ 
θρο 5. 

- τα αποτελέσματα των υπολογισμών σχεδιασμού, των τεχνι¬ 
κών επιθεωρήσεων και δοκιμών που διενεργήθηκαν, κ.λ.π. 

Ο κατασκευαστής λαμβάνει όλα τα αναγκαία μέτρα,ώστε η 
μέθοδος κατασκευής να εξασφαλίζει την πιστότητα των τελι¬ 
κών προϊόντων προς τον φάκελο που αναφέρεται στο πρώτο 
εδάφιο του σημείου 3.1. 

Ο κατασκευαστής επιτρέπει την αξιολόγηση ή, ενδεχομέ¬ 
νως, την εξακρίβωση της αποτελεσματικότητας των μέτρων 
αυτών. 

4. Τα στοιχεία των δηλώσεων που προβλέπονται στο παρόν 
Παράρτημα πρέπει να διατηρούνται επί πέντε έτη τουλάχι¬ 
στον. 

ΠΑΡΑΡΤΗΜΑ IX 
ΚΡΙΤΗΡΙΑ ΚΑΤΑΤΑΞΗΣ 

I. ΟΡΙΣΜΟΙ 

1. Ορισμοί για τους κανόνες κατάταξης 
1.1 Διάρκεια 

- Προσωρινή 

Κανονικά προορίζονται να χρησιμοποιηθούν συνεχώς επί 
εξήντα τουλάχιστον λεπτά. 

- Βραχυπρόθεσμη 

Κανονικά προορίζονται να χρησιμοποιηθούν συνεχώς για 
περίοδο μέχρι τριάντα ημερών. 

- Μακροπρόθεσμη 

Κανονικά προορίζονται να χρησιμοποιηθούν συνεχώς για 
περίοδο άνω των τριάντα ημερών. 


1 .2 Επεμβατικά χαρακτηριστικά ιατροτεχνολογικοϋ προϊό¬ 
ντος 

- Προϊόν επεμβατικής τεχνολογίας: 

Προϊόν που διεισδύει εν μέρει ή εν όλω στο εσωτερικό του 
σώματος μέσω σωματικής κοιλότητας ή μέσω της επιφάνειας 
του σώματος. 

- Σωματική κοιλότητα: 

Φυσικό άνοιγμα του σώματος καθώς και η εξωτερική επι¬ 
φάνεια του οφθαλμικού βολβού ή οποιοδήποτε τεχνητό 
άνοιγμα που δημιουργείται κατά τρόπο μόνιμο, όπως ένα στό¬ 
μιο. 

- Προϊόν επεμβατικής τεχνολογίας χειρουργικού τύπου: 
Προϊόν επεμβατικής τεχνολογίας που εισχωρεί στο εσωτε¬ 
ρικό του σώματος διαμέσου της επιφάνειας του σώματος στο 
πλαίσιο χειρουργικής επεμβάσεως. 

Για τους σκοπούς της παρούσας Απόφασης,τα προϊόντα, 
πλήν εκείνων του πρώτου εδαφίου, τα οποία εισχωρούν στο 
σώμα με άλλο τρόπο εκτός μέσω δημιουργημένης σωματικής 
οπής, θεωρούνται προϊόντα επεμβατικής τεχνολογίας χει¬ 
ρουργικού τύπου. 

- Εμφυτεύσιμα προϊόντα 
Κάθε προϊόν σχεδιασμένο: 

- για να εμφυτευθεί ολόκληρο στο ανθρώπινο σώμα ή, 

- για να αντικαταστήσει επιθηλιακή επιφάνεια ή την επιφά¬ 
νεια του οφθαλμού, με χειρουργική επέμβαση, και να παρα- 
μείνει στο σημείο όπου τοποθετήθηκε μετά την επέμβαση. 

θεωρείται επίσης εμφυτεύσιμο προϊόν κάθε προϊόν που 
προορίζεται να εισαχθεί εν μέρει στο ανθρώπινο σώμα με χει¬ 
ρουργική επέμβαση και να παραμείνει εκεί τουλάχιστον για 
τριάντα (30) ημέρες μετά την επέμβαση. 

1 .3 Επαναχρησιμοποιήσιμο χειρουργικό εργαλείο : 

Εργαλείο που προορίζεται για κοπή, τρυπανισμό, πριόνι¬ 
σμά, απόξεση, έλξη, βράχυνση, συρραφή ή παρόμοιες διαδι¬ 
κασίες, χωρίς να συνδεθεί με ενεργό ιατροτεχνολογικό 
προϊόν, και το οποίο μπορεί να επαναχρησιμοποιηθεί έπειτα 
από κατάλληλες διαδικασίες. 

1.4 Ενεργό προϊόν: 

Προϊόν που εξαρτάται για τη λειτουργία του από πηγή ηλε¬ 
κτρικής ενεργείας ή κάθε άλλη πηγή ενέργειας εκτός από 
αυτή που γεννάται απευθείας στο ανθρώπινο σώμα ή από τη 
βαρύτητα. 

Ενα προϊόν που προορίζεται να μεταβιβάζει, χωρίς κανένα 
σημαντικό μετασχηματισμό, ενέργεια, ουσίες ή άλλα στοιχεία 
μεταξύ ενός ενεργού ιατροτεχνολογικού προϊόντος και του 
ασθενούς δεν θεωρείται ως ενεργό ιατροτεχνολογικό προϊόν. 

1.5 θεραπευτικό ενεργό προϊόν: 

Ενεργό προϊόν, που χρησιμοποιείται, είτε μόνο είτε σε συν¬ 
δυασμό, με άλλα ιατροτεχνολογικά προϊόντα,και το οποίο 
προορίζεται για την υποστήριξη, τροποποίηση, αντικατά¬ 
σταση ή αποκατάσταση βιολογικών λειτουργιών ή δομών στο 
πλαίσιο θεραπείας ή ανακούφισης ασθένειας,τραύματος ή 
αναπηρίας. 

1 .6 Διαγνωστικό ενεργό προϊόν: 

Ενερνό προϊόν που χρησιμοποιείται είτε μόνο είτε σε συν¬ 
δυασμό με άλλα προϊόντα, και το οποίο προορίζεται για την 
παροχή πληροφοριών όσον αφορά στην ανίχνευση, στη διά¬ 
γνωση, στον έλεγχο ή στη θεραπεία φυσιολογικών καταστά¬ 
σεων, καταστάσεων της υγείας, νόσου ή συγγενούς διαμαρ¬ 
τίας διαπλάσεως. 

1.7 Κεντρικό κυκλοφορικό σύστημα: 

Στο πλαίσιο της παρούσας Απόφασης ως «κεντρικό κυκλο¬ 
φορικό σύστημα» νοούνται τα ακόλουθα αγγεία: 

πνευμονικές αρτηρίες, ανιούσα αορτή, στεφανιαίες αρτη¬ 
ρίες, κοινή καρωτίδα αρτηρία, εξωτερική καρωτίδα αρτηρία, 

εσωτερική καρωτίδα αρτηρία, εγκεφαλικές αρτηρίες, βραχιο- 
νοκεφαλικό στέλεχος, φλέβες της καρδιάς, πνευμονικές 
φλέβες, άνω κοίλη φλέβα, κάτω κοίλη φλέβα. 

1.8 Κεντρικό νευρικό σύστημα: 

Στο πλαίσιο της παρούσας οδηγίας ως -κεντρικό νευρικό 
σύστημα» νοείται ο εγκέφαλος, οι μήνιγγες και ο νωτιαίος μυ¬ 
ελός. 

II. ΚΑΝΟΝΕΣ ΕΦΑΡΜΟΓΗΣ 

2. Εφαρμογή των κανόνων. 

2.1 Η εφαρμογή των κανόνων κατάταξης διέπεται απο τον 
προβλεπόμενο προορισμό των ιατροτεχνολογικών προϊό¬ 
ντων. 

2.2 Σε περίπτωση που ιατροτεχνολογικό προϊόν πρόκειται 
να χρησιμοποιηθεί σε συνδυασμό με άλλο ιατροτεχνολογικό 
προϊόν, οι κανόνες κατάταξης εφαρμόζονται σε καθένα από 
τα ιατροτεχνολογικό προϊόντα ξεχωριστά. Τα εξαρτήματα κα¬ 
τατάσσονται χωριστά από το ιατροτεχνολογικό προϊόν με το 
οποίο χρησιμοποιούνται. 

2.3 Το λογισμικό το οποίο καθοδηγεί ένα ιατροτεχνολογικό 
προϊόν ή επηρεάζει τη χρήση του, κατατάσσεται αυτόματα 
στην ίδια κατηγορία. 

2.4 Σε περίπτωση που ένα προϊόν δεν πρόκειται να χρησι¬ 
μοποιηθεί αποκλειστικά ή κυρίως σε ειδικό μέρος του σώμα¬ 
τος, πρέπει να εξετάζεται και να κατατάσσεται σύμφωνα με 
την πλέον κρίσιμη ειδική χρήση του. 

2.5 Σε περίπτωση που ισχύουν πολλοί κανόνες για το ίδιο 
προϊόνβάσει των επιδόσεων που προβλέπει γι’αυτό ο κατα¬ 
σκευαστής,εφαρμόζονται οι αυστηρότεροι κανόνες που συ¬ 
νεπάγονται τηνκατάταξη στην ανώτερη κατηγορία. 

III. ΚΑΤΑΤΑΞΗ 

1. Προϊόντα μη επεμβατικής τεχνολογίας 

1.1 Κανόνας 1 

Όλα τα ιατροτεχνολογικό προϊόντα μή επεμβατικής τεχνο¬ 
λογίας υπάγονται στην Κατηγορία I, εκτός εάν ισχύει ένας από 
τους ακόλουθους κανόνες. 

1.2 Κανόνας 2 

Όλα τα προϊόντα μη επεμβατικής τεχνολογίας,που προορί¬ 
ζονται για τη μετάγγιση ή την αποθήκευση αίματος, σωματι¬ 
κών υγρών ή ιστών, υγρών ή αερίων, με σκοπό την ενδεχό¬ 
μενη έκχυση .χορήγηση ή εισαγωγή εντός του σώματος υπά¬ 
γονται στην Κατηγορία ΙΙα: 

- εφόσον συνδέονται με ενεργό ιατροτεχνολογικό προϊόν της 
κατηγορίας ΙΙα ή ανώτερης κατηγορίας, 

- εφόσον χρησιμοποιούνται για την αποθήκευση ή τη διοχεύ- 
τευση αίματος ή άλλων υγρών ή την αποθήκευση οργάνων, 
τμημάτων οργάνων ή σωματικών ιστών, 

- σε όλες τις άλλες περιπτώσεις υπάγονται στην Κατηγορία I. 

1.3 Κανόνας 3 

Όλα τα προϊόντα μη επεμβατικής τεχνολογίας που προορί¬ 
ζονται για να τροποποιήσουν τη βιολογική ή τη χημική σύν¬ 
θεση του αίματος, άλλων σωματικών υγρών ή άλλων υγρών 
που πρόκειται να εκχυθούν στο σώμα υπάγονται στην Κατη¬ 
γορία ΙΙβ, εκτός εάν η αγωγή συνίσταται σε διήθηση, φυγοκέ- 
ντρηση ή ανταλλαγές αερίων θερμότητας ή φαρμακευτικών 
διαλυμάτων, οπότε υπάγονται στην Κατηγορία ΙΙα. 

1.4 Κανόνας 4 

Όλα τα προϊόντα μη επεμβατικής τεχνολογίας που έρχο¬ 
νται σε επαφή με προσβεβλημένο δέρμα: 

- υπάγονται στην Κατηγορία I, εφόσον πρόκειται να χρησι¬ 
μοποιηθούν ως μηχανικός φραγμός, για τη συμπίεση ή για την 
απορρόφηση των εξιδρωμάτων. 

- υπάγονται στην Κατηγορία ΙΙβ εφόσον πρόκειται κατά κύ¬ 
ριο λόγο να χρησιμοποιηθούν για τραύματα που έχουν διαρρή- 

ξει το χόριον και μπορούν να επουλωθούν μόνον από μέσα 
προς τα έξω, 

- υπάγονται στην Κατηγορία ΙΙα σε όλες τις άλλες περιπτώ¬ 
σεις, μεταξύ των οποίων και όταν πρόκειται κατά κύριο λόγο 
να χρησιμοποιηθούν για τη διαχείριση του μικροπεριβάλλο- 
ντος των τραυμάτων. 

2. Ιατροτεχνολογικό προϊόντα επεμβατικής τεχνολογίας 

2.1 Κανόνας 5 

Όλα τα προϊόντα επεμβατικής τεχνολογίας που έχουν 
σχέση με τις σωματικές κοιλότητες,πλήν των προϊόντων 
επεμβατικής τεχνολογίας χειρουργικού τύπου και τα οποία 
δεν πρόκειται να συνδεθούν με ενεργό ιατροτεχνολογικό 
προϊόν: 

- υπάγονται στην Κατηγορία I εφόσον προορίζονται για προ¬ 
σωρινή χρήση, 

- υπάγονται στην Κατηγορία ΙΙα εφόσον προορίζονται για 
βραχυπρόθεσμη χρήση, εκτός εάν χρησιμοποιούνται στην 
στοματική κοιλότητα μέχρι το φάρυγγα, στον ακουστικό πόρο 
του αυτιού μέχρι το τύμπανο ή σε ρινική κοιλότητα, οπότε 
υπάγονται στην Κατηγορία I. 

- υπάγονται στην Κατηγορία ΙΙβ εφόσον προορίζονται για μα¬ 
κροπρόθεσμη χρήση, εκτός εάν χρησιμοποιούνται στην στο¬ 
ματική κοιλότητα μέχρι το φάρυγγα, στον ακουστικό πόρο του 
αυτιού μέχρι το τύμπανο ή σε ρινική κοιλότητα και δεν είναι 
δυνατόν να απορροφηθούν από τη βλεννογόνο μεμβράνη, 
οπότε υπάγονται στην Κατηγορία ΙΙα. 

Όλα τα προϊόντα επεμβατικής τεχνολογίας που έχουν 
σχέση με τις σωματικές κοιλότητες, πλήν των προϊόντων 
επεμβατικής τεχνολογίας χειρουργικού τύπου, και τα οποία 
πρόκειται να συνδεθούν με ενεργό ιατροτενολογικό προϊόν 
της κατηγορίας ΙΙα ή ανώτερης κατηγορίας, υπάγονται στην 
Κατηγορία ΙΙα. 

2.2 Κανόνας 6 

Όλα τα προϊόντα επεμβατικής τεχνολογίας χειρουργικού 
τύπου που προορίζονται για προσωρινή χρήση υπάγονται στην 
Κατηγορία ΙΙα, εκτός εάν: 

- προορίζονται ειδικά για τη διάγνωση, παρακολούθηση ή 
διόρθωση βλάβης της καρδιάς ή του κεντρικού κυκλοφορικού 
συστήματος σε άμεση επαφή με τα μέρη αυτά του σώματο¬ 
ς,οπότε υπάγονται στην Κατηγορία III. 

- πρόκειται για επαναχρησιμοποιούμενα χειρουργικά εργα¬ 
λεία, οπότε υπάγονται στην Κατηγορία I. 

- προορίζονται για την παροχή ενέργειας με τη μορφή ιοντί- 
ζουσας ακτινοβολίας, οπότε υπάγονται στην Κατηγορία ΙΙβ. 

- προορίζονται να ασκήσουν βιολογική δράση ή να απορρο¬ 
φηθούν πλήρως, ή κατά μεγάλο μέρος, οπότε υπάγονται στην 
κατηγορία ΙΙβ. 

- προορίζονται για τη χορήγηση φαρμάκων μέσω ειδικού συ¬ 
στήματος, εφόσον χρησιμοποιείται μέθοδος κατά την εφαρ¬ 
μογή της οποίας ενδέχεται να προκύψει κίνδυνος, οπότε 
υπάγονται στην Κατηγορία ΙΙβ. 

2.3 Κανόνας 7 

Όλα τα προϊόντα επεμβατικής τεχνολογίας χειρουργικού 
τύπου που προορίζονται για βραχυπρόθεσμη χρήση υπάγο¬ 
νται στην κατηγορία ΙΙα, εκτός εάν προορίζονται: 

- είτε ειδικά για τη διάγνωση, παρακολούθηση ή διόρθωση 
βλάβης της καρδιάς ή του κεντρικού κυκλοφορικού συστήμα- 
ματος σε άμεση επαφή με αυτά τα μέρη του σώματος, οπότε 
υπάγονται στην Κατηγορία III. 

- είτε να χρησιμοποιηθούν σε άμεση επαφή με το κεντρικό 
νευρικό σύστημα, οπότε υπάγονται στην Κατηγορία III, 

- είτε για την παροχή ενέργειας με νη μορφή ιοντίζουσας 
ακτινοβολίας, οπότε υπάγονται στην Κατηγορία ΙΙβ, 

- είτε να ασκήσουν βιολογική δράση ή να απορροφηθούν,- 

πλή(κϊ?ζ5Ι^π!ι μεγάλο μέρος, οπότε υπάγονται στην Κατηγο¬ 
ρία II:, 

- είτε να υποστοΰν χημική μεταβολή εντός του σώματος 
εκτός των προϊόντιον που τοποθετούνται στα δόντια, είτε να 
χορηγούν φάρμακα, οπότε υπάγονται στην Κατηγορία ΙΙβ. 

2.4 Κανόνας 8 

Όλα τα εμφυτεύσιμα προϊόντα και τα προϊόντα επεμβατι- 
κής τεχνολογίας χειρουργικού τύπου για μακροπρόθεσμη 
χρήση υπάγονται στην Κατηγορία ΙΙβ, εκτός εάν προορίζο¬ 
νται: 

- να τοποθετηθούν στα δόντια, οπότε υπάγονται στην Κατη¬ 
γορία ΙΙα, 

- να χρησιμοποιηθούν σε άμεση επαφή με την καρδιά, το κε¬ 
ντρικό κυκλοφορικό σύστημα και το κεντρικό νευρικό σύ¬ 
στημα, οπότε υπάγονται στην Κατηγορία III, 

- να ασκήσουν βιολογική δράση ή να απορροφηθούν, πλήρως 
ή κατά μεγάλο μέρος, οπότε υπάγονται στην Κατηγορία III, 

- ή να υποστούν χημική μεταβολή εντός του σώματος, εκτός 
εάν τα προϊόντα πρόκειται να τοποθετηθούν στα δόντια, ή να 
χορηγήσουν φάρμακα, οπότε υπάγονται στην Κατηγορία III. 

3. Πρόσθετοι κανόνες που ισχύουν για τα ενεργά προϊόντα. 

3.1 Κανόνας 9 

Όλα τα ενεργά θεραπευτικά προϊόντα που πρόκειται να 
αποδεδεσμεύουν ή να ανταλλάσσουν ενέργεια υπάγονται 
στην Κατηγορία ΙΙα, εκτός εάν τα χαρακτηριστικά τους είναι 
τέτοια ώστε να αποδεσμεύουν ή να ανταλλάσσουν ενέργεια 
προς ή από το ανθρώπινο σώμα, ενδεχομένως κατά επικίν¬ 
δυνο τρόπο, λαμβανομένης υπόψη της φύσεως, της ισχύος 
και του σημείου χρήσης της ενέργειας, οπότε υπάγονται στην 
Κατητηγορία ΙΙβ. 

Όλα τα ενεργά προϊόντα που πρόκειται να ελέγχουν και να 
επιτηρούν τις επιδόσεις των ενεργών θεραπευτικών προϊό¬ 
ντων της Κατηγορίας ΙΙβ ή που πρόκειται να επηρεάσουν 
απευθείας τις επιδόσεις των προϊόντων αυτών, υπάγονται 
στην Κατηγορία ΙΙβ. 

3.2 Κανόνας 10 

Όλα τα ενεργά προϊόντα που προορίζονται για διαγνωστι¬ 
κούς σκοπούς υπάγονται στην Κατηγορία ΙΙα: 

- εφόσον προορίζονται για την παροχή ενέργειας, η οποία θα 
απορροφηθεί από το ανθρώπινο σώμα, εκτός των προϊόντων 
που χρησιμοποιούνται για το φωτισμό του σώματος του ασθε¬ 
νούς, εντός του ορατού φάσματος, 

- εφόσον πρόκειται να απεικονίζουν την ίπ νίνο κατανομή 
ακτινοφαρμακευτικών προϊόντων, 

- εφόσον προορίζονται για την απ’ ευθείας διάγνωση ή παρα¬ 
κολούθηση ζωτικών φυσιολογικών διεργασιών, εκτός εάν 
προορίζονται ειδικά για την παρακολούθηση ζωτικών φυσιο¬ 
λογικών παραμέτρων, όταν η φύση των μεταβολών τους είναι 
τέτοια που θα έθετε σε άμεσο κίνδυνο τον ασθενή, ιδίως με¬ 
ταβολές της καρδιακής λειτουργίας ,της αναπνοής, της λει¬ 
τουργίας του κεντρικού νευρικού συστήματος, οπότε υπάγο¬ 
νται στην κατηγορία ΙΙβ, 

Τα ενεργά προϊόντα που πρόκειται να εκπέμπουν ιοντίζου- 
σες ακτινοβολίες και προορίζονται για την διαγνωστική και 
θεραπευτική ακτινολογία, περιλαμβανόμενων και των προϊό¬ 
ντων ελέγχου και παρακολούθησης των προϊόντων αυτών, ή 
των προϊόντων που επηρεάζουν άμεσα τις επιδόσεις τους, 
υπάγονται στη κατηγορία ΙΙβ. 

Κανόνας 11 

Όλα τα ενεργά προϊόντα που πρόκειται να χορηγούν ή'/ και 
να απομακρύνουν φάρμακα, σωματικά υγρά ή άλλες ουσίες 
προς ή από το σώμα, υπάγονται στην Κατηγορία ΙΙα, εκτός εάν 
αυτό γίνεται κατά τρόπο: 

- που είναι ενδεχομένως επικίνδυνος, λαμβάνοντας υπόψη 


τη φύσητων ενεχομένων ουσιών, του μέρους του σώματος για 
το οποίο πρόκειται και του τρόπου εφαρμογής,οπότε υπάγο¬ 
νται στην Κατηγορία ΙΙβ. 

3.3.Κανόνας 12 

Όλα τα άλλα ενεργά προϊόντα υπάγονται στην Κατηγορία 1. 

4. Ειδικοί κανόνες 

4.1. Κανόνας 13 

Όλα τα προϊόντα,που ενσωματώνουν ως αναπόσπαστο μέ¬ 
ρος τους μια φαρμακευτική ουσία,η οποία σε περίπτωση που 
χρησιμοποιείται ξεχωριστά,δύναται να θεωρηθεί ως φάρμακο 
σύμφωνα με τον ορισμό του άρθρου 2 της Κοινής Υπουργικής 
Απόφασης Α6α/9392/91 (ΦΕΚ 223/Β/7-4-92),και η οποία 
πρόκειται να ασκήσει επί του ανθρωπίνου σώματος δράση συ¬ 
μπληρωματική εκείνης που ασκούν τα προϊόντα, υπάγονται 
στην Κατηγορία III. 

4.2. Κανόνας 14 

Όλα τα προϊόντα που χρησιμοποιούνται για αντισύλληψη ή 
για πρόληψη της μετάδοσης, σεξουαλικώς, μεταδιδομένων 
ασθενειών υπάγονται στην Κατηγορία ΙΙβ, εκτός εάν είναι εμ¬ 
φυτεύσιμα ή προϊόντα επεμβατικής τεχνολόγίας μακροπρό¬ 
θεσμης χρήσεως, οπότε υπάγονται στην Κατηγορία III. 

4.3. Κανόνας 15 

Όλα τα προϊόντα, που πρόκειται να χρησιμοποιούνται ει¬ 
δικά για την απολύμανση, τον καθαρισμό, την έκπλυση ή, 
εφόσον απαιτείται, την ενυδάτωση των φακών επαφής υπά¬ 
γονται στην Κατηγορία ΙΙβ. 

Όλα τα προϊόντα που πρόκειται να χρησιμοποιηθούν ειδικά 
για την απολύμανση ιατροτεχνολογικών προϊόντων υπάγονται 
στην Κατηγορία ΙΙα. 

Ο κανόνας αυτός δεν ισχύει για τα προϊόντα που προορίζο¬ 
νται για τον καθαρισμό ιατροτεχνολογικών προϊόντων, εκτός 
των φακών επαφής, μέσω φυσικής δράσεως. 

4.4 Κανόνας 16 

Τα μη ενεργά προϊόντα που προορίζονται ειδικά για την 
αποτύπωση διαγνωστικών εικόνων ακτινών X υπάγονται στην 
Κατηγορία ΙΙα. 

4.5 Κανόνας 17 

Όλα τα προϊόντα που κατασκευάζονται με χρησιμοποίηση 
ζωικών ιστών ή παραγώγων που έχουν καταστεί μη βιώσιμα 
υπάγονται στην κατηγορία III εκτός από τις περιπτώσεις που 
τα εν λόγω προϊόντα προορίζονται να έρθουν σε επαφή μόνο 
με ανέπαφη επιδερμίδα. 

5. Κανόνας 18 

Κατά παρέκλιση από άλλους κανόνες, οι φιάλες αίματος 
υπάγονται στην Κατηγορία ΙΙβ. 

ΠΑΡΑΡΤΗΜΑ X 
ΚΛΙΝΙΚΗ ΑΞΙΟΛΟΓΗΣΗ 
1. Γενικές διατάξεις 

1.1 Η επιβεβαίωση ότι πληρούνται οι απαιτήσεις όσον 
αφορά στα χαρακτηριστικά και τις επιδόσεις που αναφέρο- 
νται στα σημεία 1 και 3 του Παραρτήματος I, υπό κανονικές 
συνθήκες χρήσεως ενός προϊόντος, καθώς και η αξιολόγηση 
των παρενεργειών ή ανεπιθύμητων ενεργειών, πρέπει να 
στηρίζονται σε κλινικά στοιχεία, ιδίως στην περίπτωση εμφυ- 
τεύσιμων προϊόντων και προϊόντων της Κατηγορίας III. Η κα¬ 
ταλληλότητα των κλινικών στοιχείων βασίζεται, λαμβανομέ- 
νων ενδεχομένως υπόψη και των σχετικών εναρμονισμένων 
προτύπων: 

1.1.1 είτε σε μια συλλογή της διαθέσιμης επιστημονικής βι¬ 
βλιογραφίας σχετικά με την προβλεπόμενη χρήση του ιατρο- 
τεχνολογικού προϊόντος και των τεχνικών που χρησιμοποιεί, 
καθώς και, ανάλογα με την περίπτωση, σε γραπτή έκθεση 
που περιλαμβάνει κριτική αξιολόγηση της εν λόγω συλλογής, 

1.1.2 είτε στα αποτελέσματα όλων των κλινικών ερευνών 
που διεξήχθησαν, συμπεριλαμβανομένων και αυτών που διε- 
ξήχθησαν σύμφωνα με το σημείο 2 

1.2. Όλα τα στοιχεία πρέπει να παραμένουν εμπιστεοτικά 
σύμφωνα με τις διατάξεις του άρθρου 18. 

2. Κλινικές έρευνες 

2.1 Στόχοι 

Οι στόχοι των κλινικών ερευνών συνίστανται: 

- στην επαλήθευση του γεγονότος ότι, υπό κανονικές συνθή¬ 
κες χρήσεως, οι επιδόσεις των προϊόντων είναι σύμφωνες με 
αυτές που αναφέρονται στο Παράρτημα I σημείο 3 και 

- στον καθορισμό των ενδεχομένων ενεπιθύμητων παρενερ- 
γειών υπό κανονικές συνθήκες χρήσεως, και στην εκτίμηση 
του κατά πόσον αυτές ενέχουν κινδύνους σε σχέση προς τις 
προβλεπόμενες επιδόσεις του προϊόντος. 

2.2. Δεοντολογικοί προβληματισμοί 

Οι κλινικές έρευνες πραγματοποιούνται σύμφωνα με τη δή¬ 
λωση του Ελσίνκι που υιοθετήθηκε το 1964 από την 18η Πα¬ 
γκόσμια Ιατρική Συνέλευση στο Ελσίνκι της Φινλανδίας,όπως 
τροποποιήθηκε τελευταία από την 41η Παγκόσμια Ιατρική 
Συνέλευση το 1989 στο Χογκ Κονγκ. 

Αποτελεί επιτακτική ανάγκη να τεθούν σε εφαρμογή όλα τα 
σχετικά με την προστασία του ανθρώπου μέτρα, υπό το 
πνεύμα της δηλώσεως του Ελσίνκι, για κάθε στάδιο των κλινι¬ 
κών ερευνών, από τον αρχικό προβληματισμό σχετικά με την 
αναγκαιότητα και την αιτιολόγηση της μελέτης έως τη δημο¬ 
σίευση αποτελεσμάτων 

2.3 Μέθοδοι 

2.3.1 Οι κλινικές έρευνες διεξάγονται βάσει του δέοντος 
σχεδίου δοκιμών που αντιστοιχεί στο εκάστοτε επίπεδο της 
επιστήμης και της τεχνολογίας. Το σχέδιο αυτό καταρτίζεται 
κατά τρόπον, ώστε να επιβεβαιώνονται ή να αναιρούνται οι 
ισχυρισμοί του κατασκευαστή σχετικά με το προϊόν. 

Οι έρευνες αυτές περιλαμβάνουν επαρκή αριθμό παρατη¬ 
ρήσεων ώστε να εξασφαλίζεται η επιστημονική εγκυρότητα 
των συμπερασμάτων. 

2.3.2 Οι διαδικασίες που χρησιμοποιούνται για τη διενέρ¬ 
γεια των ερευνών είναι προσαρμοσμένες στο υπό εξέταση^ 
προϊόν. 

2.3.3 Οι κλινικές έρευνες διεξάγονται υπό συνθήκες ανά¬ 
λογες προς τις κανονικές συνθήκες χρήσεως του προϊόντος. 

2.3.4 Εξετάζονται όλα τα σχετικά χαρακτηριστικά, συμπε¬ 
ριλαμβανομένων και αυτών που αφορούν στην ασφάλεια,στις 
επιδόσεις του προϊόντος και στις επιδράσεις επί του ασθε¬ 
νούς. 

2.3.5 Γίνεται πλήρης καταγραφή όλων των δυσάρεστων 
περιστατικών, όπως αυτά ορίζονται στο άρθρο 10 και κοινο¬ 
ποιούνται στην Αρμόδια Αρχή. 

2.3.6 Οι έρευνες διεξάγονται υπό την ευθύνη ιατρού ή άλ¬ 
λου εξουσιοδοτημένου ατόμου που διαθέτει τα σχετικά προ¬ 
σόντα και είναι εξουσιοδοτημένο προς το σκοπό αυτόν, ειδι¬ 
κευμένου στην αντίστοιχη παθολογία,σε κατάλληλο περιβάλ¬ 
λον. 

Ο ιατρός ή τό εξουσιοδοτημένο άτομο θα έχει πρόσβαση 
στα σχετικά με το προϊόν τεχνικά και κλινικά στοιχεία. 

2.3.7 Η γραπτή έκθεση, υπογεγραμμένη από τον ιατρό ή 
από τον υπεύθυνο εξουσιοδοτημένο άτομο, περιέχει κριτική 
αξιολόγηση όλων των στοιχείων που έχουν συγκεντρωθεί 
κατά τις κλινικές έρευνες. 

ΠΑΡΑΡΤΗΜΑ XI 

ΕΛΑΧΙΣΤΕΣ ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥ- 
ΝΤΑΙ ΓΙΑ ΤΗΝ ΕΠΙΛΟΓΗ ΟΡΓΑΝΙΣΜΩΝ ΠΡΟΣ ΚΟΙΝΟΠΟΙ¬ 
ΗΣΗ 

1. Ο κοινοποιημένος οργανισμός, ο διευθυντής του και το 
προσωπικό, το επιφορτισμένο με τη διεκπεραίωση των εργα¬ 
σιών αξιολόγησης και επαλήθευσης, δεν μπορεί να είναι, ούτε 
ο σχεδιαστής, ούτε ο κατασκευαστής, ούτε ο προμηθευτής, 
ούτε ο τεχνικός εγκατάστασης,ούτε ο χρήστης των ιατροτε- 
χνολογικών προϊόντων που ελέγχουν ,ούτε ο εντολοδόχος 
ενός από τα πρόσωπα αυτά. 

Δεν μπορούν να παρεμβαίνουν, ούτε άμεσα ούτε ως εντο- 
λοδόχοι, στο σχεδίασμά, στην κατασκευή, στην εμπορία ή στη 
συντήρηση των εν λόγω προϊόντων. 

Αυτό δεν αποκλείει τη δυνατότητα ανταλλαγής τεχνικών 
πληροφοριών μεταξύ του κατασκευαστή και του οργανι¬ 
σμού. 

2. Ο οργανισμός και το προσωπικό που είναι επιφορτισμένο 
με τον έλεγχο, πρέπει να διεκπεραιώνει τις εργασίες αξιολό¬ 
γησης και επαλήθευσης με τη μεγαλύτερη επαγγελματική 
ακεραιότητα και με τη μεγαλύτερη ικανότητα που απαιτείται 
στον τομέα των ιατροτεχνολογικών προϊόντων και πρέπει να 
είναι ελεύθερο απο είδους πιέσεις και ενθαρρύνσεις, ιδίως 
οικονομικής φύσεως, που θα μπορούσαν να επηρεάσουν την 
κρίση του ή τα αποτελέσματα του ελέγχου του, ειδικότερα δε 
σε πιέσεις εκ μέρους προσώπων ή ομάδων προσώπων που 
ενδιαφέροντα· για τα αποτελέσματα των επαληθεύσεων. 

Σε περίπτωση που κοινοποιημένος οργανισμός αναθέτει σε 
υπεργολάβο ειδικές εργασίες που αφορούν στην εξακρίβωση 
και επαλήθευση δεδομένων, πρέπει να εξασφαλίσει εκ των 
προτέρων ότι ο υπεργολάβος θα τηρήσει τις διατάξεις της 
Απόφασης και ειδικότερα, του παρόντος Παραρτήματος. 

Ο κοινοποιημένος οργανισμός οφείλει να θέτει στη διά¬ 
θεση της Αρμόδιας Αρχής τα έγγραφα που αφορούν στην 
αξιολόγηση της ικανότητας του υπεργολάβου και στις εργα¬ 
σίες που διεκπεραίωσε ο τελευταίος στο πλαίσιο της παρού¬ 
σας Απόφασης. 

3. Ο οργανισμός πρέπει να είναι σε θέση να εξασφαλίσει τη 
διεκπεραίωση του συνόλου των καθηκόντων που προβλέπο- 
νται σε ένα από τα παραρτήματα II έως VI,για έναν τέτοιο ορ¬ 
γανισμό και για τα οποία αυτός έχει κοινοποιηθεί,είτε τα κα¬ 
θήκοντα αυτά διεκπεραιώνονται από τον ίδιο τον οργανισμό, 
είτε υπό τη ευθύνη του. 

Πρέπει ιδίως να διαθέτει το προσωπικό και τα μέσα που εί¬ 
ναι αναγκαία, για την κατάλληλη διεκπεραίωση των τεχνικών 
και διοικητικών καθηκόντων, που συνδέονται με τη διενέρ¬ 
γεια των αξιολογήσεων και επαληθεύσεων. Πρέπει επίσης να 
έχει πρόσβαση στο υλικό για τις απαιτούμενες επαληθεύ¬ 
σεις. 

4. Το επιφορτισμένο με τους ελέγχους προσωπικό πρέπει 
να διαθέτει: 

- καλή επαγγελματική κατάρτιση που να αφορά στο σύνολο 
των εργασιών αξιολόγησης και επαληθεύσεων για τις οποίες 
έχει υποδειχθεί ο οργανισμός, 

- επαρκή γνώση των διατάξεων των σχετικών με τους ελέγ¬ 
χους που πραγματοποιεί και επαρκή πρακτική των εν λόγω 
ελέγχων, 

- την απαιτούμενη ικανότητα για την σύνταξη των βεβαιώ¬ 
σεων, πρακτικών και εκθέσεων που συνιστούν την υλοποίηση 
των διεξαγομένων ελέγχων. 

5. Πρέπει να εξασφαλίζεται η ανεξαρτησία του επιφορτι¬ 
σμένου με τον έλεγχο προσωπικού. Η αμοιβή κάθε μέλους 
του προσωπικού δεν πρέπει να εζαρτάται ούτε από τον 

αριθμό |ίίίϊ*δί 5 Λ(ών που πραγματοποιεί ούτε απο τα αποτε¬ 
λέσματα των εν λόγω ελέγχων. 

6.0 οργανισμός οφείλει να συνάπτει σύμβαση ασφαλίσεως 
αστικής ευθύνης, εκτός εάν η εν λόγω ευθύνη καλύπτεται 
από το κράτος βάσει του εσωτερικού δικαίου ή εκτός εαν οι 
έλεγχοι διενεργούνται απευθείας από το Κράτος μέλος. 

7. Το προσωπικό του οργανισμού δεσμεύεται από το επαγ¬ 
γελματικό απόρρητο για κάθε τι που περιέρχεται σε γνώση 
του κατά την άσκηση των καθηκόντων του (δεν δεσμεύεται 
έναντι των αρμοδίων διοικητικών αρχών του κράτους όπου 
ασκεί τις δραστηριότητες του) στο πλαίσιο της παρούσας 
Απόφασης ή κάθε διάταξης εσωτερικού δικαίου που την θέτει 
σε ισχύ. 


ΠΑΡΑΡΤΗΜΑ XII 
ΣΗΜΑΝΣΗ ΣΥΜΜΟΡΦΩΣΗΣ ΟΕ 
Η σήμανση συμμόρφωση ΟΕ αποτελείται από τα αρχικά 
«ΟΕ» με την ακόλουθη μορφή: 

- Σε περίπτωση σμίκρυνσης ή μεγένθυσης, πρέπει να τηρού¬ 
νται οι αναλογίες του ανωτέρω σχεδίου υπό κλίμακα 

-Τα διάφορα στοιχεία της σήμανσης ΟΕ πρέπει να έχουν το 
ίδιο κατ’ουσίαν ύψος, που δεν επιτρέπεται να είναι μικρότερο 
των πέντε (5) χιλιοστών. 

Αυτό το ελάχιστο ύψος δεν είναι απαραίτητο να τηρείται 
στα προϊόντα μικρού μεγέθους. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


